Ganagandharvan movie poster viral in social media - Malayalam Filmibeat\nമമ്മൂട്ടിയും പാടുമോ? ഗാനമേള ഗായകനായ ഉല്ലാസായി താരം! സിനിമയ്ക്കുള്ളിലെ പോസ്റ്ററുമായി ഗാനഗന്ധര്‍വ്വന്\n| Updated: Sunday, July 7, 2019, 8:20 [IST]\nമമ്മൂട്ടിയെ നായകനാക്കി സിനിമയൊരുക്കാനുള്ള തയ്യാറെടുപ്പുകളിലാണ് രമേഷ് പിഷാരടി എന്നറിഞ്ഞപ്പോള് മുതല് പ്രേക്ഷകരും പ്രതീക്ഷയിലായിരുന്നു. സിനിമയുമായി ബന്ധപ്പെട്ട കൂടുതല് വിശേഷങ്ങളറിയാനായി കാത്തിരിക്കുകയായിരുന്നു എല്ലാവരും. കരിയറില് ഇന്നുവെ അവതരിപ്പിക്കാത്ത തരത്തിലുള്ള കഥാപാത്രവുമായാണ് മെഗാസ്റ്റാര് എത്തുന്നതെന്നും സംവിധായകന് വ്യക്തമാക്കിയിരുന്നു. സിനിമയുടെ ചിത്രീകരണം പുരോഗമിച്ച് വരികയാണ്. ലൊക്കേഷന് വിശേഷവും ചിത്രങ്ങളുമൊക്കെ പങ്കുവെച്ച് പിഷാരടിയും എത്താറുണ്ട്. സിനിമയുടെ പോസ്റ്റര് കഴിഞ്ഞ ദിവസം പുറത്തുവന്നിരുന്നു. മമ്മൂട്ടിയായിരുന്നു ഫേസ്ബുക്ക് പോസ്റ്റിലൂടെ പോസ്റ്റര് പുറത്തുവിട്ടത്. നിമിഷനേരം കൊണ്ടായിരുന്നു പോസ്റ്റര് തരംഗമായി മാറിയത്.\nഇന്ന് വരെ കാണാത്ത തരത്തില് സിനിമയ്ക്കുള്ളിലെ പോസ്റ്ററുമായാണ് പിഷാരടിയും സംഘവും എത്തിയത്. സിനിമയുടെ പോസ്റ്റര് അല്ല സിനിമയിലെ പോസ്റ്റര് എന്ന തലക്കെട്ടുമായാണ് പോസ്റ്റര് എത്തിയത്. മമ്മൂട്ടിയെ കേന്ദ്രീകരിച്ചല്ല പോസ്റ്റര് എത്തിയതെന്നതാണ് മറ്റൊരു പ്രത്യേകത. സുരേഷ് കൃഷ്ണയാണ് പോസ്റ്ററിലെ താരം. മനോജ് കെ ജയനും പോസ്റ്ററിലുണ്ട്. കൊച്ചിന് കലാസദനിലെ ഗായകനായ ഉല്ലാസായാണ് മമ്മൂട്ടി എത്തുന്നത്. നവാഗതയായ വന്ദിതയാണ് നായികയായി എത്തുന്നത്.\nഹരി പി നായരും പിഷാരടിയും ചേര്‍ന്നാണ് ചിത്രത്തിന് തിരക്കഥയൊരുക്കിയത്. മുകേഷ്, ഇന്നസെന്റ്, സിദ്ദിഖ്, സലീം കുമാര്, ധര്‍മ്മജന്, ഹരീഷ് കണാരന്, മനോജ് കെ ജയന്, സുരേഷ് കൃഷ്ണ തുടങ്ങി വന്‍താരനിരയാണ് ചിത്രത്തിനായി അണിനിരന്നിട്ടുള്ളത്. ഗാനമേള ഗായകരുടെ കഥയുമായാണ് സിനിമയെത്തുന്നതെന്ന് സംവിധായകന് നേരത്തെ പറഞ്ഞിരുന്നു. ഗാനമേള ടീമിന്റെ പരസ്യമുള്ള പോസ്റ്ററും കൂടിയെത്തിയപ്പോള് പ്രേക്ഷകരുടെ പ്രതീക്ഷയും വാനോളം ഉയര്‍ന്നിരിക്കുകയാണ്. മമ്മൂട്ടിയുടെ കരിയറിലെ വേറിട്ട കഥാപാത്രം തന്നെയായിരിക്കും ഈ ചിത്രത്തിലേത് എന്ന് ഒന്നുകൂടി വ്യക്തമായിരിക്കുകയാണ് ഇപ്പോള്.\nGanagandharvan movie poster viral in social media


സംസ്ഥാനത്ത് ഇന്ന് 6010 പേര്‍ക്ക് കൊവിഡ്, 54,751 സാമ്പിളുകള് പരിശോധിച്ചു – Media Mangalam\nതിരുവനന്തപുരം:സംസ്ഥാനത്ത് ഇന്ന് 6010 പേര്‍ക്ക് കൊവിഡ് സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ വാര്‍ത്താകുറിപ്പില് അറിയിച്ചു. 28 മരണങ്ങളാണ് ഇന്ന് കൊവിഡ് മൂലമാണെന്ന് സ്ഥിരീകരിച്ചത്. ഇന്ന് രോഗം സ്ഥിരീകരിച്ചവരില് 100 പേര് സംസ്ഥാനത്തിന് പുറത്ത് നിന്നും വന്നവരാണ്. 5188 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 653 പേരുടെ സമ്പര്‍ക്ക ഉറവിടം വ്യക്തമല്ല. രോഗം സ്ഥിരീകരിച്ച് ചികിത്സയിലായിരുന്ന 6698 പേരുടെ പരിശോധനാഫലം നെഗറ്റീവ് ആയതായും മന്ത്രി അറിയിച്ചു.\n28 മരണങ്ങളാണ് ഇന്ന് കൊവിഡ് മൂലമാണെന്ന് സ്ഥിരീകരിച്ചത്. തിരുവന്തപുരം പെരുങ്കടവിള സ്വദേശി കൃഷ്ണന്‍കുട്ടി (57), നെല്ലിമൂട് സ്വദേശി തങ്കരാജന് നാടാര് (57), പ്ലാമൂട്ടുകട സ്വദേശി ജെറാള്‍ഡ് (63), ഊരൂട്ടമ്പലം സ്വദേശി മധു (55), ചിറയിന്‍കീഴ് സ്വദേശിനി ഡി. രാഹില (71), പോത്തന്‍കോട് സ്വദേശി ചക്രപാണി (75), കൊല്ലം മഞ്ഞപ്പാറ സ്വദേശി തോമസ് (71), കണ്ണനല്ലൂര് സ്വദേശി കെ. ജോര്‍ജ് (88), ഫരീദിയ നഗര് സ്വദേശിനി സൈനബ താജുദീന് (54), പത്തനംതിട്ട റാന്നി സ്വദേശിനി അനിത (51), കോട്ടയം സ്വദേശി ഇബ്രാഹീം കുട്ടി (75), ചങ്ങനാശേരി സ്വദേശിനി ശാന്തി (37), കൂവപ്പള്ളി സ്വദേശി സെയ്ദലവി (72), കാഞ്ഞിരപ്പള്ളി സ്വദേശി വിനുകുട്ടന് (27), എറണാകുളം മുരികുംപാടം സ്വദേശി ടി.ടി. ജോസഫ് (77), തൃശൂര് ഇരിങ്ങാലക്കുട സ്വദേശി എം.കെ. ചന്ദ്രന് (72), മുണ്ടൂര് സ്വദേശി ശശിധരന് (67), ഇരിങ്ങാലക്കുട സ്വദേശി ജോണി (57), പാലക്കാട് മണ്ണാര്‍കാട് സ്വദേശി ഹംസ (70), ചിറ്റിലഞ്ചേരി സ്വദേശിനി സൗമ്യ (35), തേങ്കുറിശി സ്വദേശിനി തങ്കമ്മ പണിക്കത്തിയാര് (84), മലപ്പുറം സ്വദേശിനി ഫാത്തിമ (80), കോഴിക്കോട് അരൂര് സ്വദേശി നാണു (58), കല്ലായി സ്വദേശി മൊയ്ദീന് (79), കന്നുക്കര സ്വദേശി രവീന്ദ്രന് (75), കണ്ണൂര് തളിപ്പറമ്പ് സ്വദേശി മുഹമ്മദ് സെയ്ദ് (62), നടുവില് സ്വദേശി കെ.പി. അഹമ്മദ് (86), മുണ്ടല്ലൂര് സ്വദേശി പി.കെ. സുലൈമാന് (68), എന്നിവരാണ് മരണമടഞ്ഞത്. ഇതോടെ ആകെ മരണം 1742 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nഇന്ന് രോഗം സ്ഥിരീകരിച്ചവരില് 100 പേര് സംസ്ഥാനത്തിന് പുറത്ത് നിന്നും വന്നവരാണ്. 5188 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 653 പേരുടെ സമ്പര്‍ക്ക ഉറവിടം വ്യക്തമല്ല.\n69 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. തിരുവനന്തപുരം, കോഴിക്കോട് 12 വീതം, മലപ്പുറം 9, എറണാകുളം, തൃശൂര്, കണ്ണൂര് 8 വീതം, പത്തനംതിട്ട, ആലപ്പുഴ, ഇടുക്കി, പാലക്കാട്, വയനാട്, കാസര്‍ഗോഡ്2വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 6698 പേരുടെ പരിശോധനാഫലം നെഗറ്റീവ് ആയി.\nഇതോടെ 78,694 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 4,15,158 പേര് ഇതുവരെ കൊവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 3,16,359 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,97,041 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 19,318 പേര് ആശുപത്രികളിലും നിരീക്ഷണത്തിലാണ്. 2039 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\ncovid covid update health minister kk shailaja\nഓട്ടോറിക്ഷയില് കടത്തുകയായിരുന്ന 21.5ലിറ്റര് വിദേശമദ്യം തൃശ്ശൂര് എക്സൈസ് റേഞ്ച് പാര്‍ട്ടി പിടികൂടി


പൊന്നാപുരം കോട്ടകളിലെ റാണിമാര് പറയുന്നു | TRIVANDRUM NAGARAM\nകോളേജിലെ ചെയർപേഴ്സൺമാർ സംസാരിക്കുന്നു\n# # ആർ. വൈശാഖ്\nPublished: Oct 5, 2017, 01:11 AM IST\nവനിതാ ശാക്തീകരണവും ഒപ്പം ചിലതും...\nഓൾ സെയിന്റ്‌സ് കോളേജിലെ ചെയർപേഴ്‌സണാണ് കൃഷ്ണപ്രിയ. വനിതാ കോളേജ് ആയതു കൊണ്ടുതന്നെ പ്രധാനമായും സ്ത്രീശാക്തീകരണമാണ് ലക്ഷ്യം.\nഎ.ടി.എം. കവർച്ച തടയാൻ സോഫ്‌റ്റ്‌വേർ\nഒരു സർഗാത്മക പ്രതിരോധം\nമട്ടുപ്പാവിൽ വീണ്ടും നൂറുമേനി


ഹോണ്ട സിവിക് വില, മൈലേജ്, ചിത്രങ്ങൾ, സവിശേഷതകൾ, ഫീച്ചറുകൾ, മോഡലുകൾ, റിവ്യു, വാർത്തകൾ - ഡ്രൈവ്‌സ്പാര്‍ക്ക്\nഹോം » കാറുകള് » ഹോണ്ട » സിവിക്\n₹17.94 - 22.35 ലക്ഷം\n5 വകഭേദങ്ങളിലും5നിറങ്ങളിലുമാണ് ഹോണ്ട സിവിക് ലഭ്യമാകുന്നത്. ഹോണ്ട സിവിക് മോഡലിന്റെ വില, സവിശേഷതകള്, മൈലേജ് തുടങ്ങിയ വിവരങ്ങള് ചുവടെ നല്‍കുന്നു. ഹോണ്ട സിവിക് മോഡലിന്റെ ഓണ്‍റോഡ് വിലയും ഇഎംഐ വിവരങ്ങളും ഇവിടെ പരിശോധിക്കാം. മറ്റു സെഡാന് മോഡലുകളുമായി ഹോണ്ട സിവിക് മോഡലിനെ താരതമ്യം ചെയ്യാനും നിങ്ങള്‍ക്ക് അവസരമുണ്ട്.\nഹോണ്ട സിവിക് പെട്രോള് മോഡലുകൾ\nഹോണ്ട സിവിക് VX CVT Petrol\nഹോണ്ട സിവിക് ZX CVT Petrol\nഹോണ്ട സിവിക് ഡീസല് മോഡലുകൾ\nഹോണ്ട സിവിക് VX MT Diesel\nഹോണ്ട സിവിക് ZX MT Diesel\nഹോണ്ട സിവിക് മൈലേജ്\nഹോണ്ട സിവിക് റിവ്യൂ\nഹോണ്ട സിവിക് പുറം ഡിസൈനും അകം ഡിസൈനും\nപത്താം തലമുറ ഹോണ്ട സിവിക് 2019 മാർച്ചിൽ ഇന്ത്യയിൽ വിപണിയിലെത്തി. സെഡാൻ അതിന്റെ മുൻഗാമിയുമായി താരതമ്യപ്പെടുത്തുമ്പോൾ തികച്ചും പുതിയ രൂപകൽപ്പനയുമായി വരുന്നു. ജനപ്രിയ പഴയ മോഡൽ നിർത്തി ഏഴ് വർഷത്തിന് ശേഷം ഹോണ്ട ‘സിവിക്’ നെയിംപ്ലേറ്റ് ഇന്ത്യൻ വിപണിയിലേക്ക് കൊണ്ടുവന്നു.\nപുതിയ പത്താം തലമുറ ഹോണ്ട സിവിക് അഗ്രസ്സീവും സ്പോർട്ടി സ്റ്റൈലിംഗും മുന്നോട്ട് കൊണ്ടുപോകുന്നു. ഷാർപ്പ് ക്രീസുകൾ, ക്യാരക്ടർ ലൈനുകൾ, പരുക്കൻ രൂപകൽപ്പന എന്നിവ ഇതിൽ ഉൾക്കൊള്ളുന്നതിനൊപ്പം ഹോണ്ടയുടെ ഏറ്റവും പുതിയ ഡിസൈൻ ശൈലിയും മുന്നോട്ട് കൊണ്ടുപോകുന്നു.\nമുന്നിൽ നിന്ന് ആരംഭിക്കുമ്പോൾ, ഹോണ്ട സിവിക് ആകർഷകമായ രൂപകൽപ്പനയുമായി വരുന്നു. മുൻവശത്ത് അമേസിന് സമാനമായ കട്ടിയുള്ള ക്രോം ഗ്രില്ലുണ്ട്. എൽ‌ഇഡി ഡി‌ആർ‌എല്ലുകളും ഇന്റഗ്രേറ്റഡ് ടേൺ സിഗ്നലുകളുമുള്ള നേർത്ത ആംഗുലാർ ഓൾ-എൽഇഡി ഹെഡ്‌ലാമ്പുകളാണ് ഇരുവശത്തും. ഫ്രണ്ട് ബമ്പറിൽ ഷാർപ്പ് ക്രീസുകളുണ്ട്, ഫോഗ് ലാമ്പുകൾക്കായി C-ആകൃതിയിലുള്ള ക്രോം ഹൗസിംഗും ഒരു സെന്റർ എയർ ഇന്റേക്കും വരുന്നു.\nഹോണ്ട സിവിക്കിന്റെ വശവും പിന്നിലുമുള്ള പ്രൊഫൈൽ സ്പോർട്ടി അഗ്രസ്സീവ് രൂപകൽപ്പന മുന്നോട്ട് കൊണ്ടുപോകുന്നു. ഷാർപ്പ് ക്രീസുകളും ക്യാരക്ടർ ലൈനുകളും 17 ഇഞ്ച് ഡയമണ്ട് കട്ട് അലോയി വീലുകളും ചരിഞ്ഞ റൂഫുമാണ് വശങ്ങളിൽ വരുന്നത്.\nഹോണ്ട സിവിക്കിന്റെ പിൻ പ്രൊഫൈലിൽ ബൂട്ടിലേക്ക് പരിവർത്തനം ചെയ്യുന്ന ഒരു ഫാസ്റ്റ്ബാക്ക് പോലുള്ള രൂപകൽപ്പനയുണ്ട്. C-ആകൃതിയിലുള്ള എൽഇഡി ടെയിൽ ലൈറ്റുകൾ സ്‌പോർട്ടിയാണ്. റിയർ ബമ്പറുകളിൽ ഇരുവശത്തും റിഫ്ലക്ടറുകളുണ്ട്.\nഅകത്ത്, ഹോണ്ട സിവിക് വളരെ ആകർഷകവും സ്പോർട്ടിയുമായ കാബിൻ അവതരിപ്പിക്കുന്നത് തുടരുന്നു. സെന്റർ കൺസോളിൽ ഒരു വലിയ ഇൻഫോടെയ്ൻമെന്റ് സിസ്റ്റം ഉൾപ്പെടെ ഡാഷ്‌ബോർഡിലെ വ്യത്യസ്‌തമായ ഹൈലൈറ്റുകളും ഘടകങ്ങളുമുള്ള പൂർണ്ണമായും ബ്ലാക്ക്ഔട്ട് കാബിനാണ് സെഡാനിൽ വരുന്നത്.\nഹോണ്ട സിവിക് എഞ്ചിനും പ്രകടനവും\nബിഎസ് VI എമിഷൻ മാനദണ്ഡങ്ങൾ പാലിക്കുന്നതിനായി ഹോണ്ട സിവിക് അപ്‌ഡേറ്റുചെയ്‌തു, ഒരൊറ്റ എഞ്ചിൻ ഓഫർ മാത്രമേ വാഹനം വാഗ്ദാനം ചെയ്യുന്നുള്ളൂ. 18 ലിറ്റർ നാല് സിലിണ്ടർ പെട്രോൾ യൂണിറ്റിന്റെ രൂപത്തിലാണ് ഇത് വരുന്നത്, 6400 rpm -ൽ 140 bhp കരുത്തും 4300 rpm -ൽ 174 Nm torque ഉം യൂണിറ്റ് ഉത്പാദിപ്പിക്കുന്നു. ഇത് ഒരു CVT ഓട്ടോമാറ്റിക് ട്രാൻസ്മിഷനുമായി സ്റ്റാൻഡേർഡായി ഇണചേരുന്നു.\nഹോണ്ട സിവിക് ഇന്ധനക്ഷമത\nഹോണ്ട സിവിക്കിൽ CVT ട്രാൻസ്മിഷനോടുകൂടിയ 1.8 ലിറ്റർ പെട്രോൾ എഞ്ചിൻ ലിറ്ററിന് 16.5 ARAI- സർട്ടിഫൈഡ് കിലോമീറ്റർ മൈലേജ് വാഗ്ദാനം ചെയ്യുന്നു. എന്നിരുന്നാലും, നിരവധി ബാഹ്യ ഘടകങ്ങളെ ആശ്രയിച്ച് യഥാർത്ഥ ലോക മൈലേജ് കണക്കുകൾ വ്യത്യാസപ്പെടാം.\nഹോണ്ട സിവിക് പ്രധാന ഫീച്ചറുകൾ\nഇന്ത്യൻ വിപണിയിലെ പ്രശസ്തമായ സെഡാൻ ഓഫറാണ് ഹോണ്ട സിവിക്. നിരവധി സവിശേഷതകളും ഉപകരണങ്ങളും ഹോണ്ട ഈ മോഡലിൽ വാഗ്ദാനം ചെയ്തു. എൽഇഡി ഹെഡ്‌ലാമ്പുകൾ, എൽഇഡി ഡിആർഎൽ, എൽഇഡി ടൈൽ‌ലൈറ്റുകൾ, സൺറൂഫ്, എഞ്ചിൻ സ്റ്റാർട്ട് / സ്റ്റോപ്പിനൊപ്പം കീലെസ് എൻട്രി, പ്രീമിയം ലെതർ അപ്ഹോൾസ്റ്ററി, ആപ്പിൾ കാർപ്ലൈ, ആൻഡ്രോയിഡ് ഓട്ടോ എന്നിവയ്ക്കൊപ്പം 7.0 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം, ഡ്യുവൽ സോൺ ക്ലൈമറ്റ് കൺട്രോൾ, പാഡിൽ ഷിഫ്റ്ററുകൾ, ഓട്ടോ ഡിമ്മിംഗ് IRVM -കൾ എന്നിവ ഹോണ്ട സിവിക്കിലെ പ്രധാന സവിശേഷതകളാണ്.\nഹോണ്ട സിവിക്കിലെ സുരക്ഷാ സവിശേഷതകളിൽ ഒന്നിലധികം എയർബാഗുകൾ, ABS+EBD, വെഹിക്കിൾ സ്റ്റെബിലിറ്റി കൺട്രോൾ, ഹിൽ-ഹോൾഡ് അസിസ്റ്റ്, റിവേർസ് പാർക്കിംഗ് ക്യാമറയും സെൻസറും, ലെയിൻ-വാച്ച് ക്യാമറയും മറ്റു പലതും ഇതിൽ വരുന്നു.\nഹോണ്ട സിവിക് അഭിപ്രായം\nഇന്ത്യൻ വിപണിയിലെ ഇന്ത്യൻ എക്സിക്യൂട്ടീവ് സെഡാൻ വിഭാഗത്തിലെ ജനപ്രിയ മോഡലാണ് ഹോണ്ട സിവിക്. ഡ്രൈവിംഗ് പ്രേമികൾക്കിടയിൽ ‘സിവിക്’ നെയിംപ്ലേറ്റ് ജനപ്രിയമായിരുന്നു, പുതിയ മോഡൽ ഈ പ്രവണത തുടരുകയാണ്, അതിന്റെ ശക്തമായ പ്രകടനം, സ്‌പോർടി ഡിസൈൻ, ഫീച്ചർ പായ്ക്ക് ചെയ്ത ഇന്റീരിയറുകൾ എന്നിവയ്ക്ക് നന്ദി. ഇന്ത്യൻ വിപണിയിലെ എക്സിക്യൂട്ടീവ് സെഡാൻ വിഭാഗത്തിലെ ജനപ്രിയ മോഡലാണ് ഹോണ്ട സിവിക്. ഡ്രൈവിംഗ് പ്രേമികൾക്കിടയിൽ ‘സിവിക്’ നെയിംപ്ലേറ്റ് ജനപ്രിയമായിരുന്നു, പുതിയ മോഡൽ ഈ പ്രവണത തുടരുകയാണ്, അതിന്റെ ശക്തമായ പ്രകടനം, സ്‌പോർടി ഡിസൈൻ, ഫീച്ചർ പായ്ക്ക് ചെയ്ത ഇന്റീരിയറുകൾ എന്നിവ മോഡലിനെ മികച്ചതാക്കുന്നു.\nഹോണ്ട സിവിക് നിറങ്ങൾ\nഹോണ്ട സിവിക് ചിത്രങ്ങൾ


സ്വകാര്യബസും കെഎസ്ആര്‍ടിസിയും കൂട്ടിയിടിച്ച് 10 പേര്‍ക്ക് പരിക്ക് :: Janmabhumi Daily\nMonday 25 January 2016 11:04 pm IST\nകോട്ടയം: കോട്ടയം ചാലുകുന്ന്- മെഡിക്കല് കോളജ് റൂട്ടില് ചുങ്കത്ത് സ്വകാര്യബസ്സിന് പിന്നില് കെഎസ്ആര്‍ടിസി ബസ് ഇടിച്ച് പത്തുപേര്‍ക്ക് പരിക്ക്. ഇന്നലെ വൈകീട്ട് മൂന്നോടെയാണ് അപകടം. കോയമ്പത്തൂരില്‍നിന്നും കൊട്ടാരക്കരക്ക് പോവുകയായിരുന്ന കെഎസ്ആര്‍ടിസി ബസാണ് അപകടത്തില്‍പ്പെട്ടത്. മുമ്പില് പോവുകയായിരുന്ന കുറുപ്പന്തറ- കോട്ടയം റൂട്ടില് സ്വകാര്യ സര്‍വീസ് നടത്തുന്ന സഫാ ട്രാവല്‍സ് എന്ന ബസിന്റെ പിന്നിലാണ് ഇടിച്ചത്. ചുങ്കത്ത് റോഡിലെ ഹമ്പിന് സമീപമെത്തിയപ്പോള് സ്വകാര്യബസ് വേഗം കുറച്ചു. ഈ സമയം പിന്നാലെയെത്തിയ കെഎസ്ആര്‍ടിസി ബസ് പിന്‍ഭാഗത്ത് ഇടിക്കുകയായിരുന്നു. കെഎസ്ആര്‍ടിസി ബസിന്റെ മുന്‍ഭാഗവും സ്വകാര്യബസിന്റെ പിന്‍ഭാഗവും തകര്‍ന്നു. കെഎസ്ആര്‍സിടി ബസിലെ യാത്രക്കാര്‍ക്കാണ് പരിക്ക്. ഇവര്‍ക്ക് കോട്ടയം മെഡിക്കല് കോളജ് ആശുപത്രിയില് ശുശ്രൂഷ നല്‍കി. അപകടത്തെ തുടര്‍ന്ന് ഈ റൂട്ടില് ഗതാഗതം തടസ്സപ്പെട്ടു.


പി.വി അബ്ദുള് വഹാബ് മുസ്ലീം ലീഗിന്റെ രാജ്യസഭാ സ്ഥാനാര്‍ത്ഥി\nപി.വി അബ്ദുള് വഹാബ്...\n4 April 2015 10:08 AM GMT\nപി.വി അബ്ദുള് വഹാബിനെ മുസ്‌ലിം ലീഗിന്റെ രാജ്യസഭാ സ്ഥാനാര്‍ഥിയായി പ്രഖ്യാപിച്ചു. ഇന്ന് രാവിലെ പാണക്കാട്ട് ചേര്‍ന്ന ലീഗ് ഉന്നതാധികാര സമിതിയോഗത്തിലാണ് ഇത് സംബന്ധിച്ച തീരുമാനമുണ്ടായത്. യോഗത്തിനുശേഷം പാണക്കാട് ഹൈദരലി ശിഹാബ് തങ്ങളാണു സ്ഥാനാര്‍ഥിയെ പ്രഖ്യാപിച്ചത്.\nസ്ഥാനാര്‍ഥിയായി വഹാബിനൊപ്പം ലീഗ് സംസ്ഥാന ജനറല് സെക്രട്ടറി കെ.പി.എ മജീദിന്റെ പേരും ഉയര്‍ന്നു വന്നിരുന്നു. അബ്ദുള് വഹാബ് സ്ഥാനാര്‍ഥിയാകുന്നതിനെ എതിര്‍ത്തുകൊണ്ട് പാണക്കാട് മുനവറലി ശിഹാബ് തങ്ങള് രംഗത്തു വരികയും ചെയ്തു. ഫെയ്സ് ബുക്കിലൂടെയാണ് മുനവറലി തന്‍റെ എതിര്‍പ്പറിയിച്ചത്. ഇത് ഏറെ തര്‍ക്കത്തിനിടയാക്കിയിരുന്നു.\nഎന്നാല് തര്‍ക്കങ്ങളെല്ലാം പരിഹരിച്ചു കഴിഞ്ഞെന്നും പാര്‍ട്ടി ഒറ്റക്കെട്ടായാണു തീരുമാനമെടുത്തതെന്നും ഉന്നതാധികാരസമിതി യോഗത്തിനു ശേഷം പി.കെ കുഞ്ഞാലിക്കുട്ടി പറഞ്ഞു. എല്ലാ നടപടി ക്രമങ്ങളും പാലിച്ചാണു സ്ഥാനാര്‍ഥിയെ തെരഞ്ഞെടുത്തതെന്നും അദേഹം പറഞ്ഞു.


വരുന്നു മെലാനിയ; ഈ സ്‌കൂളുകൾ ഹാപ്പി | Melania Trump likely to visit in Delhi Schools\nവരുന്നു മെലാനിയ; ഈ സ്‌കൂളുകൾ ഹാപ്പി\nഡല്‍ഹി സര്‍ക്കാര് സ്കൂളിലെ ഹാപ്പിനസ് ക്ലാസ്സുകള്\nന്യൂഡൽഹി: അമേരിക്കൻ പ്രസിഡന്റ് ഇന്ത്യയിലെത്തുമ്പോൾ സ്കൂളിൽ പഠിച്ച സന്തോഷം പ്രകടിപ്പിക്കാനൊരുങ്ങി ഡൽഹിയിലെ സർക്കാർ സ്കൂളുകളിലെ വിദ്യാർഥികൾ. ട്രംപിന്റെ പത്‌നി മെലാനിയ ട്രംപ് ഡൽഹിയിലെ ഒരു സർക്കാർ സ്കൂൾ സന്ദർശിക്കാൻ തീരുമാനിച്ചിട്ടുണ്ട്. ഏത് സ്കൂളിലാണ് അമേരിക്കൻ പ്രഥമവനിത സന്ദർശിക്കുമെന്ന് ഇതുവരെ വെളിപ്പെടുത്തിയിട്ടില്ല. ഏത് സ്കൂളിലുമാവാമെന്ന പ്രത്യാശയിൽ എല്ലായിടത്തും ഒരുക്കങ്ങളായിക്കഴിഞ്ഞു. ചുവരുകളിൽ നിറം പൂശിയും വർണാലങ്കാരങ്ങളൊരുക്കിയും സ്കൂളുകളിൽ വിദ്യാർഥികളും അധ്യാപകരുമൊക്കെ മെലാനിയ ട്രംപിനെ വരവേൽക്കാനൊരുങ്ങി. എ.എ.പി സർക്കാർ രാജ്യത്ത് ആദ്യമായി നടപ്പാക്കിയ ഹാപ്പിനസ് കരിക്കുലം അറിയാൻ വേണ്ടിയാണ് ചൊവ്വാഴ്ച മെലാനിയ ട്രംപിന്റെ സ്കൂൾ സന്ദർശനം.\nവിദ്യാഭ്യാസ വിപ്ലവത്തിൽ ശ്രദ്ധയൂന്നിയ എ.എ.പി. സർക്കാർ 2018 ജൂലായിൽ സർക്കാർ സ്കൂളുകളിൽ നടപ്പാക്കിയതാണ് ഹാപ്പിനസ് കരിക്കുലം. പാഠ്യേതര പ്രവർത്തനങ്ങളിലൂടെ വിദ്യാർഥികളുടെ മാനസികസമ്മർദം കുറയ്ക്കുക, കാര്യക്ഷമത മെച്ചപ്പെടുത്തുക തുടങ്ങിയവയ്ക്കുവേണ്ടിയുള്ളതാണ് ഈ പാഠ്യപദ്ധതി. സന്തോഷത്തിന്റെ വഴികളിലൂടെ കുട്ടികളിൽ ഉന്മേഷംവളർത്തി കൂടുതൽ പഠനമികവ് പ്രകടിപ്പിക്കാൻ വഴിയൊരുക്കുന്നു. ഇതിനായി ഹാപ്പിനസ് പാഠ്യപദ്ധതിയിൽ ഉൾപ്പെടുത്തി. എങ്കിലും ഇതിനുപ്രത്യേകം പരീക്ഷയൊന്നുമില്ല. എന്നാൽ, സമയബന്ധിത പരിശോധനനടത്തി വിദ്യാർഥികളുടെ മികവ് വിലയിരുത്തും.\nനഴ്‌സറി മുതൽ എട്ടുവരെയുള്ള ക്ലാസുകളിലെ വിദ്യാർഥികൾക്കു വേണ്ടിയാണ് പദ്ധതി. നഴ്‌സറി, കെ.ജി. ക്ലാസുകളിലെ വിദ്യാർഥികളെ ഉൾപ്പെടുത്തിയുള്ള ഘട്ടത്തിൽ ആഴ്ചയിൽ രണ്ടു ക്ലാസുണ്ടാവും. മുക്കാൽ മണിക്കൂർ ദൈർഘ്യമുള്ളതാണ് ഒരു ക്ലാസ്. അധ്യാപകർ മേൽനോട്ടം വഹിക്കും. വ്യായാമവും മറ്റു പ്രവർത്തനങ്ങളും വിദ്യാർഥികളെക്കൊണ്ട് ചെയ്യിക്കും.\nഒന്ന്, രണ്ട് ക്ലാസുകളിലെ വിദ്യാർഥികൾ ഉൾപ്പെടുന്ന അടുത്ത ഘട്ടത്തിൽ ആഴ്ചാവധി ദിവസങ്ങളിലാണ് ക്ലാസ്. വ്യായാമമുറകളും മറ്റു പ്രവർത്തനങ്ങൾക്കും പുറമെ, അവയുടെ ഫലം പ്രതിഫലിപ്പിക്കാൻ ചോദ്യോത്തരവേളയുമുണ്ട്. മൂന്നു മുതൽ അഞ്ചുവരെ ക്ലാസുകളിലെയും ആറു മുതൽ എട്ടുവരെ ക്ലാസുകളിലെയും കുട്ടികളെ ഉൾപ്പെടുത്തിയുള്ള അടുത്ത ഘട്ടങ്ങളിൽ സ്വയംപ്രകടനത്തിനും സ്വാഭാവത്തിലെ മാറ്റങ്ങൾക്കനുസരിച്ചുമുള്ള വിവിധ പ്രവർത്തനങ്ങളാണ് പ്രധാനം. ഇങ്ങനെ, ഓരോ വിദ്യാർഥികളുടെയും പ്രായത്തിനനുസരിച്ച് അവരുടെ കഴിവുറ്റ വളർച്ച അടയാളപ്പെടുത്താനുള്ളതാണ് ഹാപ്പിനസ് പദ്ധതി.\nശ്രദ്ധ, വിമർശനാത്മക ചിന്ത, ആത്മാവിഷ്കാരം, സാമൂഹിക-വൈകാരികശേഷി, ആത്മവിശ്വാസം എന്നിവ ഉറപ്പാക്കലാണ് ലക്ഷ്യം. സമ്മർദവും ആശങ്കയും കുറച്ച് മികച്ച ആശയവിനിമയശേഷി, കരുണ, സന്തോഷമുള്ള വ്യക്തിത്വം എന്നിവയുള്ളവരാക്കി വിദ്യാർഥികളെ വാർത്തെടുക്കാൻ വേണ്ടി തയ്യാറാക്കിയിട്ടുള്ളതാണ് ഹാപ്പിനസ് കരിക്കുലം. ഉത്തരവാദിത്വം, വ്യക്തി-പരിസരശുചിത്വം എന്നിവയിൽ ബോധമുള്ളവരായി പുതിയ തലമുറയെ വളർത്തിയെടുക്കലുമാണ് ലക്ഷ്യം.\n2018-ൽ പുറത്തിറങ്ങിയ വേൾഡ് ഹാപ്പിനസ് റിപ്പോർട്ടാണ് ഇത്തരമൊരു ആശയത്തിനുള്ള തുടക്കം. ലോകത്തെ 155 രാജ്യങ്ങളെ ഉൾപ്പെടുത്തിയുള്ള റിപ്പോർട്ടിൽ സന്തോഷത്തിൽ 133-ാം റാങ്കിലാണ് ഇന്ത്യയെന്ന് വിലയിരുത്തി. ഉത്തരവാദിത്വമുള്ള തലമുറയെ വാർത്തെടുക്കുന്നതിൽ വിദ്യാഭ്യാസത്തിന് വലിയപങ്കുണ്ടെന്ന് എ.എ.പി. സർക്കാർ തിരിച്ചറിഞ്ഞു. 2018 ഫെബ്രുവരിയിൽ പ്രഖ്യാപിച്ച ഹാപ്പിനസ് കരിക്കുലം പദ്ധതി ജൂലായിൽ നടപ്പാക്കിത്തുടങ്ങി. സാക്ഷരത, ആശയവിനിമയം, കല എന്നിവയെല്ലാം പ്രോത്സാഹിപ്പിക്കുന്ന തരത്തിൽ പാഠ്യപദ്ധതി തയ്യാറാക്കി.\nസർക്കാർ സ്കൂളുകളിലെ പഠനാന്തരീക്ഷം മെച്ചപ്പെട്ടു. പഠനത്തിൽ അധ്യാപകരുടെ മാത്രമല്ല, അധ്യാപക-രക്ഷാകർതൃ സമിതികളുടെ പങ്കാളിത്തവും കാര്യക്ഷമമാക്കി. ഇതോടെ, സർക്കാർ സ്കൂളുകളുടെ നിലവാരംഉയർന്നു. ഞങ്ങൾ മെലാനിയ ട്രംപിനെ വരവേൽക്കാൻ തയ്യാറായിക്കഴിഞ്ഞു. - ഡൽഹിയിലെ ഒരു സർക്കാർ സ്കൂളിലെ വിദ്യാർഥിനി മാധ്യമങ്ങളോട് പ്രതികരിച്ചത് ഇങ്ങനെ. ഇതു തന്നെ, ആത്മവിശ്വാസത്തിന്റെ തെളിവെന്ന് അധ്യാപകർ. പഠനത്തിലുള്ള തന്റെ ശ്രദ്ധ വർധിച്ചെന്ന് ഒരു വിദ്യാർഥിനി അനുഭവം പറഞ്ഞു.\nആദ്യമൊക്കെ ക്ലാസ് ടീച്ചറെ ചെന്നുകാണാൻ പേടിയായിരുന്നു. ഇപ്പോഴതു മാറി. സ്വതന്ത്രമായി സംസാരിക്കാൻ എനിക്കു സാധിക്കുന്നു. - മദൻഗീറിലെ സർവോദയ വിദ്യാലയത്തിലെ ജതിൻ കുമാർ എന്ന വിദ്യാർഥി തന്റെ അനുഭവം വിവരിച്ചതിങ്ങനെ. പഠിക്കുന്നതോർത്ത് വിഷമംതോന്നുമ്പോൾ സ്കൂളിൽ പഠിപ്പിച്ചുതന്ന വ്യായാമമുറ ഏറെ ഉപകാരപ്പെടുന്നുണ്ടെന്ന് മറ്റൊരു വിദ്യാർഥിയും തുറന്നു പറഞ്ഞു.\nവിദ്യാർഥികളുടെ സ്വഭാവത്തിൽ തന്നെ ഏറെ മാറ്റമുണ്ടായെന്ന് അധ്യാപകരുടെ സാക്ഷ്യം. എന്തെങ്കിലും നൽകിയാൽ നന്ദി പ്രകടിപ്പിക്കും. തെറ്റുചെയ്താൽ ക്ഷമചോദിക്കും. ഇങ്ങനെ, പെരുമാറ്റത്തിൽത്തന്നെ വലിയ മാറ്റങ്ങൾ സൃഷ്ടിക്കാനായി. - അവർ പറഞ്ഞു.


Crude oil price | എണ്ണയിലെ കൊള്ളയടി തുടരുന്നു; സാധാരണക്കാർക്കായി ശബ്ദമുയർത്താൻ ആരുമില്ല; ആഗോള വിപണയിൽ വില കുറയുമ്പോൾ മിണ്ടാതിരിക്കുന്ന പൊതുമേഖലാ കമ്പനികൾ ചെറിയ വർദ്ധനവുണ്ടാകുമ്പോഴും വില ഉയർത്തുന്നു; എല്ലാം റിലയൻസിന് വേണ്ടിയെന്ന് പറയുന്നവരും പ്രതികരിക്കാത്തത് എന്ത്? - MarunadanMalayali.com\nMay 02, 2015 | 07:38 AM IST | Permalink\nന്യൂഡൽഹി: പൊതുമേഖലാ എണ്ണക്കമ്പനികളുടെ കൊള്ളയടി തടയാൻ ആരുമില്ല. റോഡുകളിൽ പൊലിയുന്ന ജീവന്റെ എണ്ണം കുറയ്ക്കാനായി സർക്കാർ കൊണ്ടു വരുന്ന റോഡ് സുരക്ഷാ ബില്ലിനെതിരെ രാജ്യം സ്തംഭിക്കുന്ന വിധത്തിൽ വാഹനപണിമുടക്ക് നടക്കുന്നവർക്കും ഇതൊന്നും പ്രശ്‌നമില്ല. അതുകൊണ്ട് തന്നെ എണ്ണ വില ഇനിയും ഉയരും. ഒരു മാനദ്ണ്ഡവുമില്ലാതെ. അന്താരാഷ്ട്ര വിപണിയിൽ എണ്ണവില കുത്തന ഇടിയുമ്പോൾ ഇന്ത്യാക്കാരും സന്തോഷിച്ചു. പക്ഷേ ഇപ്പോൾ അത് വിനയാവുകയാണ്. ക്രൂഡ് ഓയിലിന് അന്താരാഷ്ട്ര വിപണയിൽ 110 ഡോളർ ഉണ്ടായിരുന്നപ്പോൾ തിരുവനന്തപുരത്തെ പെട്രോൾ വില ലിറ്ററിന് 75 രൂപയോളമായിരുന്നു. എണ്ണ വിലയിടിഞ്ഞ് അന്താരാഷ്ട്ര വിപണയിൽ 40 ഡോളർ വരെയായി. ഇപ്പോൾ അത് പതിയെ കൂടിക്കൂടി വീപ്പയ്ക്ക് 57 ഡോളറും. ഈ സമയത്ത് തിരുവനന്തപുരത്തെ പെട്രോൾ വില 70 രൂപയും. ഇങ്ങനെ പോയാൽ ക്രൂഡോയിലിന് അന്താരാഷ്ട്ര വിപണി വില നൂറ് ഡോളർ കവിഞ്ഞാൽ ഇന്ത്യാക്കാർ പെട്രോൾ ലിറ്ററിന് നൂറ്റിയമ്പത് രൂപ നൽകേണ്ടി വരും.\nഎന്തുകൊണ്ടാണ് ഇത് സംഭവിച്ചതെന്ന് എല്ലാവർക്കും അറിയാം. പക്ഷേ ആരും മിണ്ടില്ല. എണ്ണ വില കുത്തനെ കുറഞ്ഞപ്പോൾ അതിന് അനുസരിച്ച് വിലകുറച്ചില്ല. അറുപത് ഡോളറിന്റെ വിലയിടിവ് ഉണ്ടായപ്പോഴും പത്ത് രൂപ മാത്രമാണ് ഇന്ത്യയിൽ വിലകുറഞ്ഞത്. സർക്കാർ ഖജനാവിലേക്കുള്ള നഷ്ടം കുറയ്ക്കാൻ നികുതി കുറച്ചതുമില്ല. ഒപ്പം കേരളം അധിക സെസും പെട്രോളിൽ ചുമത്തി. ഇരുപത് ഡോളർ ഇടിയുമ്പോൾ മുന്ന് രൂപയായിരുന്നു വില കുറച്ചത്. എന്നാൽ വില ഉയരുമ്പോൾ അതല്ല സ്ഥിതി മൂന്ന് ഡോളർ കൂടിയാൽ മൂന്ന് രൂപ കൂടും. അതിന് വിലയിലെ വർദ്ധനവിന് അനുസരിച്ചുള്ള മാറ്റമെന്ന വാദവുമുയർത്തും. ഇത് പറയുന്നവർ എന്തുകൊണ്ട് വിലകുറയുമ്പോൾ ആനുപാതിക വർദ്ധന ഏർപ്പെടുത്തിയില്ലെന്ന് വ്യക്തമാക്കുന്നുമില്ല. രാജ്യത്ത് പെട്രോൾ ഡീസൽ വിതരണത്തിന് റിലയൻസുമുണ്ടായിരുന്നു. എന്നാൽ പെട്രോളിനും ഡീസലിനും സർക്കാർ സബ്‌സിഡി നൽകുന്നതിനാൽ റിലയൻസിന് പിടിച്ചു നിൽക്കാൻ കഴിഞ്ഞില്ല. അവർ പിന്മാറി. വീണ്ടും അവർ പമ്പുകൾ തുറക്കാനുള്ള തയ്യാറെടുപ്പിലാണ്. അതുകൊണ്ട് അവർക്ക് വേണ്ടിയാണ് പൊതുമേഖലാ എണ്ണക്കമ്പനികൾ വില ഉയർത്തി നിർത്തുന്നതെന്നാണ് വിമർശനം.\nക്രൂഡ് ഓയിൽ വിലയിടിഞ്ഞപ്പോൾ പാക്കിസ്ഥാൻ പോലും പെട്രോളിന് 29 രൂപ കുറച്ചു; കോർപ്പറേറ്റ് മോടിയിൽ അഭിരമിക്കുന്ന മോദിക്ക് എന്നിട്ടും കുലുക്കമില്ല; കേന്ദ്രത്തിന്റെ നിസ്സംഗതയിൽ എണ്ണക്കമ്പനികൾ തടിച്ചു കൊഴുക്കുന്നു\nഏതായാലും പെട്രോൾ-ഡീസൽ വിലവർദ്ധനവ് എല്ലാ പരിധിയും ലംഘിക്കുന്നതാണ്. പെട്രോൾ ലിറ്ററിന് 3.96 രൂപയും ഡീസലിന് 2.37 രൂപയും രണ്ട് ദിവസം മുമ്പ് കൂട്ടി. ഡൽഹിയിൽ പെട്രോൾ വില 59.20 ൽ നിന്ന് 63.16 ൽ എത്തി. ഡീസൽ വില 47.20 ൽ നിന്ന് 49.57 രൂപയായും ഉയർന്നു. രണ്ടുതവണ വില നേരിയ തോതിൽ കുറച്ചതിനു പിന്നാലെയാണു വൻ വിലവർധന. ഇതോടെ കേരളത്തിൽ പെട്രോൾ വില ലിറ്ററിന് 70 രൂപയായി. കഴിഞ്ഞ 16 നു പെട്രോളിന് 80 പൈസയും ഡീസലിന് 1.30 രൂപയും കുറച്ചിരുന്നു. എല്ലാ മാസവും ഒന്ന്, 16 തീയതികളിലാണു പൊതുമേഖലാ എണ്ണക്കമ്പനികൾ വിലനിർണയം പുനഃപരിശോധിക്കുന്നത്. ഇറക്കുമതി വിലയിലെ മാറ്റത്തിനും ഡോളറുമായുള്ള വിനിമയ നിരക്കിലെ ഏറ്റക്കുറച്ചിലുകൾക്കും ആനുപാതികമായാണിത്. എന്നാൽ അന്താരാഷ്ട്ര വിപണിയിൽ ക്രൂഡോ ഓയിൽ ബാരലലിന് 110 രൂപ ഉണ്ടായിരുന്നപ്പോൾ കേരളത്തിലെ വില 75 രൂപയായിരുന്നു.\nരാഹുൽ ഗാന്ധിയുടെ നേതൃത്വത്തിൽ കോൺഗ്രസ് തിരിച്ചുവരവിനുള്ള സാധ്യതകൾ പരിശോധിക്കുകയാണ്. കൃഷിക്കാരുടെ പ്രശ്‌നങ്ങളുയർത്തി പദയാത്ര നടത്തുന്നു. പക്ഷേ രണ്ട് ദിവസമായിട്ടും ഇന്ധന വിലകൂട്ടിയതിൽ വലിയൊരു പ്രതിഷേധത്തിന്റെ സൂചന രാഹൂൽ നൽകിയില്ല. പാർലമെന്റിൽ ഇത് രാഹുൽ ഉയർത്തുമെന്നാണ് പ്രതീക്ഷ. അങ്ങനെ വന്നാൽ കേന്ദ്ര സർക്കാരിന് വാ തൂറക്കേണ്ടി വരും. വില നിയന്ത്രണാധികാരം എണ്ണ കമ്പനികളിൽ നിന്ന് എടുത്തു മാറ്റണമെന്ന ആവശ്യം ശക്തമാണ്. അത് അവർക്ക് നൽകിയത് കോൺഗ്രസാണ്. അതുകൊണ്ട് തന്നെ അതിനെതിരായ നിലപാട് കോൺഗ്രസിന് എടുക്കാനാകില്ല. അതുകൊണ്ട് ജനപക്ഷത്താണെന്ന് ആവർത്തിച്ച് അധികാരത്തിലെത്തിയ പ്രധാനമന്ത്രി മോദിക്ക് ആ പ്രശ്‌നത്തിൽ ആരേയും ഭയക്കാനില്ല. ഇടതു പക്ഷത്തിന് പഴയ കരുത്തുമില്ല. അതുകൊണ്ട് തന്നെ എണ്ണ വില കൂടിയാലും ആരും പ്രതിഷേധിക്കാൻ വരില്ല.\n2014 ജൂണിലെ എണ്ണ വിലയുമായി താരതമ്യം ചെയ്യുമ്പോൾ ഇപ്പോൾ ആഗോള വിപണിയിൽ 50 ശതമാനം വില കുറവാണ്. രാജ്യാന്തര വിപണിയിലെ ക്രൂഡ് ഓയിൽ വിലയ്ക്ക് അനുസരിച്ച് ഇന്ത്യയിൽ പെട്രോൾ ഡീസൽ വിലയിൽ മാറ്റം വരേണ്ടതാണെങ്കിലും അങ്ങനെ സംഭവിക്കുന്നില്ല. ഇനി സംഭവിക്കുകയുമില്ല. എന്തുകൊണ്ടെന്ന് കേന്ദ്ര സർക്കാരിനോട് ചോദിച്ചാൽ ഉത്തരം കിട്ടുകയുമില്ല. എണ്ണ വില കുറഞ്ഞ് നിക്കുന്നത് ഇന്ത്യയുടെ എണ്ണ ഇറക്കുമതി വാർഷിക ബിൽ കുറയ്ക്കാൻ സാധിക്കുമെന്നാണ് ആർബിഐ നിലപാട്. 160 ബില്യൺ ഡോളറായിരുന്ന വാർഷിക ബിൽ ഈ വർഷം 100 മുതൽ 110 ബില്യൺ ഡോളറായിരിക്കുമെന്നാണ് കരുതുന്നത്. എന്നാൽ ഇതുകൊണ്ടൊന്നും ലോക ശക്തിയായി മാറാൻ ഇന്ത്യയ്ക്ക് കഴിയില്ലത്രേ. സ്വന്തം നാട്ടുകാരെ പിഴിഞ്ഞാലേ അതിന് കഴിയൂ. പെട്രോളും ഡിസലും വിതരണം ചെയ്യുന്ന ഇന്ത്യൻ ഓയിൽ കോർപ്പറേഷനും ഹിന്ദുസ്ഥാൻ പെട്രോളിയവുമെല്ലാം പൊതു മേഖലാ സ്ഥാപനങ്ങളാണ്. ഇവയുടെ ലാഭം ഉയർത്തിയാൽ സർക്കാരിന്റെ ആസ്തി മൂല്യം കൂടും. ഇതിലൂടെ ലോകത്തിന് മുന്നിൽ മേനി നടിക്കാൻ ഇന്ത്യയ്ക്കാകുമെന്ന സാമ്പത്തിക വിശകലനങ്ങളാണ് സർക്കാർ മുന്നോട്ട് വയ്ക്കുന്നത്.\n'അച്ഛേ ദിൻ ആനേ വാലാഹേ'.. തെരഞ്ഞെടുപ്പ് പ്രചരണച്ചൂടിൽ നരേന്ദ്ര മോദിയുടെ ഉയർത്തിയ പ്രധാന മുദ്രാവാക്യമായിരുന്നു ഇത്. എന്തായാലും മോദി പറഞ്ഞ ആ നല്ലനാളുകൾ ഇപ്പോൾ വന്നിരിക്കയാണ്.. എന്നാൽ അത് റിലയൻസ് അടക്കമുള്ള എണ്ണക്കമ്പനികൾക്കാണെന്ന് മാത്രം. അന്താരാഷ്ട്ര വിപണിയിൽ എണ്ണവില കുറയുമ്പോൾ സന്തോഷം ഉള്ളിലടക്കാൻ കഴിയാത്ത അവസ്ഥയിലാണ് ഇന്ത്യയിലെ എണ്ണക്കമ്പനികൾ. ചുളുവിലയ്ക്ക് കിട്ടുന്ന ഇരട്ടിയോളം ലാഭത്തിന് വിൽക്കാൻ കഴിയുന്ന മറ്റേത് രാജ്യമുണ്ട് ലോകത്ത്? എണ്ണക്കമ്പനികൾക്ക് സന്തോഷിക്കാൻ മറ്റെന്ത് കാര്യം വേണം. എണ്ണവില ആദ്യഘട്ടത്തിൽ ഇടിഞ്ഞപ്പോൾ പാക്കിസ്ഥാൻ പോലും 29 രൂപ കുറവു വരുത്തിയപ്പോൾ മോദി ഭരിക്കുന്ന ഇന്ത്യയിൽ കാര്യം മറ്റൊന്നായി. പകരം വില കൂടുമ്പോൾ അതിന് അനുസരിച്ച് പാവങ്ങളുടെ പോക്കറ്റ് കൊള്ളയടിക്കുകയും ചെയ്യുന്നു.\nഎന്നാൽ അന്താരാഷ്ട്ര വില നിർണ്ണയപ്രകാരം ഇന്ത്യയിലെ എണ്ണക്കമ്പനികൾ വരുത്തിയിരിക്കുന്ന ഇടിവ് വെറും നാമമാത്രമാണെന്ന് വ്യക്തമാകുമ്പോഴാണ് എണ്ണക്കമ്പനികളുടെ പകൽകൊള്ള വ്യക്തമാകുന്നത്. ആറ് വർഷത്തെ ഏറ്റവും താഴ്ന്ന നിരക്കിൽ എണ്ണവില എത്തിയതോടെ ജനുവരി 15ന്് മാത്രം ചുരുങ്ങിയത് പത്ത് രൂപയെങ്കിലും കമ്പനികൾ കുറക്കേണ്ടിയിരുന്നു. എന്നാൽ കേന്ദ്രസർക്കാർ കൂടി കണ്ണടച്ചതോടെ എണ്ണക്കമ്പനികൾക്ക് കൊള്ളയടിക്കാൻ അവസരം ഒരുങ്ങുകയും ചെയ്തു. വിലനിയന്ത്രണം എടുത്തുകളഞ്ഞതിനുശേഷം ലിറ്ററിന് 50 രൂപയ്ക്ക് പെട്രോളും 40 രൂപയ്ക്ക് ഡീസലും നൽകാമെന്നിരിക്കെ ആ സമയത്ത് ഈടാക്കിയത് യഥാക്രമം ശരാശരി 64 രൂപയും 54 രൂപയും. അതായത് ലിറ്ററിന് 25 രൂപയ്ക്കുപകരം അതിന്റെ പകുതിയോളം മാത്രമാണ് കുറച്ചത്. ജനങ്ങൾക്ക് ന്യായമായും ലഭിക്കേണ്ട വിഹിതം സർക്കാരും എണ്ണക്കമ്പനികളും പങ്കുവച്ചു. വിലക്കയറ്റം തടയാമെന്നിരിക്കെയാണ് ഈ കൊള്ള. ചുരുക്കത്തിൽ എണ്ണക്കമ്പനികളും സർക്കാറും തമ്മിൽ നടന്ന നഗ്‌നമായ ഒത്തുകളിയാണ് ഇപ്പോൾ നടക്കുന്നത്. അതിന്റെ അവസാന ഉദാഹരണമാണ് രണ്ട് ദിവസം മുമ്പും ഉണ്ടായത്.\nഅന്താരാഷ്ട്ര വിപണിയിൽ ക്രൂഡ്ഓയിൽ വില കുറയുന്നതിനനുസരിച്ച് കേന്ദ്ര, സംസ്ഥാന സർക്കാരുകൾ നികുതിയും കമ്പനികൾ ലാഭവിഹിതവും വർദ്ധിപ്പിക്കുന്നതാണ് പെട്രോൾ, ഡീസൽ വില ആനുപാതികമായി കുറയാതിരിക്കാൻ കാരണം. റിഫൈനറിയിൽ നിന്ന് ലിറ്ററിന് 27.62 രൂപയ്ക്ക് എണ്ണക്കമ്പനികൾക്ക് ലഭിക്കുന്ന പെട്രോളാണ് ജനം ജനുവരി 15 വരെ വരെ 65.74 രൂപ നൽകി വാങ്ങിയിരുന്നത്. 2010ലെ 110 ഡോളറിൽ നിന്ന് ക്രൂഡ്ഓയിൽവില 46 ഡോളർ വരെ എത്തിയപ്പോഴായിരുന്നു ഈ സ്ഥിതി. ബാരലിന് 136 ഡോളർ വരെ വിലയുണ്ടായിരുന്ന 2008 ജൂണിൽ പെട്രോൾ വില ലിറ്ററിന് 55 രൂപ മാത്രമായിരുന്നു. ഡോളർരൂപ വിനിമയ നിരക്കും, കമ്പനി ചെലവും, ക്രൂഡ് ഓയിൽ നിലവാരവും എല്ലാം ഏറ്റവും മോശം സ്ഥിതിയിൽ ആണെങ്കിൽ പോലും 110 ഡോളറിന് ക്രൂഡ്ഓയിൽ ലഭിക്കുമ്പോൾ ഓയിൽ കമ്പനികൾക്ക് പെട്രോൾ ലിറ്ററിന് 49 രൂപയ്ക്ക് വിൽക്കാമായിരുന്നു.\nഇപ്പോഴത്തെ സാഹചര്യത്തിൽ എണ്ണക്കമ്പികളും സർക്കാറും ജനങ്ങളെ പിഴിഞ്ഞുണ്ടാക്കുന്നത് എണ്ണിത്തിട്ടപ്പെടുത്താൻ സാധിക്കാത്ത വിധത്തിലുള്ള കോടികളാണ്. കഴിഞ്ഞ ആറു വർഷത്തെ പെട്രോളിയം സബ്‌സിഡി ബാദ്ധ്യത 3.1 ലക്ഷം കോടി രൂപയാണ് സർക്കാറിനുള്ളത്. ഇക്കാലത്ത് പെട്രോളിയം ഉൽപ്പന്നങ്ങളിൽ നിന്ന് നികുതി, നികുതിയേതര ഇനത്തിൽ ലഭിച്ചത് 15 ലക്ഷം കോടി രൂപയും. കസ്റ്റംസ്, എക്‌സൈസ് നികുതി വരുമാനം 6,21,520 കോടി സംസ്ഥാനങ്ങൾക്ക് വിൽപ്പന നികുതി 6,04,307 കോടി കമ്പനികൾക്ക് എണ്ണപ്പാടങ്ങൾ നൽകിയതിന്റെ റോയൽറ്റി ഒരു ലക്ഷം കോടിയും നേടി. പൊതു മേഖലാ എണ്ണ കമ്പനികളുടെ ലാഭവിഹിതം 90,000 കോടിയിലെത്തുകയും ചെയ്തു. കഴിഞ്ഞവർഷം ഇതാണ് സ്ഥിതിയെങ്കിൽ ഇപ്പോഴത്തെ കഥ പറയേണ്ടതില്ലല്ലോ?


Malayalam news || കരിപ്പൂര് വിമാനം റണ്‍വേയില്‍നിന്നു തെന്നി; ദുരന്തം ഒഴിവായി\nകരിപ്പൂര് വിമാനം റണ്‍വേയില്‍നിന്നു തെന്നി; ദുരന്തം ഒഴിവായി\nചെന്നൈയില്‍നിന്നെത്തിയ സ്‌പൈസ് ജെറ്റുവിമാനം കരിപ്പൂര് വിമാനത്താവളത്തില് ഇറങ്ങുന്നതിനിടെ റണ്‍വേയില്‍നിന്നു തെന്നിമാറി. വന് അപകടം ഒഴിവായി. റണ്‍വേയുടെ അതിര്‍ത്തിവരെയെത്തിയ വിമാനത്തിന്റെ നിയന്ത്രണം മനസാന്നിധ്യം കൈവെടിയാതെ പൈലറ്റ് തിരിച്ചുപിടിക്കുകയായിരുന്നു. വെള്ളിയാഴ്‌ച രാവിലെ എട്ടിനാണ് യാത്രക്കാരെയും സുരക്ഷാ ഉദ്യോഗസ്ഥരെയും മുള്‍മുനയില് നിര്‍ത്തിയ അപകടം. 70 യാത്രക്കാരും രണ്ടു പൈലറ്റുമാരും മൂന്നു ജീവനക്കാരുമാണ് വിമാനത്തില് ഉണ്ടായിരുന്നത്. ലാന്‍ഡിങ്ങിനിടെ റെണ്‍വേയുടെ വലതുഭാഗത്തേക്കു തെന്നിനീങ്ങിയ വിമാനം റെണ്‍വേയുടെ പുറത്ത് സുരക്ഷാവലയമായി നിറച്ച മണ്ണിലേക്ക് ഒരു ചക്രം താഴ്‌ന്നു. റെണ്‍വേയുടെ വശത്തു സ്ഥാപിച്ചിരുന്ന ലൈറ്റുകള് വിമാനം കയറി തകര്‍ന്നു. അപകടത്തെ തുടര്‍ന്ന് റണ്‍വേ ഒരുമണിക്കൂറിലേറെ അടച്ചു. വിമാനത്തിന് അപ്രതീക്ഷിത കുലുക്കവും ഉലച്ചിലുമുണ്ടായതോടെ യാത്രക്കാര് ഭയന്ന് നിലവിളിച്ചു.


ജപ്പാൻ പ്രധാനമന്ത്രി ഇന്ത്യയിൽ, നരേന്ദ്ര മോദി നേരിട്ടെത്തി സ്വീകരിച്ചു- Japaneese prime minister reached india\nഅഹമ്മദാബാദ് വിമാനത്താവളത്തിലെത്തിയ ഇരുവരെയും പ്രോട്ടോക്കോൾ മറികടന്ന് പ്രധാനമന്ത്രി നരേന്ദ്ര മോദി നേരിട്ടെത്തി സ്വീകരിച്ചു\nUpdated: September 13, 2017 7:42:11 pm\nഅഹമ്മദാബാദ്: ഇന്ത്യ-ജപ്പാൻ വാർഷിക ഉച്ചകോടിയിൽ പങ്കെടുക്കാനായി ജപ്പാൻ പ്രധാനമന്ത്രി ഷിൻസോ ആബെയും ഭാര്യ അകി ആബെയും ഇന്ത്യയിലെത്തി. ഇരുവർക്കും ഗംഭീരമായ സ്വീകരണം നൽകി. പരമ്പരാഗത നൃത്തരൂപങ്ങളുടെയും വാദ്യഘോഷങ്ങളുടെയും അകമ്പടിയോടെയാണ് വിമാനത്താവളത്തിൽ ഇരുവരെയും വരവേറ്റത്.\nഅഹമ്മദാബാദ് വിമാനത്താവളത്തിലെത്തിയ ഇരുവരെയും പ്രോട്ടോക്കോൾ മറികടന്ന് പ്രധാനമന്ത്രി നരേന്ദ്ര മോദി നേരിട്ടെത്തി സ്വീകരിച്ചു. ബുദ്ധ സന്യാസികളും ആബെയെ സ്വീകരിക്കാൻ വിമാനത്താവളത്തിൽ എത്തിയിരുന്നു. അതിനുശേഷം സബര്‍മതി ആശ്രമം വരെ സംഘടിപ്പിച്ചിരുന്ന റോഡ് ഷോയില് ആബെയും ഭാര്യയും മോദിയോടൊപ്പം പങ്കെടുത്തു. എട്ട് കിലോമീറ്ററോളം നീളുന്ന റോഡ് ഷോ അഹമ്മദാബാദ് വിമാനത്താവളത്തില് നിന്നും സബര്‍മതി ആശ്രമം വരെയാണ് സംഘടിപ്പിച്ചിരുന്നത്.\nഇരു നേതാക്കളും വൈകിട്ട് ആറ് മണിയോടെ അഹമ്മദാബാദിലെ സീതി സയ്യിദ് പളളി സന്ദര്‍ശിച്ചു. എഡി 1572ല് പണിത മുസ്ലിം പളളി കൊത്തുപണികള് കൊണ്ട് പ്രശസ്തമാണ്.\nസബർമതി ആശ്രമത്തിൽ ആബെ സന്ദർശനം നടത്തി. രണ്ടു ദിവസമായി നടക്കുന്ന 12-ാമത് ഇന്ത്യ-ജപ്പാൻ ഉച്ചകോടിയിൽ ആബെ പങ്കെടുക്കും. ജപ്പാനീസ് കമ്പനികൾ ഗുജറാത്തിൽ നിക്ഷേപമിറക്കുന്നതിനുള്ള കറാറുകൾ ഉച്ചകോടിയിൽ ഒപ്പുവയ്ക്കും. ജപ്പാൻ സഹകരണത്തോടെയുളള മുംബൈ-അഹമ്മദാബാദ് ബുള്ളറ്റ് ട്രെയിന് പദ്ധതിയുടെ ശിലാസ്ഥാപന ചടങ്ങും മോദിയും ആബെയും ചേര്‍ന്ന് ഉദ്ഘാടനം ചെയ്യും. കനത്ത സുരക്ഷാ സന്നാഹങ്ങളാണ് ആബെയുടെ സന്ദര്‍ശനത്തോടനുബന്ധിച്ച് അഹമ്മദാബാദില് ഏര്‍പ്പെടുത്തിയിരിക്കുന്നത്.\nWeb Title: Japaneese prime minister reached india


പ്രിയങ്കരമായ പാഷൻഫ്രൂട്ട് | Agriculture | Deshabhimani | Sunday Jan 23, 2022\nഎം കെ പി മാവിലായിUpdated: Sunday Jan 23, 2022\nപാഷൻ ഫ്രൂട്ടിന് അടുത്തകാലത്തായി ഏറെ പ്രാധാന്യം വന്നു തുടങ്ങിയിട്ടുണ്ട്. മാനസിക സമ്മർദം കുറയ്‌ക്കാനുപകരിക്കുന്ന രാസവസ്തുക്കൾ ഈ പഴത്തിലുണ്ടെന്ന കണ്ടെത്തൽ ലോക വിപണിയിൽ ഇതിനെ കൂടുതൽ പ്രിയങ്കരമാക്കി. പാസിഫ്ളോറേസിയേ (Passifloraceae) കുടുംബത്തിൽപ്പെട്ട ഈ ചെടിയുടെ ശാസ്ത്രനാമം പാസിഫ്ളോറ എഡുലിസ്(Passiflora edulis) എന്നാണ്. തെക്കെ അമേരിക്കയാണ് സ്വദേശം. പടർന്ന് വളരുന്ന വളളിച്ചെടിയാണ്. നമ്മുടെ കാലാവസ്ഥയിൽ ശക്തമായ മഴക്കാലമൊഴികെ ഇവ പൂക്കുകയും കായ്ക്കുകയും ചെയ്യും. ഇവയിൽ വ്യത്യസ്ഥ ഇനങ്ങൾ പ്രചാരത്തിലുണ്ട്. ഇളം മഞ്ഞ, ഇളം പർപ്പിൾ നിറത്തിൽ കായകളുള്ള ഇനങ്ങളാണ് നമ്മുടെ നാട്ടിൽ ഏറെയുള്ളത്.\nവെളളം കെട്ടി നിൽക്കാത്ത ഏതുതരം മണ്ണിലും ഈ ചെടി നന്നായി വളരും. കടുത്ത ചൂടും അതിശൈത്യവും പാടില്ല. വിത്തുമുളപ്പിച്ചും തണ്ടുകൾ മുറിച്ച് നട്ടും കൃഷി ചെയ്യാം. ആറ് –- ഏഴ് മാസം വളർച്ചയെത്തിയതും പൂവിടാത്തതുമായ കമ്പുകളാണ് മുറിച്ചുനടാൻ അനുയോജ്യം. അടിഭാഗത്തെ രണ്ട് മുട്ടിലുളള ഇലകൾ നീക്കം ചെയ്ത ശേഷം നടാനായി ഉപയോഗിക്കാം. തണ്ട് നട്ട് രണ്ടുമൂന്നാഴ്ചയ്‌ക്കുളളിൽ തളിർപ്പുകൾ വന്നു തുടങ്ങും. ഒരു വർഷത്തിനുളളിൽ ഇവ നന്നായി പടർന്നു കയറും.\nനടുമ്പോൾ രണ്ടടി നീളവും വീതിയും താഴ്ചയുമുള്ള കുഴികളെടുത്ത് അത് മേൽമണ്ണും പഴകിയ ചാണകപ്പൊടിയും കലർത്തി നിറയ്‌ക്കണം. വളളിനടുന്നതിന് ഒരു മാസം മുമ്പ് ഇത് ചെയ്ത് വയ്‌ക്കുന്നതാണ് നല്ലത്.\nമഴക്കാലത്ത് ചെടിക്ക് ചുറ്റും വെളളം കെട്ടി നിൽക്കുന്നില്ലെന്നുറപ്പ് വരുത്തണം. വിത്ത് നട്ടും തൈകളാക്കാം. ശേഖരിച്ച വിത്തുകൾ ഒരു ദിവസം ചെറുനാരങ്ങാ നീരിൽ ഇട്ടു വയ്‌ക്കണം. ഇത് വെള്ളത്തിൽ കഴുകിയ ശേഷം നടാനായി ഉപയോഗിക്കാം. ഇങ്ങിനെ ചെയ്യുന്നതുമൂലം വിത്ത് എളുപ്പം കിളിർത്തുവരും.\nമഞ്ഞ, പർപ്പിൾ നിറത്തോടു കൂടിയ ഇനങ്ങൾക്ക് പുറമെ ഈ രണ്ടിനങ്ങളുടെയും സങ്കരണത്തിലൂടെ ഇന്ത്യൻ ഹോർട്ടിക്കൾച്ചറൽ ഗവേഷണ ഇൻസ്റ്റിറ്റ്യൂട്ട് വികസിപ്പിച്ച ഇനമാണ് കാവേരി. പർപ്പിൾ നിറമുള്ള കായ്കളാണ് ഈ ഇനത്തിൽ ഉണ്ടാവുക. മറ്റുള്ളവ കായ്ക്കാൻ ആറ് മാസമെടുക്കുമ്പോൾ ഇത് നട്ട് നാലാം മാസം തന്നെ കായ്ക്കുകയും ചെയ്യും. ഉൽപ്പാദന ക്ഷമതയും കൂടുതലാണ്.\nവേനൽക്കാലത്ത് പൊതുവെ ഇവ ഇലകൾ പൊഴിക്കാറുണ്ട്. കടുത്ത വേനലിൽ തണ്ടുകൾ ഉണങ്ങാനും സാധ്യതയുണ്ട്. അടുത്ത മഴക്കാലത്ത് വീണ്ടും പുതിയ തളിർപ്പുകൾ ഉണ്ടാകും. ഈ പുതിയ തളിർപ്പുകളിലാണ് പൂക്കളും കായ്കളും കൂടുതലായി ഉണ്ടാവുക.\nഒരു ചെടിയിൽ നിന്നും വർഷം തോറും ശരാശരി 10 കിലോഗ്രാം കായ്കൾ ലഭിക്കും. സപ്തംബർ- –-ഒക്ടോബർ, മെയ്-–-ജൂൺ മാസങ്ങളിലാണ് ധാരാളം കായ്കൾ ഉണ്ടാവുക. നനയ്‌ക്കുകയും നല്ല പരിചരണം നൽകുകയും ചെയ്താൽ വർഷം മുഴുവൻ ഇവ കായ്ക്കും. വിദേശ രാജ്യങ്ങളിൽ പ്രധാനമായും വിവിധ ഔഷധനിർമാണത്തിനായാണ് ഈ പഴത്തെ പ്രയോജനപ്പെടുത്തുന്നത്.


ഓഖി: മരിച്ചവരുടെ കണക്കില് അവ്യക്തതയില്ലെന്ന് മന്ത്രി :: Janmabhumi Daily\nWednesday7February 2018 11:17 am IST\nതിരുവനന്തപുരം: ഓഖി ദുരന്തവുമായി ബന്ധപ്പെട്ട് മരിച്ചവരുടെയും, കാണാതായവരുടെയും കണക്കില് സര്‍ക്കാറിന് അവ്യക്തതയില്ലെന്ന് തുറമുഖ വകുപ്പ് മന്ത്രി ജെ. മേഴ്സിക്കുട്ടിയമ്മ. തിരുവനന്തപുരം ജില്ലയില് 49 പേരും കണ്ണൂരും കാസര്‍കോടും ഓരോ ആളുകള് വീതവും മരിച്ചിട്ടുണ്ട്. ഈ മരിച്ച 51 മത്സ്യത്തൊഴിലാളികളെ തിരിച്ചറിഞ്ഞതായും മന്ത്രി പറഞ്ഞു.\n103 പേരെ തിരുവനന്തപുരം ജില്ലയില് നിന്ന് മാത്രം കണ്ടെത്താനുണ്ട്. ഇത്രകാലം കഴിഞ്ഞതിനാല് അവരെയും മരിച്ചവരുടെ കൂട്ടത്തിലാണ് നിലവില് സര്‍ക്കാര് ഉള്‍പ്പെടുത്തിയിരിക്കുന്നത്, ദുരന്തബാധിതരുടെ കണക്കില് സര്‍ക്കാരിന് അവ്യക്തയുണ്ടെന്ന് പ്രചരിപ്പിക്കുന്നത് ബോധപൂര്‍വമാണെന്നും മന്ത്രി കുറ്റപ്പെടുത്തി. നിയമസഭയില് വി.എസ് ശിവകുമാറിന്റെ ചോദ്യത്തിന് മറുപടി പറയുകയായിരുന്നു മന്ത്രി.\nഅതേസമയം, ഓഖി ദുരന്തത്തില് 104 പേര് മടങ്ങിയെത്താനുണ്ടെന്നാണ് പി. അബ്ദുല് ഹമീദ് എംഎല്‍എയുടെ ചോദ്യത്തിന് രേഖാമൂലം മുഖ്യമന്ത്രി പിണറായി വിജയന് മറുപടി നല്‍കിയത്. ഓഖി ദുരിതാശ്വാസ നിധിയിലേക്ക് ജനുവരി 19 വരെയുള്ള കണക്കുകള് പ്രകാരം 94.47 കോടി രൂപ ലഭിച്ചുവെന്ന് മുഖ്യമന്ത്രി അറിയിച്ചു. ഇതില് നിന്നും 24 കോടി രൂപ ജില്ലാ കളക്ടര്‍മാര്‍ക്ക് അനുവദിച്ചുവെന്നും അദ്ദേഹം കൂട്ടിച്ചേര്‍ത്തു.


ചന്തുവായും അച്ചൂട്ടിയായും മഞ്ജു വാര്യര്; ആരോമലുണ്ണിയായി സൗബിനും: വെള്ളരിക്കാപ്പട്ടണം മോഷന് പോസ്റ്റര് -\nHome Cinema ചന്തുവായും അച്ചൂട്ടിയായും മഞ്ജു വാര്യര്; ആരോമലുണ്ണിയായി സൗബിനും: വെള്ളരിക്കാപ്പട്ടണം മോഷന് പോസ്റ്റര്\nചന്തുവായും അച്ചൂട്ടിയായും മഞ്ജു വാര്യര്; ആരോമലുണ്ണിയായി സൗബിനും: വെള്ളരിക്കാപ്പട്ടണം മോഷന് പോസ്റ്റര്\nമഞ്ജു വാര്യരും സൗബിന് ഷാഹിറും പ്രധാന കഥാപാത്രങ്ങളായെത്തുന്ന പുതിയ ചിത്രമാണ് വെള്ളരിക്കാപട്ടണം. ശ്രദ്ധ നേടുകയാണ് ചിത്രത്തിന്റെ അണിയറപ്രവര്‍ത്തകര് പുറത്തുവിട്ട പുതിയ മോഷന് പോസ്റ്റര്. മെഗാസ്റ്റാര് മമ്മൂട്ടിയുടെ എഴുപതാം പിറന്നാളിന്റെ ഭാഗമായി താരത്തിന് വേറിട്ട ആശംസയൊരുക്കിയിരിക്കുകയാണ് വെള്ളരിക്കാപട്ടണം ടീം ഈ മോഷന് പോസ്റ്ററിലൂടെ. സെപ്റ്റംബര് ഏഴിനായിരുന്നു മമ്മൂട്ടിയുടെ പിറന്നാള്. വേറിട്ട ശൈലിയില് നിരവധിപ്പേരാണ് താരത്തിന് ആശംസകള് നേര്‍ന്നുകൊണ്ട് രംഗത്തെത്തിയതും.\nമമ്മൂട്ടിയുടെ വിവിധ കഥാപാത്രങ്ങളെ പുനഃരാവിഷ്‌കരിച്ചുകൊണ്ടായിരുന്നു വെള്ളരിക്കാപട്ടണത്തിന്റെ മോഷന് പോസ്റ്റര്. മഞ്ജു വാര്യരും സൗബിന് ഷാഹിറും തന്നെയാണ് പോസ്റ്ററിലെ പ്രധാന ആകര്‍ണവും. ഒരു വടക്കന് വീരഗാഥ, അമരം, രാജമാണിക്യം തുടങ്ങിയ ചിത്രങ്ങളിലെ രംഗങ്ങളാണ് മോഷന് പോസ്റ്ററില് രസകരമായി അവതരിപ്പിച്ചിരിക്കുന്നത്. പോസ്റ്ററില് അച്ചൂട്ടിയായും ബെല്ലാരി രാജയായും ചന്തുവായുമൊക്കെ മഞ്ജു വാര്യര് പ്രത്യക്ഷപ്പെടുന്നു. ആരോമലുണ്ണി, തൊമ്മി, രാഘവന് തുടങ്ങിയ കഥാപാത്രങ്ങളായി സൗബിനും. പോസ്റ്ററിന്റെ പശ്ചാത്തലത്തില് മമ്മൂട്ടിയുടെ സംഭാഷണങ്ങള് ഉപയോഗിച്ചിരിക്കുന്നു എന്നതും ആകര്‍ഷണീയമാണ്.\nRead more: രണ്ട് തുരങ്കങ്ങള്‍ക്കുള്ളിലൂടെ വിമാനം പറത്തി റെക്കോര്‍ഡിട്ടു; അതിശയിപ്പിക്കും ഈ സാഹസിക വിഡിയോ\nമലയാളികളുടെ പ്രിയതാരങ്ങളായ മഞ്ജു വാര്യരും സൗബിന് ഷാഹിറും ആദ്യമായി ഒരുമിച്ചെത്തുന്നു എന്ന പ്രത്യേകതയും വെള്ളരിക്കാപ്പട്ടണം എന്ന സിനിമയ്ക്കുണ്ട്. മഹേഷ് വെട്ടിയാറാണ് ചിത്രത്തിന്റെ സംവിധാനം നിര്‍വഹിക്കുന്നത്. സംവിധായകനും ശരത് കൃഷ്ണയും ചേര്‍ന്ന് രചന നിര്‍വഹിക്കുന്നു. ഫുള്‍ഓണ് സ്റ്റുഡിയോസ് ആണ് ചിത്രത്തിന്റെ നിര്‍മാണം. ഗൗതം ശങ്കര് ആണ് ഛായാഗ്രഹണം നിര്‍വഹിക്കുന്നു. അപ്പു എന് ഭട്ടതിരിയും അര്‍ജുന് ബെന്നുമാണ് എഡിറ്റിങ് നിര്‍വഹിക്കുന്നത്.\nStory highlights: Vellarikkappattanam movie teams recreates Mammootty’s characters


മാറുന്ന നയങ്ങളും വെട്ടലുകളും ടീമിനു നല്ലതല്ല; മുന് ഹോക്കി പരിശീലകന് ജോസ് ബ്രാസ | Reporter Live\nBy Web Desk\tSeptember 4, 2017 2:20 pm A+ A-\nന്യൂഡെല്‍ഹി: ഇന്ത്യന് ഹോക്കി പരിശീലകന് റോളന്റ് ഓള്‍ട്ട്മാന്‍സിനെ പുറത്താക്കിയതിനെതിരെ മുന് പരിശീലകന് ജോസ് ബ്രാസ രംഗത്തെത്തി. ഇതുപോലുള്ള വെട്ടലുകളും മാറികൊണ്ടിരിക്കുന്ന നയങ്ങളും ഇന്ത്യന് ഹോക്കി ടീമിനു നല്ലതല്ലെന്ന് ബ്രാസ പറഞ്ഞു.\n2010 വരെ ഇന്ത്യന് ഹോക്കി ടീം പരിശീലകനായിരുന്ന ബ്രാസ ഇപ്പോള് ഉക്രൈന് വനിത ടീം പരിശീലകനാണ്. ഇന്ത്യന് ടീമിന്റെ മോശം പ്രകടത്തിനെ തുടര്‍ന്ന് കഴിഞ്ഞ ദിവസമാണ് ഓള്‍ട്ട്മാന്‍സിനെ പുറത്താക്കിയത്. മൈക്കല് നോബ്‌സ്, ടെറി വാള്‍സ്, പോള് വാന് ആസ് എന്നിവരുള്‍പ്പെടെ ഏഴു വര്‍ഷത്തിനിടയില് അഞ്ച് വിദേശ പരിശീലകരാണ് ടീമില് വന്നു പോയത്.\n‘എനിക്കിത് വിശ്വസിക്കാന് പറ്റുന്നില്ല. അവര്‍ക്കെങ്ങനെയാണ് അദ്ദേഹത്തെ മാറ്റാനാകുക? റോളെന്റ് നന്നായി പ്രവര്‍ത്തിക്കുന്നു, അദ്ദേഹം പ്രമുഖനായ കോച്ചാണ്. അദ്ദേഹത്തിനു പകരമൊരാളെ കണ്ടെത്തല് പ്രയാസമാണ്’, ബ്രാസ പറഞ്ഞു. എഴുവര്‍ഷത്തിനിടയില് അഞ്ചു കോച്ചുമാര്, ഇത്തരം നടപടികള് ടീമിന്റെ സ്ഥിരതയെ ബാധിക്കും. ഏതൊരു കോച്ചിനും സമയവും, ദീര്‍ഘ-കാല പരിധിയും വേണമെന്നും അദ്ദേഹം കൂട്ടിച്ചേര്‍ത്തു.ബ്രാസയ്ക്കു കീഴില് 2010 ഡെല്‍ഹി കോമണ്‍വെല്‍ത്ത് ഗെയിംസില് ഇന്ത്യന് ടീം സില്‍വര് മെഡല് കരസ്ഥമാക്കിയിട്ടുണ്ട്. 2009 മെയിലാണ് ബ്രാസ ചുമതലയേല്‍ക്കുന്നത്. 2010 ഏഷ്യന് ഗെയിംസ് വരെയായിരുന്നു കരാര്. ഹോക്കി ഇന്ത്യ പിന്നീട് കരാര് നീട്ടി നല്‍കിയില്ല.\n‘ഇന്ത്യയില് ഉദ്യോഗസ്ഥര് തയ്യാറല്ല. ബിസിനസ്സ്-രാഷ്ട്രീയ പിന്നാമ്പുറങ്ങളില് നിന്നും വരുന്നവര്‍ക്ക് ഹോക്കിയെക്കുറിച്ച് ധാരണയില്ല. അവര്‍ക്ക് കളി രീതികളെക്കുറിച്ചോ,ആധുനിക ഹോക്കിയുടെ അഭിരുചിയെക്കുറിച്ചോ അറിയില്ല’,അദ്ദേഹം പറയുന്നു. വിദേശ കോച്ചുമാര്‍ക്ക് മാത്രമേ ഇന്ത്യന് ടീമിനെ ലോകജേതാക്കളാക്കാന് സാധിക്കുള്ളൂ, കാരണം ഇന്ത്യയില് ഹോക്കി യൂണിവേഴ്‌സിറ്റികളില്ല. വിദേശ കോച്ചുമാര്‍ക്ക് അത്തരം പ്രവര്‍ത്തനാനുഭവങ്ങള് ഉണ്ട്. ഇന്ത്യന് കളിക്കാര്‍ക്ക് സ്വതസിദ്ധമായ കഴിവുണ്ട്, പക്ഷെ അവര്‍ക്ക് ആധുനിക പരിശീലനം ആവശ്യമാണ്. ലോകകപ്പിലും ഏഷ്യന് ഗെയിംസിലും ടീമിനു സാധ്യത ഏറെയാണ്, എന്നാല് പരിശീലകര്‍ക്ക് മതിയായ സമയവും സ്വാതന്ത്ര്യവും നിങ്ങള് അനുവദിക്കണമെന്നും ബ്രാസ തുറന്നടിച്ചു.\nSep 4, 2017 2:20 pm\nപാക്കിസ്ഥാനെ തകര്‍ത്ത ഇന്ത്യന് ഹോക്കി താരങ്ങള് കൈയില് കറുത്ത ബാന്‍ഡ് കെട്ടിയത് എന്തിന്?


ആമസോണ് പലചരക്ക് കച്ചവടവും തുടങ്ങുന്നു - Janayugom Online\nHome / Latest News / ആമസോണ് പലചരക്ക് കച്ചവടവും തുടങ്ങുന്നു\nPosted on April 24, 2018, 10:27 pm\nബംഗളൂരു: പലചരക്ക് ഉല്‍പ്പന്നങ്ങളും ഓണ്‍ലൈനായി വില്‍ക്കാനൊരുങ്ങി രാജ്യത്തെ പ്രമുഖ ഓണ്‍ലൈന് വ്യാപാര സ്ഥാപനമായ ആമസോണ് ഇന്ത്യ. ഓണ്‍ലൈന് വിപണിയില് വ്യാപാരരംഗത്ത് മത്സരം മുറുകുന്ന സാഹചര്യത്തിലാണ് ആമസോണ് ഇന്ത്യ പലചരക്കു വില്‍പനയുമായി രംഗത്തു വരുന്നത്. രാജ്യത്ത് ഓണ്‍ലൈന് വ്യാപാര രംഗത്ത് മുന്നില് നില്‍ക്കുന്ന ഫഌപ്പ്കാര്‍ട്ട്, സ്‌നാപ്ഡീല് കമ്പനികളെ പിന്നിലാക്കുകയാണ് ആഗോള ഓണ്‍ലൈന് ഭീമനായ ആമസോണിന്‍റെ ലക്ഷ്യം.\nആമസോണിന്‍റെ ഇന്ത്യയിലെ നവീകരണ പ്രവര്‍ത്തനങ്ങളുടെ ഭാഗമായാണു കമ്പനി ഇതു നടപ്പാക്കുന്നത്. കമ്പനിയുടെ നവീകരണ പ്രവര്‍ത്തനങ്ങളുടെ ഭാഗമായി പുതിയ ഉദ്യോഗാര്‍ത്ഥികളെ നിയമിക്കുന്നത് അടക്കമുള്ള നടപടികള് പുരോഗമിക്കുകയാണ്.\nആദ്യഘട്ടത്തില് ബംഗളൂരുവിലായിരിക്കും പലചരക്ക് ഉല്‍പ്പന്നങ്ങള് ഉപഭോക്താക്കളിലെത്തിക്കാനുള്ള സംവിധാനം കമ്പനി നടപ്പിലാക്കുക. പിന്നീട് മറ്റു നഗരങ്ങളിലേക്കുകൂടി വ്യാപിപ്പിക്കാനാണ് കമ്പനി ലക്ഷ്യമിടുന്നത്.\nഉല്‍പ്പന്നങ്ങള് ഓര്‍ഡര് ചെയ്ത് രണ്ട് മണിക്കൂറിനുള്ളില്‍ത്തന്നെ ഉപയോക്താവിനെത്തിക്കാന് കഴിയുന്ന സൗകര്യവുമായാണ് ആമസോണ് പലചരക്ക് വിപണിക്ക് തുടക്കം കുറിക്കുന്നത്. ഭൂരിഭാഗം പലചരക്ക് ഓണ്‍ലൈന് വിപണികളും നഷ്ടത്തില് മുന്നോട്ടുപോയിക്കൊണ്ടിരിക്കുന്ന സാഹചര്യത്തിലാണ് ആമസോണ് പലചരക്കു വിപണിയുമായി രംഗത്തു വരുന്നത്. ഫ്ലിപ്പ് കാര്‍ട്ട് പലചരക്കു വിപണിയുമായി രംഗത്തു വന്നിരുന്നെങ്കിലും ലഭിക്കുന്ന ഓര്‍ഡറുകളുടെ എണ്ണം വളരെ കുറവായതിനാല് ഉപേക്ഷിക്കുകയായിരുന്നു.\nഗുജറാത്ത് നിലനിര്‍ത്തിയും ഹിമാചല് പിടിച്ചെടുത്തും ബി ജെ പി\nഇന്ത്യവധിച്ചഹിസ്ബുള് ഭീകരന് ബുര്‍ഹാന് വാണി പാക്കിസ്ഥാന് ധീരപോരാളി


എസ്.ഐ.ഒ കോളം: എസ്.ഐ.ഒ കോളം - 05\nഎസ്.ഐ.ഒ കോളം - 05\nPosted by dRiZzlE mOttambrum at 1:02 PM\nകളി വ്യവസായത്തിന്റെ ഫാസ്‌റ്റ് ബൌളിംഗില് നമ്മുടെ സമയത്തിന്റേയും ചിന്തയുടെയും സ്‌റ്റമ്പുകളാണ് തെറിക്കുന്നത്. മാധ്യമങ്ങള് അടിച്ചേല്‍പ്പിക്കുന്ന കളി നിയമങ്ങള്‍ക്ക് നാം വഴങ്ങി കൊടുക്കണമോ?\nക്രിക്കറ്റ് കളിക്കാര്‍ക്കായി സംസ്ഥാന സര്‍ക്കാര് സാമ്പത്തിക ബഹുമതി പ്രഖ്യാപിച്ചു? ഈ കളിക്കാര് സാമ്പത്തിക ദാരിദ്ര്യം കൊണ്ടുവലയുകയാ‍ണോ? (വിവരം കെട്ട ചോദ്യം എന്ന് തോന്നിയോ?)\nപണക്കാര്‍ക്ക് പണത്തിനുമേല് പണം ചൊരിയുന്ന സര്‍ക്കാര് എന്തേ വീട് ഇല്ലാത്ത പാവപ്പെട്ടവര്‍ക്ക് ഒരു വീട് സംഭാവന ചെയ്യാത്തത്? ക്രിക്കറ്റ് മാത്രമേ കായികത്തില് വരൂ? മറ്റുള്ള കായിക വിഭാഗങ്ങളില് വിജയിച്ചു വരുന്നവര്‍ക്ക് എന്തേ ഇത്ര പരിഗണന കൊടുക്കാത്തത്?\nഎന്താ ഒരു തിമിര്‍പ്പ്? മറ്റുള്ളവര് ചെയ്താല് അത് ബൂര്‍ഷായിസം... ഇവര് ചെയ്യുന്നതെല്ലാം നന്നായിസം... കഷ്ടം!!!\nമാധ്യമങ്ങള് ക്രിക്കറ്റിനെ ആഘോഷമാക്കുന്നതിനും മുമ്പ് റേഡിയോയില് കമന്റെറി കേട്ടും കളി കഴിഞ്ഞ് നാല് ദിവസത്തിന് ശേഷം കിട്ടുന്ന പത്രറിപ്പോര്‍ട്ടുകള് വായിച്ചും ആവേശം കൊണ്ടിരുന്നവര് ഉണ്ട്. ക്രിക്കറ്റ് എന്ന കളിയെ മാധ്യമങ്ങള് അടിച്ചേല്‍പ്പിയ്ക്കുന്നു എന്ന പ്രയോഗത്തോടാണ് എനിയ്ക്ക് എതിര്‍പ്പ്. ജനങ്ങള്‍ക്ക് ആവശ്യപ്പെടുന്ന ചേരുവകള് വിളമ്പുന്ന കച്ചവടക്കാരാണ് മാധ്യമങ്ങള്. സെക്സ് ആണ് ജനത്തിന് വേണ്ടത് എങ്കില് അതും അല്ല കണ്ണീര് സീരിയലാണ് വേണ്ടത് എങ്കില് അതും അവര് നല്‍കും.\nഇതേ ലോജിക്ക് ഉപയോഗിച്ച് സീരിയലുകള് ചാനലുകള് ജനത്തിന് മേല് അടിച്ചേല്‍പ്പിയ്ക്കുന്നു എന്ന് എങ്ങനെ പറയാന് കഴിയും? അടിസ്ഥാനപരമായി ജനങ്ങള് കൂടുതല് സീരിയലുകള് കാണാന് താല്പര്യപ്പെടുകയും ടി ആര് പി റേറ്റിങ് കൂടുകയും ചെയ്യുന്നത് കൊണ്ടാണ് ചാലുകള് അവ കാണിയ്ക്കുന്നത്. ക്രിക്കറ്റിന്റെ കാര്യവും ഇത് തന്നെയല്ലേ? ജനങ്ങള് ആവശ്യപ്പെടുന്നു. അവര് നല്‍കുന്നു. അത്ര മാത്രം.\nഎസ്.ഐ.ഒ കോളം - 04


Bihar assembly election;Times now-c voter survey predicts 160 seats to NDA | ബിഹാറിൽ ട്വിസ്റ്റ് പ്രവചിച്ച് ടൈംസ് നൗ സർവ്വേ; നിതീഷിന് ആശങ്ക.. മഹാസഖ്യത്തിന് സീറ്റുകൾ ഇങ്ങനെ - Malayalam Oneindia\nബിഹാറിൽ ട്വിസ്റ്റ് പ്രവചിച്ച് ടൈംസ് നൗ സർവ്വേ; നിതീഷിന് ആശങ്ക.. മഹാസഖ്യത്തിന് സീറ്റുകൾ ഇങ്ങനെ\nUpdated: Tue, Oct 13, 2020, 15:38 [IST]\nലഖ്നൗ; ഒക്ടോബർ 28 നാണ് ബിഹാറിൽ നിയമസഭ തിരഞ്ഞെടുപ്പ് നടക്കുക. മൂന്ന് ഘട്ടങ്ങളിലായി നടക്കുന്ന തിരഞ്ഞെടുപ്പിനുള്ള രാഷ്ട്രീയ പാർട്ടികളുടെ ഒരുക്കങ്ങൾ അന്തിമ ഘട്ടത്തിലേക്ക് കടക്കുകയാണ്. നവംബർ 10 നാണ് ഫലം പുറത്തുവരുന്നത്. ബിജെപി, ജെഡിയു, എച്ച്എഎം, വിഐപി എന്നീ കക്ഷികളാണ് ഭരണമുന്നണിയായ എന്‍ഡിഎയിലുള്ളത്. മറുവശത്ത് മഹാസഖ്യത്തിൽ ആർജെഡിയും കോൺഗ്രസും ഇടതുപാർട്ടികളും.\nഎൻഡിഎ സഖ്യത്തിന്റെ ഭാഗമായിരുന്ന എൽജെപി മുന്നണി വിട്ടതോടെ ഇക്കുറി ബിഹാർ തിരഞ്ഞെടുപ്പ് ഫലത്തിൽ ഏറെ ട്വിസ്റ്റുകൾ ഉണ്ടാകുമെന്നാണ് നിരീക്ഷിക്കപ്പെടുന്നത്. ഇത്തരം സാധ്യതകളെ ശരിവെയ്ക്കുകയാണ് ടൈംസ് നൗ സി വോട്ടർ സർവ്വേ. വിവരങ്ങളിലേക്ക്\nജെഡിയു നേതൃത്വത്തെ അമ്പരപ്പിച്ച് കൊണ്ടാണ് എൻഡിഎ സഖ്യത്തിൽ നിന്ന് ചിരാഗ് പസ്വാന്റെ നേതൃത്വത്തിലുള്ള എൽജെപി പുറത്ത് പോയത്. ആശയപരമായ ഭിന്നതകള് ഉള്ളതിനാല് ജെഡിയുവിനൊപ്പം സഖ്യമായി മത്സരിക്കാന് തങ്ങള്‍ക്ക് സാധിക്കില്ലെന്നും ജെഡിയുവിനെതിരെ മുഴുവൻ മണ്ഡലങ്ങളിലും സ്ഥാനാർത്ഥികളെ മത്സരിപ്പിക്കുമെന്നും എൽജെപി പ്രഖ്യാപിച്ചു.\nസീറ്റ് വിഭജനവും കല്ലുകടിയായി\nസീറ്റ് ചർച്ചകളിൽ തുടങ്ങിയ കല്ലുകടിയായിരുന്നു എൻഡിഎ ബന്ധം അവസാനിപ്പിക്കാൻ എൽജെപിയെ പ്രേരിപ്പിച്ചത്. 2015 ല് ബിജെപി സഖ്യത്തിന്‍റെ ഭാഗമായി മത്സരിച്ച എല്‍ജെപി 40 സീറ്റുകളിലായിരുന്നു മത്സരിച്ചത്. ഇത്തവണ 42 സീറ്റുകള് വേണമെന്നായിരുന്നു അവരുടെ ആവശ്യം.എന്നാൽ സീറ്റുകൾ വീട്ടുനൽകാനാവില്ലെന്ന് ജെഡിയു കടുംപിടിത്തം തുടർന്നു. ഇതോടെയാണ് ചിരാഗ് പസ്വാൻ ഇനി ഒത്തുപോകാനാകില്ലെന്ന് വ്യക്തമാക്കി സഖ്യം വിട്ടത്.\nഎന്നാൽ ബിജെപിയോട് ചിരാഗ് യാതൊരു എതിർപ്പും പിുലർത്തിയില്ലെന്നതാണ് ജെഡിയുവിന്റെ നെഞ്ചിടിപ്പ് ഉയർ്തുന്നത്.ബിജെപിയുമായി സംസ്ഥാനത്തും കേന്ദ്രത്തിലും പാര്‍ട്ടിക്ക് യാതൊരു പ്രശ്നങ്ങളും നിലനില്‍ക്കുന്നില്ല. കേന്ദ്രത്തിലേത് പോലെ സംസ്ഥാനത്തും ബിജെപി നേതൃത്വത്തിലുള്ള സര്‍ക്കാര് അധികാരത്തില് വരണമെന്നാണ് തങ്ങള് ആഗ്രഹിക്കുന്നതെന്നായിരുന്നു എൽജെപി നിലപാട് സ്വീകരിച്ചത്.\nഇതോടെ ചിരാഗ് പസ്വാന്റെ നീക്കങ്ങൾ ബിജെപി തന്ത്രത്തിന്റെ ഭാഗമാണെന്ന നിരീക്ഷണം ജെഡിയുവിന് ഉണ്ട്. എൽജെപി സ്ഥാനാർത്ഥികളെ മത്സരിപ്പിച്ചാൽ അത് ജെഡിയുവിന്റെ വോട്ടുകളിൽ വിള്ളൽ വീഴ്ത്തുമെന്ന് തീർച്ചു. ഇത്തരത്തിൽ ജെഡിയുവിനെ ഒതുക്കാനുള്ള ബിജെപിയുടെ ഗെയിം പ്ലാനാണ് ചിരാഗിന്റെ പുതു നീക്കങ്ങൾ എന്നും ജെഡിയു ആശങ്കപെടുന്നുണ്ട്.\nടൈംസ്-നൗ സർവ്വേ ഫലം\nനിലവിൽ 122 സീറ്റുകളിലാണ് ജെഡിയു മത്സരിക്കുന്നത്. ഏറ്റവും വലിയ ഒറ്റകക്ഷിയായി ബിഹാറിൽ വീണ്ടും മുഖ്യമന്ത്രി സ്ഥാനം നേടിയെടുക്കാമെന്നാണ് നിതീഷ് കുമാർ കണത്ത് കൂട്ടുന്നത്. എന്നാൽ നിതീഷിന്റെ പ്രതീക്ഷകൾ തല്ലുകെടുത്തുന്ന സർവ്വേ ഫലമാണ് ഇപ്പോൾ ടൈംസ് നൗ പുറത്തുവിട്ടിരിക്കുന്നത്.\nനിയമസഭ തിരഞ്ഞെടുപ്പിൽ ബിജെപി ഏറ്റവും വലിയ ഒറ്റകക്ഷിയാകുമെന്നാണ് സർവ്വേ പ്രവചിക്കുന്നത്. 85 സീറ്റുകൾ വരെ ബിജെപിക്ക് നേടാനാകുമെന്നാണ് പ്രവചനം.ഇക്കുറി 110 സീറ്റുകളിലാണ് ബിജെപി മത്സിക്കുന്നത്. കഴിഞ്ഞ നിയമസഭ തിര‍്ഞെടുപ്പിൽ 157 സീറ്റില് മത്സരിച്ച ബിജെപിക്ക് 53 സീറ്റില് മാത്രമായിരുന്നു വിജയിക്കാന‍് സാധിച്ചത്.\nഅതേസമയം 115 സീറ്റുകളിൽ മത്സരിക്കുന്ന ജെഡിയുവിന് ഇത്തവണ 70 സീറ്റുകൾ മാത്രമേ ലഭിക്കുകയുള്ളൂവെന്നും സർവ്വേ പ്രവചിക്കുന്നു.എൻഡിഎ മുന്നണിക്ക് 160 സീറ്റുകൾ വരെ നേടാനാകുമെന്നും സർവ്വേ പ്രവചിക്കുന്നുമ്ട്. അതേസമയം മുന്നണിയുമായി തല്ലിപിരിഞ്ഞ് പുറത്തെത്തിയ എൽജെപിക്ക് ഇക്കുറിയും സംസ്ഥാനത്ത് കാര്യമായ ചലനങ്ങൾ സൃഷ്ടിക്കാൻ സാധിക്കില്ലെന്നാണ് സർവ്വേ പ്രവചനം.\nഎൽജെപി ഇക്കുറി 143 മണ്ഡലങ്ങളിലും സ്ഥാനാർത്ഥികളെ മത്സരിപ്പിക്കുന്നുണ്ട്. എന്നാൽ നാലോ അഞ്ചോ സീറ്റുകളിൽ പാർട്ടിയുടെ വിജയം ഒതുങ്ങുമെന്നാണ് സർവ്വേ ചൂണ്ടിക്കാട്ടുന്നത്.\nമറുവശത്ത് മഹാസഖ്യം ഇക്കുറി 76 സീറ്റുകൾ കൊണ്ട് തൃപ്തിപ്പെടേണ്ടി വരുമെന്നും സർവ്വേ പ്രവചിക്കുന്നു. മഹാസഖ്യത്തിൽ തേജസ്വി യാദവ് നയിക്കുന്ന ആർജെഡി തന്നെയാകും ഏറ്റവും വലിയ ഒറ്റകക്ഷി.\n56 സീറ്റുകളാണ് ആർജെഡിക്ക് സർവ്വേ പ്രവചിക്കുന്നത്. കഴിഞ്ഞ തിരഞ്ഞെടുപ്പിൽ 81 സീറ്റുകളിൽ ആർജെഡി വിജയിച്ചിരുന്നു.\nഇക്കുറി കോൺഗ്രസിന് കനത്ത തിരിച്ചടി നേരിടേണ്ടി വരുമെന്നും സർവ്വേ സൂചിപ്പിക്കുന്നു. കഴിഞ്ഞ നിയമസഭ തിരഞ്ഞെടുപ്പിൽ 21 സീറ്റുകൾ നേടിയ കോൺഗ്രസിന് ഇക്കുറി 15 സീറ്റുകൾ കൊണ്ട് തൃപ്തിപെടേണ്ടി വരുമെന്നാണ് സർവ്വേ പ്രവചിക്കുന്നത്. സംസ്ഥാനത്ത് കേവല ഭൂരിപക്ഷത്തിന് 122 സീറ്റുകളാണ് വേണ്ടത്.\n2015 ല് ആര്‍ജെഡി-കോണ്‍ഗ്രസ്-ജെഡിയു സഖ്യമായിരുന്നു നിയമസഭാ തിരഞ്ഞെടുപ്പിനെ നേരിട്ടത്. ബിജെപി പാളയം വിട്ടെത്തിയ ജെഡിയു കോണ്‍ഗ്രസുമായും ആര്‍ജെഡിയുമായി സംഖ്യം രൂപീകരിക്കുകയായിരുന്നു. തിരഞ്ഞെടുപ്പില് മഹാസഖ്യത്തിന് വ്യക്തമായ ഭൂരിപക്ഷം ലഭിച്ചതോടെ നിതീഷ് കുമാര് മുഖ്യമന്ത്രിയായി അധികാരമേല്‍ക്കുകയും ചെയ്തു.\nഎന്നാല് പിന്നീട് ബിജെപി സഖ്യത്തിലേക്ക് തിരികെ പോവാന് നിതീഷ് കുമാര് തീരുമാനിച്ചതോടെ 2017 ജുലൈയില് മഹാസഖ്യം പിളര്‍ന്നു. ബിജെപി പിന്തുണയില് നിതീഷ് കുമാര് വീണ്ടും മുഖ്യമന്ത്രിയാവുകയും ചെയ്തു.\nTimes now-c voter survey predicts 160 seats to NDA; BJP will be the single largest party


ടസ്ല കാറുകള് ഇന്ത്യയില് നിര്‍മിക്കൂ, ഏറ്റവും മികച്ച നിക്ഷേപമാകും: മസ്‌കിനെ ഉപദേശിച്ച് പൂനാവാല » Newsthen\nടസ്ല കാറുകള് ഇന്ത്യയില് നിര്‍മിക്കൂ, ഏറ്റവും മികച്ച നിക്ഷേപമാകും: മസ്‌കിനെ ഉപദേശിച്ച് പൂനാവാല\nന്യൂഡൽഹി: ഇന്ത്യയിൽ നിക്ഷേപം നടത്താൻ ലോകത്തിന്റെ ഏറ്റവും വലിയ സമ്പന്നൻ ഇലോൺ മസ്കിനെ ഉപദേശിച്ച് സീറം ഇൻസ്റ്റിറ്റ്യൂട്ട് ഓഫ് ഇന്ത്യ മേധാവി അദാർ പൂനാവാല. ടെസ്‌ലയുടെ ഉയർന്ന ഗുണനിലവാരമുള്ള കാറുകൾ വലിയ തോതിൽ ഉൽപാദിപ്പിക്കുന്നതിനായി ഇന്ത്യയിൽ നിക്ഷേപം നടത്താനാണ് പൂനാവാല ട്വിറ്ററിലൂടെ ടെസ്‍ല മേധാവിയെ ഉപദേശിച്ചത്. മൈക്രോ ബ്ലോഗിങ് ആപ്പായ ട്വിറ്റർ വാങ്ങാനുള്ള ശ്രമം തടസ്സപ്പെട്ടാൽ ഇന്ത്യയിലേക്കു വരാനാണ് പൂനാവാല മസ്കിനോട് ആവശ്യപ്പെട്ടത്.\n‘ട്വിറ്റർ വാങ്ങാനുള്ള നിങ്ങളുടെ നീക്കം എന്തെങ്കിലും കാരണവശാൽ നടന്നില്ലെങ്കിൽ ആ മൂലധനം ഇന്ത്യയിൽ നിക്ഷേപിക്കുക. ടെസ്‌ലയുടെ ഉയർന്ന ഗുണനിലവാരമുള്ള കാറുകളുടെ വലിയ തോതിലുള്ള ഉൽപാദനം ഇവിടെ സാധ്യമാകും. നിങ്ങൾ നടത്തിയതിൽവച്ച് ഏറ്റവും മികച്ച നിക്ഷേപം ഇതായിരിക്കുമെന്ന് ഞാൻ ഉറപ്പു നൽകാം’– പൂനാവാല ട്വീറ്റ് ചെയ്തു.\nടെസ്‌ല, സ്പേസ് എക്സ് തുടങ്ങിയ കമ്പനികളുടെയും മേധാവിയായ മസ്ക് 44 ബില്യൺ ഡോളറാണ് ട്വിറ്ററിനായി വാദ്ഗാനം ചെയ്തത്. ട്വിറ്റർ ബോർഡ് ഇത് അംഗീകരിക്കുകയും ചെയ്തതിനു പിന്നാലെയാണ് പൂനാവാലയുടെ ക്ഷണം. ഇന്ത്യൻ വിപണിയിൽ നോട്ടമിട്ടിരുന്നെങ്കിലും ഇറക്കുമതി തീരുവ കൂടതലായതിനാൽ അത് നടപ്പാക്കാനാകില്ലെന്ന് മസ്ക് പറഞ്ഞിരുന്നു.\nഇന്ത്യയിൽ ഇലക്ട്രിക് കാറുകൾ നിർമിക്കാൻ പദ്ധതിയില്ലെന്നും എന്നാൽ ചൈനയിൽനിന്ന് ഇറക്കുമതി ചെയ്ത് ഉപഭേക്താക്കൾക്ക് നേരിട്ടു വിൽക്കുമെന്ന് മസ്ക് പറഞ്ഞിരുന്നു. പൂനാവാല മാത്രമല്ല ടെസ്‌ല കാറുകൾ നിർമിക്കുന്നതിനായി ഇന്ത്യയിലേക്ക് മസ്കിനെ ക്ഷണിച്ചത്. കേന്ദ്ര, സംസ്ഥാന സർക്കാരുകളും ടെസ്‌ല സിഇഒയെ ഇന്ത്യയിലേക്കു ക്ഷണിച്ചവരുടെ പട്ടികയിലുണ്ട്.\nമദ്യത്തിന് 'കിക്കില്ല', വെള്ളം ചേര്‍ത്തെന്ന് സംശയം: മധ്യപ്രദേശ് ആഭ്യന്തര മന്ത്രിക്ക് പരാതി നല്‍കി


സമന്ത മേനി പ്രദർശനം കൊണ്ട് നിറഞ്ഞാടിയ പുഷ്പയിലെ ഗാനം പുറത്തിറങ്ങി.. കോടിയിലധികം ആൾക്കാർ മണിക്കൂറിൽ കണ്ടു കഴിഞ്ഞു.. – Mappila Media\nസമന്ത മേനി പ്രദർശനം കൊണ്ട് നിറഞ്ഞാടിയ പുഷ്പയിലെ ഗാനം പുറത്തിറങ്ങി.. കോടിയിലധികം ആൾക്കാർ മണിക്കൂറിൽ കണ്ടു കഴിഞ്ഞു..\nJanuary 8, 2022 mmedia Entertainment 0\nകഴിഞ്ഞ കുറച്ചു ദിവസങ്ങളിലായി സോഷ്യൽമീഡിയയിലും തിയേറ്ററുകളിലും ചൂടുള്ള ചർച്ചയായി മുന്നേറിക്കൊണ്ടിരിക്കുന്ന സിനിമയാണ് പുഷ്പ. സൗത്ത് ഇന്ത്യയിൽ ഈ അടുത്ത കാലത്ത് ഇറങ്ങിയ ഏറ്റവും വലിയ ബ്രഹ്മണ്ട സിനിമയാണ് പുഷ്പ ദി റൈസിംഗ് പാർട്ട് വൺ. തിയേറ്ററുകളിൽ സിനിമ ആരാധകരുടെ തിരക്കാണ് ആദ്യകാലങ്ങളിൽ അനുഭവപ്പെട്ടത്.\nസൗത്ത് ഇന്ത്യൻ സൂപ്പർ താരം അല്ലു അർജുൻ നായക വേഷത്തിൽ പ്രത്യക്ഷപ്പെട്ട സിനിമയിൽ മലയാളത്തിന്റെ സ്വന്തം ഫഹദ് ഫാസിൽ വില്ലൻ വേഷത്തിൽ പ്രത്യക്ഷപ്പെടുകയും ചെയ്തു. ദേശീയ ക്രഷ് എന്ന നിലയിൽ അറിയപ്പെടുന്ന സ്മൃതി മന്ദനയാണ് അല്ലുഅർജുൻ നായികയായി ഈ സിനിമയിൽ പ്രത്യക്ഷപ്പെട്ടത്. കൂടാതെ മറ്റു പല പ്രധാന നടി നടന്മാർ സിനിമയിൽ വേഷം ചെയ്യുകയും ചെയ്തു.\nഈ സിനിമയിൽ ഏറ്റവും കൂടുതൽ ആകാംക്ഷയോടെ കാത്തിരുന്ന ഒന്നായിരുന്നു സാമന്ത പ്രത്യക്ഷപ്പെട്ട ഐറ്റം ഡാൻസ്. ഇതിന്റെ ലിറിക് വീഡിയോകൾ സോഷ്യൽ മീഡിയയിൽ തരംഗമായി പ്രചരിക്കുകയും ചെയ്തു. തെലുങ്ക് കൂടാതെ തമിഴ് കന്നഡ മലയാളം എന്നീ ഭാഷകളിലും ഈ ഗാനം വൈറലായി പ്രചരിക്കുകയും ചെയ്തു.\nഇതിന്റെ ഫുൾ വീഡിയോ സോങ്ങിന് വേണ്ടി കാത്തിരിക്കുകയായിരുന്നു ആരാധകലോകം. കഴിഞ്ഞദിവസമാണ് ഇതിന്റെ ഫുൾ വീഡിയോ സോങ് ആദിത്യ മ്യൂസിക് യൂട്യൂബിൽ പുറത്തുവിട്ടത്. പുറത്തിറങ്ങിയ നിമിഷങ്ങൾക്കകം ലക്ഷക്കണക്കിന് പേര് വീഡിയോ കണ്ടു കഴിഞ്ഞു എന്നത് വാസ്തവമാണ്. നാല് വ്യത്യസ്ത ഭാഷകളിൽ ആയി പുറത്തിറങ്ങിയ ഗാനങ്ങൾക്ക് ലക്ഷങ്ങളാണ് വ്യൂസ്.\nഇതിൽ ഐറ്റം ഡാൻസറായി പ്രത്യക്ഷപ്പെട്ട സാമന്ത തന്നെയാണ് ഗാനത്തിന് ഹൈലൈറ്റ്. കൂടാതെ അല്ലു അർജുൻ വെറൈറ്റി സ്റ്റെപ് ഗാനത്തിന് ആക്കം കൂട്ടുന്നുണ്ട്. സമന്തയുടെ മനംമയക്കുന്ന ഗ്ലാമർ പരിവേഷമാണ് ഗാനം ഇത്രയധികം സോഷ്യൽമീഡിയയിലും അല്ലാതെയും വൈറൽ ആകാൻ ഉള്ള പ്രധാന കാരണം എന്ന് പറഞ്ഞാൽ തെറ്റാവില്ല.\nപ്രശസ്ത സൗത്ത് ഇന്ത്യൻ സംവിധായകൻ സുകുമാർ എഴുതി സംവിധാനം ചെയ്ത സിനിമയാണ് പുഷ്പാ. അല്ലു അർജുൻ എന്ന നടന്റെ കരിയറിലെ ഏറ്റവും മികച്ച പ്രകടനം തന്നെയായിരുന്നു പുഷ്പ എന്ന സിനിമയിൽ കണ്ടത് എന്നാണ് ആരാധകരുടെ അഭിപ്രായം. പുഷ്പ എന്ന ചന്ദന കടത്തുകാരന്റെ കഥയാണ് സിനിമയിൽ പറഞ്ഞിരിക്കുന്നത്.\nഇനി ഗ്ലാമർ വേഷങ്ങളിലേക്കില്ല.. പർദ്ദയിൽ കഴിയാനാണ് ഇഷ്ടം.. ഇപ്പോൾ ജീവിതം സന്തോഷകരം….\nഅവസരത്തിനു വേണ്ടി കൂടെക്കിടക്കാൻ പറയുമെന്ന് കരുതിയില്ല: ശ്രുതി രജനീകാന്ത്….


സ്റ്റാലിയൻ 4×4 ട്രക്കുകൾ - Expose Kerala\nഇന്ത്യൻ ഓട്ടോമൊബൈൽ ചരിത്രത്തിലെ മുന്നേറ്റങ്ങളിൽ ഒന്നായിരുന്നു, 1948-ൽ രഘുനന്ദൻ ശരൺ എന്ന ഇന്ത്യൻ സ്വാതന്ത്ര്യ സമര സേനാനി സ്ഥാപിച്ച അശോക് മോട്ടോർസ്. ആദ്യകാലത്ത് ഓസ്റ്റിൻ മോട്ടോർസ് എന്ന ബ്രിട്ടീഷ് വാഹന നിർമ്മാണ കമ്പനിയുടെ കാറുകൾ ഇന്ത്യയിൽ, ആസ്സാമിലെ ദിബ്രുഗർഹ് ആസ്ഥാനമാക്കി അസ്സംബിൾ ചെയ്തിരുന്നത് അശോക് മോട്ടോർസ് ആയിരുന്നു. തുടർന്ന്, ബ്രിട്ടീഷ് ആസ്ഥാനമായ ലെയ്ലാൻഡ് മോട്ടോർസ് കൂടി അശോക് മോട്ടോഴ്സിൽ പങ്കാളിയായപ്പോൾ അശോക് ലെയ്ലാൻഡ് എന്ന കമ്പനി കൂടുതൽ ശക്തി പ്രാപിച്ചു. ഒടുവിൽ 2007-ൽ, ഉടമസ്ഥാവകാശം പലരിൽ നിന്നും മാറി മറിഞ്ഞ് ഇന്ത്യൻ അസ്തിത്വമുള്ള ബ്രിട്ടീഷ് ആസ്ഥാനമായി പ്രവർത്തിക്കുന്ന ഹിന്ദുജ ഗ്രൂപ്പിൽ വന്നു ചേർന്നു. തുടർന്ന്, ഇന്ത്യയിൽ അശോക് ലെയ്‌ലാൻഡ് ചെന്നൈ ആസ്ഥാനമായി ഹിന്ദുജ ഗ്രൂപ്പിന്റെ കീഴിൽ ബസുകളുടെയും, ട്രക്കുകളുമുൾപ്പെടെ ഓട്ടോമൊബൈൽ മേഖലയിൽ സജീവസാന്നിധ്യമായി. ഇത്തരത്തിൽ വാഹന നിർമ്മാണ മേഖല വളരുന്നതിനോപ്പം ഹിന്ദുജ ഗ്രൂപ്പ് 2008-ൽ തുടക്കമിട്ട അശോക് ലെയ്ലാന്ഡിന്റെ മിലിറ്ററി വാഹന നിർമാണ ശാഖയാണ് അശോക് ലെയ്ലാൻഡ് ഡിഫെൻസ് സിസ്റ്റം അഥവാ എ.എൽ.ഡി.എസ്.\nപല ശ്രേണിയിലുമുള്ള മികച്ച വാഹനങ്ങൾ മിലിട്ടറിക്ക് നിർമ്മിച്ചു നല്കിയവയിൽ എ എൽ ഡി എസ്സിന്റെ ശ്രദ്ധേയമായ ഡിഫെൻസ് ട്രക്കാണ്, സ്റ്റാലിയൻ 4×4 ശ്രേണിയിൽ വരുന്നവ. സ്റ്റാലിയന്റെ 4×4 എന്ന കോൺഫിഗറേഷനിൽ സ്റ്റാലിയൻ എം കെ3ആയിരുന്നു 160 hp എഞ്ചിൻ കരുത്തുമായി ആദ്യം ശ്രദ്ധേയമായത്. തുടർന്ന്, എ എൽ ഡി എസ്, സ്റ്റാലിയൻ എം കെ 3യെ 177 hp എഞ്ചിൻ പവറുള്ള എഞ്ചിനോടുകൂടി പുതുക്കി കൂടുതൽ കരുത്തുറ്റ സ്റ്റാലിയൻ എം കെ4മിലിട്ടറിക്കായ് നിർമിച്ചു നൽകി.\nസ്റ്റാലിയൻ 4×4-ന്റെ, ന്യൂതന മോഡലിൽ മരുഭൂമി പോലുള്ള ഭൂപ്രദേശത്തുൾപ്പെടെ സുഗമമായി മിലിട്ടറി ട്രൂപ്പിന് സഞ്ചരിക്കാൻ സാധിക്കുന്നു. മണൽപ്പരപ്പുള്ള പ്രദേശങ്ങളിൽ,5ടൺ വഹിച്ചു കൊണ്ട് പോകാൻ കഴിയുന്ന ട്രക്കുകൾ കാഠിന്യമേറിയ റോഡിൽ, 7.5 ടൺ വരെ വഹിക്കുന്നു. ടർബോചാർജ്ഡ് ഡീസൽ എഞ്ചിനിൽ കുതിയ്ക്കുന്ന ആറ് ട്രാൻസ്മിഷൻ ഗിയർ ബോക്സിന്റെ ബലത്തിൽ പരമാവധി വേഗം മണിക്കൂറിൽ 82 കി.മി മുന്നേറാൻ കഴിയുന്നു. തന്ത്രപ്രധാന ദൗത്യങ്ങൾക്ക് ട്രൂപ്പായി ആയുധധാരികളായ സൈനികർക്ക് സഞ്ചരിയ്ക്കാൻ കഴിയുന്ന വിധത്തിൽ സ്റ്റാലിയന്റെ പിൻഭാഗം ഘടന ചെയ്തിരിക്കുന്നു. അതിനൊപ്പം രണ്ട് പേർക്കനുയോജ്യമായ രീതിയിൽ സ്ലീപ്പർ ക്യാബിനും ക്രമപ്പെടുത്തിയിരിക്കുന്നു. കൂടാതെ പരിസ്ഥിതി മലിനീകരണം നിയന്ത്രിക്കാൻ യൂറോ2വിഭാഗത്തിലാണ് സ്റ്റാലിയൻ 4×4 കോൺഫിഗറേഷനിലെ വാഹനം നിർമിക്കുന്നത്.\nഇന്ത്യൻ പ്രതിരോധമന്ദ്രാലയത്തിനു കീഴിലുള്ള വെഹിക്കിൾ ഫാക്ടറി ജബൽപൂരിൽ നിർമ്മിച്ചിറക്കുന്ന അശോക് ലെയ്ലാൻഡ് ഡിഫെൻസ് സിസ്റ്റത്തിന്റെ സ്റ്റാലിയൻ വിഭാഗത്തിലുൾപ്പെട്ട വാഹനങ്ങൾ, മിലിട്ടറിയുടെ ശക്തിമാൻ ട്രക്കുകൾക്ക് പകരക്കാരനായി, 2010 മുതൽ മിലിട്ടറിയിൽ സജീവസാന്നിധ്യമാണ്. അതിന്റെ പ്രധാന കാരണം ശക്തിമാൻ ട്രക്കുകളുടെ കാലഹരണപ്പെട്ട സാങ്കേതിക സംവിധാനത്തേക്കാൾ മികച്ചതും കൂടാതെ മരുഭൂമി മുതൽ ഹിമ പ്രദേശം വരെ സ്ഥിരതയാർന്ന മുന്നേറ്റം കാഴ്ചവയ്ക്കാൻ സ്റ്റാലിയനു കഴിയുന്നു എന്ന വസ്തുത കൊണ്ടുമാണ്. അത്തരത്തിൽ മിലിട്ടറിയുടെ പ്രധാന വാഹനമായി സ്റ്റാലിയൻ 4×4 ട്രക്കുകൾ മാറിക്കഴിഞ്ഞു. അവയ്ക്കൊപ്പം സ്റ്റാലിയന്റെ മറ്റ് മോഡലുകളും.\nRead also: മഹീന്ദ്ര മൈൻ പ്രൊട്ടക്ടഡ് വെഹിക്കിൾ


ഇന്ത്യക്കെതിരെ ബംഗ്ലാദേശിന് 177 റൺസ് വിജയ ലക്‌ഷ്യം. - Breaking News Kerala\nHome / Sports / ഇന്ത്യക്കെതിരെ ബംഗ്ലാദേശിന് 177 റൺസ് വിജയ ലക്‌ഷ്യം.\nഇന്ത്യക്കെതിരെ ബംഗ്ലാദേശിന് 177 റൺസ് വിജയ ലക്‌ഷ്യം.\nKannur Varthakal March 14, 2018 Sports\nനിദാഹസ് ട്രോഫിയിലെ അഞ്ചാം മത്സരത്തിൽ ഇന്ത്യക്കെതിരെ ബംഗ്ലാദേശിന് 177 റൺസ് വിജയ ലക്‌ഷ്യം. നേരത്തെ ടോസ് നേടി ഇന്ത്യയെ ബാറ്റിങ്ങിനയച്ച ബംഗ്ലാദേശ് ക്യാപ്റ്റന്റെ തീരുമാനം തെറ്റാണെന്ന് തെളിയിക്കുന്ന രീതിയിലായിരുന്നു ഇന്ത്യയുടെ ബാറ്റിംഗ്. രോഹിത് ശർമയുടെയും രഹാനെയുടെയും ധവാന്റെയും മികച്ച പ്രകടനത്തിന്റെ പിൻബലത്തിലാണ് ഇന്ത്യ മൂന്ന് വിക്കറ്റ് നഷ്ടത്തിൽ 176റൺസ് എടുത്തത്.\nതുടക്കം മുതൽ ആക്രമിച്ചു കളിച്ച രോഹിത് ശർമയും ധവാനും ബംഗ്ലാദേശ് ബൗളർമാരെ തലങ്ങും വിലങ്ങും ആക്രമിക്കുകയായിരുന്നു. 27 പന്തിൽ 35 റൺസ് എടുത്ത ധവാൻ റൂബൽ ഹുസൈന്റെ പന്തിൽ പുറത്താകുമ്പോൾ ഇന്ത്യൻ സ്കോർ 70 റൺസിലെത്തിയിരുന്നു. തുടർന്ന് വന്ന രഹാനെയും അടിച്ചു കളിച്ചതോടെ ഇന്ത്യൻ സ്കോർ കുതിച്ചുയർന്നു. അവസാന ഓവറിൽ രഹാനെ പുറത്താവുമ്പോൾ 30 പന്തിൽ 47 റൺസ് എടുത്തിരുന്നു. അവസാന പന്തിൽ റൺ ഔട്ട് ആയ രോഹിത് ശർമ്മ 61 പണത്തിൽ 89 റൺസ് എടുത്തു. ബംഗ്ലാദേശ് നിരയിൽ റൂബൽ രണ്ട് വിക്കറ്റ് വീഴ്ത്തി.\nമലയാളം ബ്രെയ്ക്കിംഗ് ന്യൂസുകള് മൊബൈലില് ലഭിക്കാന് 'Breaking News Kerala' ആൻഡ്രോയിഡ് ആപ്ലിക്കേഷൻ ഡൗൺലോഡ് ചെയ്യൂ: https://play.google.com/store/apps/details?id=com.breaking.news.kerala\nഇവിടെ പോസ്റ്റു ചെയ്യുന്ന അഭിപ്രായങ്ങള് 'ബ്രെയ്ക്കിംഗ് ന്യൂസ് കേരള'യുടേതല്ല. അഭിപ്രായങ്ങളുടെ പൂര്‍ണ ഉത്തരവാദിത്തം രചയിതാവിനായിരിക്കും. കേന്ദ്ര സര്‍ക്കാരിന്റെ ഐടി നയപ്രകാരം വ്യക്തി, സമുദായം, മതം, രാജ്യം എന്നിവയ്‌ക്കെതിരായി അധിക്ഷേപങ്ങളും അശ്ലീല പദപ്രയോഗങ്ങളും നടത്തുന്നത് ശിക്ഷാര്‍ഹമായ കുറ്റമാണ്. ഇത്തരം അഭിപ്രായ പ്രകടനത്തിന് നിയമനടപടി കൈക്കൊള്ളുന്നതാണ്.\nഅടിമാലിയിൽ നിയന്ത്രണംവിട്ട ജീപ്പ് പുഴയിലേക്കു മറിഞ്ഞ് യുവാക്കൾ മരിച്ചു\nഫിഫാ റാങ്കിംഗിൽ ഇന്ത്യയ്ക്ക് മുന്നേറ്റം, വീണ്ടും ആദ്യ നൂറിനകത്ത്\nത്രിപുരയില് ബി ജെ പിയും ഇടതു പക്ഷവും ഒപ്പത്തിനൊപ്പം\nകൊമ്പൊടിഞ്ഞ് കൊമ്പന്‍മാര്;സൂപ്പര്‍കപ്പ് മോഹം തുലാസില്\nജേക്കബ് തോമസിനെതിരെ കോടതിയലക്ഷ്യ നടപടി; ഏപ്രില് രണ്ടിന് നേരിട്ട് ഹാജരാകണമെന്ന് ഹൈക്കോടതി\nഇന്ത്യ നിദാഹസ് ട്രോഫി ഫൈനലില്\nഭര്‍ത്താവിന്റെ സംസ്‌കാര ചടങ്ങുകളില് പങ്കെടുക്കുന്നതിന് ശശികലയ്ക്ക് പരോള്\nബെംഗളൂരു കോട്ടകൾ തകർന്നു, ചെന്നൈയിന് രണ്ടാം ഐ എസ് എൽ കിരീടം\nNews Archive April 2018 (2) March 2018 (81) February 2018 (10)\nKerala National Sports Obit World\nCopyright © Breaking News Kerala


ചാണകത്തിന്റെ മാസ്‌ക്, ഗോമൂത്ര സാനിറ്റൈസര്; രണ്ടും വിപണിയില് വമ്പന് ഹിറ്റ് - Samakalika Malayalam\nചാണകം ഉപയോഗിച്ച് മാസ്ക്, ഗോമൂത്ര സാനിറ്റൈസര്; കോവിഡ് പ്രതിരോധത്തിന് പുതിയ മാർഗങ്ങൾ നിർദ്ദേശിച്ച് കേന്ദ്ര സർക്കാർ സ്ഥാപനം\nBy സമകാലിക മലയാളം ഡെസ്‌ക് | Published: 10th September 2020 10:28 AM |\nLast Updated: 10th September 2020 10:28 AM | A+A A- |\nന്യൂഡല്‍ഹി: കോവിഡ് പ്രതിരോധത്തിന് ഇനി പശുവിന്റെ ചാണകമുപയോഗിച്ച് നിര്‍മിക്കുന്ന മുഖാവരണവും ഗോമൂത്രമുപയോഗിച്ച് നിര്‍മിക്കുന്ന സൈനിറ്റൈസറും. ഗുജറാത്ത് ആസ്ഥാനമായി പ്രവര്‍ത്തിക്കുന്ന കേന്ദ്ര സർക്കാർ സ്ഥാപനമായ രാഷ്ട്രീയ കാമധേനു ആയോഗാണ് ചാണകം, ഗോമൂത്രം എന്നിവയുയോഗിച്ച് നിര്‍മിക്കാൻ ഒരുങ്ങുന്നത്.\nഈ രണ്ട് ഉത്പന്നങ്ങളും കോവിഡ് പ്രതിരോധ രംഗത്ത് വിപ്ലവകരമായ മാറ്റങ്ങള് കൊണ്ടു വരുമെന്ന് കാമധേനു ആയോഗ് ചെയര്‍മാന് വല്ലഭ്ഭായ് കതിരിയ വ്യക്തമാക്കി. ഒരു വെബ്ബിനാറില് സംസാരിക്കവേയാണ് അദ്ദേഹം ഇക്കാര്യങ്ങളെക്കുറിച്ച് പറഞ്ഞത്.\nകാമധേനു ആയോഗിന് കീഴിലുള്ള വനിതാ സംഘടനയായ കാമധേനു ദിവ്യൗഷധി മഹിളാ മണ്ഡലിയാണ് സാനിറ്റൈസര് നിർമിക്കാനൊരുങ്ങുന്നത്. ഗോ സെയ്ഫ് എന്നാണ് ഇതിന് പേരിട്ടിരിക്കുന്നത്. ലോക്ക്ഡൗണ് കാലത്ത് ഗോ പ്രൊട്ടക്റ്റ് എന്ന പേരില് സര്‍ഫെയ്‌സ് സാനിറ്റൈസറിന്റെ നിര്‍മാണം തുടങ്ങിയിരുന്നു. ഗോ ക്ലീന് എന്ന പേരില് ശുചീകരണ ലായനിയും കമ്പനി വിപണിയിലെത്തിച്ചിട്ടുണ്ട്.\nഗോമൂത്രം സംസ്‌കരിച്ച് കിട്ടുന്ന പൗഡര് ഉപയോഗിച്ച് നിര്‍മിക്കുന്ന കാപ്‌സ്യൂള് ആരോഗ്യ രംഗത്ത് വലിയ മാറ്റങ്ങള്‍ക്ക് കാരണമാകുമെന്ന് കതിരിയ പറയുന്നു. ചാണകത്തില് നിന്ന് ഫെയ്‌സ് മാസ്‌ക്കുകളും ബാഗുകളും മറ്റും നിര്‍മിക്കുന്ന സംരംഭങ്ങളും അദ്ദേഹം ചൂണ്ടിക്കാട്ടി. പശുവിനെ സമ്പത്തുമായി കൂട്ടിയോജിപ്പിക്കുന്നതിനൊപ്പം ഇത്തരം സംരഭങ്ങള് അരികുവല്‍ക്കരിക്കപ്പെട്ട ജനതയുടെ ഉന്നമനത്തിനും ഉതകുന്നതാണെന്നും അദ്ദേഹം വ്യക്തമാക്കി.\nനേരത്തെ പശുവിന് ചാണകം ഉപയോഗിച്ച് നിര്‍മിച്ച ഗണേശ വിഗ്രഹം ഏതാണ്ട് ഒരു ലക്ഷത്തോളമാണ് വിറ്റുപോയത്. ഇത്തരത്തിലുള്ള സ്വയം തൊഴില് ചെയ്യുന്നതിനായി ആയിരത്തോളം ക്ഷീര കര്‍ഷകര്‍ക്കും ഇത്തരം മേഖലയിലേക്ക് കടന്നുവരാന് താത്പര്യമുള്ളവര്‍ക്കുമായി കാമധേനു ആയോഗ് പരിശീലനം നല്‍കുന്നതായി അദ്ദേഹം പറഞ്ഞു.\nനേരത്തെ രാജസ്ഥാനില് നിന്നുള്ള മറ്റൊരു കമ്പനി ചാണകം സംസ്‌കരിച്ചെടുത്ത പേപ്പര് ഉപയോഗിച്ച് നിര്‍മിച്ച മുഖാവരണം വിപണിയിലിറക്കിയിരുന്നു. ഒറ്റത്തവണ ഉപയോഗിച്ച് ഉപേക്ഷിക്കാന് കഴിയുന്ന പരിസ്ഥിതി സൗഹാര്‍ദ്ദ മാസ്‌ക്കായിരുന്നു അവര് നിര്‍മിച്ചത്.\nപശു ഗോമൂത്രം വിപണി ചാണകം കോവിഡ്


കോവിഡ് 19: സൗദിയിൽ ഇന്നു നാലു മരണം : Deepika.com Nri News Middle East & Gulf\nറിയാദ്: കൊറോണ വൈറസ് ബാധ മൂലം സൗദിയിൽ ഇന്നു നാലു പേർ കൂടി മരിച്ചതോടെ ഇതുവരെ മരണപ്പെട്ടവരുടെ എണ്ണം 38 ആയി. 138 പേർക്ക് വിവിധ പ്രവിശ്യയിൽ രോഗം സ്ഥിരീകരിച്ചതോടെ ഇതുവരെ രോഗം ബാധിച്ചവരുടെ എണ്ണം 2523 ആയി. 63 രോഗികൾ പുതുതായി രോഗമുക്തി നേടി. ഇതോടെ സൗദിയിൽ പൂർണമായും അസുഖത്തിൽ നിന്നും മോചിതരായവരുടെ എണ്ണം 551 ആയി. 1934 പേർ ഇപ്പോൾ കോവിഡ് പോസിറ്റീവ് ആയി രാജ്യത്ത് ചികിത്സയിലുള്ളതെന്നും ആരോഗ്യ മന്ത്രാലയം അറിയിച്ചു.\nസാമൂഹ്യ വ്യാപനത്തിനു സാധ്യതയുള്ളതിനാൽ രാജ്യത്തെ മുഴുവൻ ആളുകളും വീടുകളിൽ തന്നെ കഴിയണമെന്ന് ആരോഗ്യ മന്ത്രാലയം ആവർത്തിച്ച് മുന്നറിയിപ്പു നൽകി. ലോക്ക് ഡൗൺ സമയത്തിൽ ഇളവുള്ള സമയത്തും വളരെ അത്യാവശ്യമുള്ളവർ മാത്രമേ പുറത്തിറങ്ങാൻ പാടുള്ളൂ. ഇപ്പോഴുള്ള പ്രവിശ്യയിൽ നിന്നും പുറത്തേക്ക് പോകാൻ മുൻകൂർ അനുമതി വാങ്ങിയിരിക്കണം.\nവിവിധ രാജ്യങ്ങളിലെ യാത്രാവിലക്ക് കാരണം ലോകത്തിന്‍റെ വിവിധ ഭാഗങ്ങളിൽ കുടുങ്ങിക്കിടക്കുന്ന സൗദി പൗരന്മാർക്ക് രാജ്യത്തേക്ക് തിരിച്ചെത്താൻ സഹായിക്കുന്ന പദ്ധതിക്ക് സൗദി ഭരണകൂടം രൂപം നൽകി.പ്രത്യേക വിമാനങ്ങളിലായിരിക്കും ഇവരെ തിരിച്ചെത്തിക്കുക. ഇതിനായി വിദേശങ്ങളിലുള്ള സൗദി പൗരന്മാർ അപേക്ഷ നൽകണം. വൈറസ് ബാധ തീവ്രമായി ബാധിച്ചിട്ടുള്ള രാജ്യങ്ങളിൽ അകപ്പെട്ടിട്ടുള്ളവർക്കായിരിക്കും മുൻഗണന. അതുപോലെ ഗർഭിണികൾക്കും രോഗികൾക്കും മുതിർന്ന പൗരന്മാർക്കും ആദ്യ പരിഗണന നൽകും. ഇവർ രാജ്യത്ത് തിരിച്ചെത്തിയാൽ 14 ദിവസത്തേക്ക് ഐസൊലേഷനിൽ കഴിയണം. ഇതിനായി രാജ്യത്തിന്‍റെ വിവിധ ഭാഗങ്ങളിലായി 11000 ഹോട്ടൽ മുറികൾ സജ്ജീകരിച്ചു കഴിഞ്ഞതായി ടൂറിസം മന്ത്രാലയം അറിയിച്ചു.\nവിവിധ രാജ്യങ്ങളിൽ നിന്നും പൗരന്മാരെ കൊണ്ടു വരുന്നതിനായി വിമാനം ചാർട്ടർ ചെയ്യുന്നതിനുള്ള നടപടികൾ ആരംഭിച്ചതായി സൗദി വ്യോമയാന അതോറിറ്റിയും അറിയിച്ചു.


സേഫ് ഗെയിം കളിക്കാനല്ല ഞങ്ങള് അവിടെ പോയത്! രമ്യയും സായിയും എത്തിയതിന് പിന്നിൽ ആ ലക്ഷ്യം!വെളിപ്പെടുത്തലുമായി ഫിറോസ് - metromatinee.com Lifestyle Entertainment & Sports\nബിഗ് ബോസ് മൂന്നാം സീസണിലെ ശക്തരായ മല്‍സരാര്‍ത്ഥിയായി കളിച്ച താരങ്ങളാണ് ഫിറോസ് ഖാനും ഭാര്യ സജ്നയും. വൈല്‍ഡ് കാര്‍ഡ് എന്‍ട്രിയിലൂടെ വന്ന ഇരുവരും ശ്രദ്ധേയ പ്രകടനമാണ് ഷോയില് കാഴ്ചവെച്ചത്.\nഫൈനൽ വരെ എത്തുമെന്ന് പലരും പ്രവചിച്ച മത്സരാർത്ഥികൾ കൂടിയായിരുന്നു ഇരുവരും. ഷോയില് മുന്നേറുന്നതിനിടെ ആയിരുന്നു അപ്രതീക്ഷിതമായി ഇരുവരുടെയും പുറത്താവല്.\nമത്സരാര്‍ത്ഥികളെ മോശം പദപ്രയോഗങ്ങള് നടത്തിയതും നിയമലംഘനം നടത്തുകയും ചെയ്തുവെന്ന കാരണത്താലായിരുന്നു ഫിറോസിനേയും സജ്‌നയേയും ഷോയിൽ നിന്ന് പുറത്താക്കിയത് ഇതിന് മുൻപും നിരവധി തവണ ഇവർക്ക് മുന്നറിയിപ്പ് നൽകിയിരുന്നു. എന്നാൽ പലപ്പോഴും ബിഗ് ബോസ് ഹൗസിലെ നിയമങ്ങൾ കാറ്റിൽ പറത്തുകയായിരുന്നു ഇവർ.\nബിഗ് ബോസിന് ശേഷം അഭിമുഖങ്ങളിലൂടെയും സോഷ്യല് മീഡിയയിലൂടെയും മറ്റും ഫിറോസും സജ്‌നയും പ്രേക്ഷകര്‍ക്ക് മുന്‍പിലെത്തി. ഇപ്പോൾ ഇതാ താരദമ്പതികളുടെതായി വന്ന പുതിയൊരു അഭിമുഖം സോഷ്യല് മീഡിയയില് വൈറലാവുകയാണ്.\nസേഫ് ഗെയിം കളിക്കാനല്ല ഞങ്ങള് അവിടെ പോയതെന്ന്’ ഇരുവരും അഭിമുഖത്തില് പറയുന്നു. അതൊരു മല്‍സരമാണ്. അപ്പോ മറ്റുളളവര്‍ക്കെതിരെ ശക്തമായി മല്‍സരിക്കുക എന്നതായിരുന്നു ഞങ്ങളുടെ രീതിയെന്നാണ് ഫിറോസ് പറയുന്നത്. ആ ഷോയില് നിങ്ങള് പുറത്താവാന് കാരണം 13 എന്ന നമ്പറാണ് എന്നാണ് പൊതുവെയുളള സംസാരം. അതില് എന്താണ് പറയാനുളളത്’ എന്ന ചോദ്യത്തിന് അവിടെയാണ് ഞങ്ങളുടെ നിലപാടും ബാക്കിയുളളവരുടെ നിലപാടും തമ്മിലുളള വ്യത്യാസം എന്നാണ് ഫിറോസ് പറയുന്നത്\nഎനിക്ക് വേണമെങ്കില് സുഖമായിട്ട് എഴില് പോയി നില്‍ക്കാം. എന്നാല് ഞാന് അത് ചെയ്തില്ല. കാരണം ഞാന് മല്‍സരിക്കാനാണ് വന്നത്. സുഖിച്ച് നൂറ് ദിവസം നിന്ന് പൈസയും മേടിച്ചു പോരാം. എന്നാല് ഞാനത് ചെയ്തില്ല. ഇപ്പോ ക്ഷീണിച്ചെന്ന് പറഞ്ഞില്ലെ. പത്ത് കിലോ വണ്ണം ഒകെ കൂട്ടി അവിടെ നിന്ന വരാമായിരുന്നു. പക്ഷേ ഞങ്ങള് പോയത് അതിനല്ല’.\nആ പ്ലാറ്റ്‌ഫോമില് നമ്മളായിട്ട് നില്‍ക്കണം എന്നുളള രീതിയിലാണ് അകത്ത് കയറിയത്. ഞങ്ങളുടെ സംഭാഷണത്തില് മാത്രമല്ല, ഞങ്ങളുടെ ഗെയിം നോക്കിയാലും അത് മനസിലാവും. എല്ലാത്തിലും 100% കൊടുത്തിട്ടാണ് നിന്നത്. അപ്പോഴും പുറത്ത് എന്താണ് നടക്കുന്നത് എന്ന് നമുക്ക് അറിയില്ല. പുറത്ത് സപ്പോര്‍ട്ടുളള കാര്യം അറിയില്ല. ഓരോ നോമിനേഷനിലും രക്ഷപ്പെടുമ്പോഴും അവരേക്കാള് ഒന്നോ രണ്ടോ വോട്ട് നമുക്ക് ഉണ്ടാവും എന്ന് വിചാരിക്കും’.\nആ വോട്ടിന്‌റെ എണ്ണമൊന്നും അറിയില്ല. അപ്പോ അങ്ങനെ നമ്മള് ശക്തമായി മല്‍സരിക്കുകയാണ്. ആ സമയത്ത് ഈ ഏഴിന്‌റെ അകത്ത് പെട്ടെന്ന് കയറിനിന്നാല് സുഖമായിട്ട് നില്‍ക്കാം. എന്നാല് അത് സേഫ് ഗെയിം ആയിപ്പോവും. ഗെയിം ഗെയിമിന്‌റെ രീതിയില് കളിക്കണം. ഒരു യഥാര്‍ത്ഥ ഗെയിമിങ്ങ് എന്നാല് ഒന്നാം സ്ഥാനത്തിന് വേണ്ടിയിട്ടാണ്’, ഫിറോസും സജ്നയും പറയുന്നു.\nരമ്യയും സായിയുമെല്ലാം ഒന്നാം സ്ഥാനത്തിനായി കയറിവന്നു. ഈ രണ്ട് പേര്‍ക്ക് പിന്തുണയുമായി ബാക്കിയുളളവരും വന്നു. എന്നെ സംബന്ധിച്ച് ഒറ്റപ്പെടല് കുഴപ്പമില്ല. ജീവിതത്തില് ഒറ്റപ്പെടല് വിഷയമല്ല. എന്നെ ഒറ്റപ്പെടുത്തുക എന്ന് പറയുന്നത് മറ്റുളളവരുടെ ക്വാളിറ്റി ഇല്ലായ്മ ആണ്. നമ്മള് മാക്‌സിമം 100% കൊടുക്കുക എന്നതാണ് ഞങ്ങളുടെ രീതി. അവരുമായി സംസാരിച്ച് ജയിക്കുക എന്നതാണ് മല്‍സരം. 13 പേര് 13 സ്ഥലത്ത് പോയിനിന്നാല് മല്‍സരമില്ലല്ലോ’, അഭിമുഖത്തില് ഫിറോസ് ഖാന് വ്യക്തമാക്കി.


ലൈംഗിക ബന്ധത്തി ന് ശേഷം സ്ത്രീകളിലെ മൂത്രത്തിലെ അണുബാധ : കാരണങ്ങളും പരിഹാരങ്ങളും – East Coast Daily Malayalam\nലൈംഗിക ബന്ധത്തിലേര്‍പ്പെടുന്ന ചില സ്ത്രീകള്‍ക്ക് മൂത്രത്തില് പഴുപ്പ് ഉണ്ടാകുന്നതായി കണ്ടുവരുന്നു. ഈ അവസ്ഥയെയാണ് ‘ഹണിമൂണ് സിസ്‌റ്റൈറ്റിസ്’ എന്നു പറയുന്നത്.ലൈംഗികബന്ധത്തില് ഏര്‍പ്പെടുന്നവരില്, ഗര്‍ഭിണികളില്, മാസമുറ നിന്ന സ്ത്രീകളില്, മൂത്രത്തില് കല്ല് ഉള്ളവരില്, പുരുഷന്മാരില് പ്രോസ്റ്റേറ്റ് ഗ്രന്ധിയ്ക്ക് വലുപ്പകൂടുതലുള്ള പുരുഷന്മാരില്, എയ്ഡ്‌സ്, പ്രമേഹം, ക്യാന്‍സര്, മൂത്രം പോകുവാനായി ഏറെനേരം ട്യൂബ് ഇടുന്നവരിലൊക്കെ മൂത്രത്തില് പഴുപ്പ് കൂടുതലായി കണ്ടു വരുന്നു.\nലൈംഗിക ബന്ധത്തിലേര്‍പ്പെടുന്ന ചില സ്ത്രീകള്‍ക്ക് മൂത്രത്തില് പഴുപ്പ് ഉണ്ടാകുന്നതായി കണ്ടുവരുന്നു. ഈ അവസ്ഥയെയാണ് ഹണിമൂണ് സിസ്‌റ്റൈറ്റിസ് എന്നു പറയുന്നത്. ‘ഹണിമൂണ്’ സമയത്തു മാത്രമല്ല, ഒരു ഇടവേളയ്ക്ക് ശേഷം ലൈംഗിക ബന്ധത്തില് ഏര്‍പ്പെടുന്ന ചിലരിലും ഹണിമൂണ് സിസ്‌റ്റൈറ്റിസ് കണ്ടു വരുന്നു.\n1. പതിവില്ലാതെ ഇടവിട്ട് മൂത്രമൊഴിക്കുവാന് തോന്നുക.\n2. മൂത്രമൊഴിക്കുമ്പോള് മൂത്രനാളത്തില് പുകച്ചില് അനുഭവപ്പെടുക.\n3. മൂത്രത്തില് രക്തം കാണുക (ചുവപ്പോ,ഇളം ചുവപ്പ് നിറത്തിലോ, കാപ്പി പൊടി നിറത്തിലോ മൂത്രം പോവുക).\n4. അടിവയര് വേദന, നടുവ് വേദന, ചെറിയ പനി എന്നിവയൊക്കെ അനുഭവപ്പെടാം.\nകിഡ്‌നികളില് ഉണ്ടാകുന്ന മൂത്രം ചെറിയ ട്യൂബുകളായ യൂറേറ്റെര്‍സ് വഴി മൂത്രസഞ്ചിയിലെത്തി അവിടെ ശേഖരിക്കപ്പെടുന്നു. മൂത്രസഞ്ചി നിറഞ്ഞു കഴിയുമ്പോള് മൂത്രമൊഴിക്കുവാന് തോന്നുകയും മൂത്രനാളം വഴി പുറം തള്ളുകയും ചെയ്യുന്നു.\nമൂത്രനാളത്തിലൂടെ അണുക്കള് ഉള്ളില് കടക്കുമ്പോഴാണ് മൂത്രത്തില് പഴുപ്പ് ഉണ്ടാകുന്നത്. മൂത്രനാളത്തിന് ചുറ്റും അണുക്കള് സാധാരണ ഗതിയില് ഉണ്ടാകാം. യോനിയില് നിന്ന് ഉള്ള അണുക്കളല്ലെങ്കില് മലദ്വാരത്തിന് ചുറ്റുമുള്ള അണുക്കള് മൂത്രനാളത്തില് കടന്ന് അണുബാധ ഉണ്ടാക്കാം. ലൈംഗിക ബന്ധത്തിന് മുന്‍പും ശേഷവും മൂത്രമൊഴിക്കുന്നത് അണുബാധ കുറയ്ക്കുവാന് സാധിക്കും.\nകൂടാതെ നല്ല വ്യക്തിശുചിത്വം പാലിക്കുക. മൂത്രമൊഴിച്ചതിന് ശേഷം വെള്ളമൊഴിച്ചു സ്വകാര്യഭാഗം കഴുകുക. മലദ്വാരത്തിന് ചുറ്റും E.Coli എന്ന ബാക്ടീരിയ സാധാരണയായി കണ്ടുവരുന്നു. അതുകൊണ്ട് വിസ്സര്‍ജ്ജിച്ചതിന് ശേഷവും സോപ്പുകള് ഉപയോഗിച്ചു മലദ്വാരത്തിന് ചുറ്റും കഴുകുക.\nSex Urinary infection Women


'കേരളത്തെ അപമാനിക്കാനുള്ള ആസൂത്രിത നീക്കം', കിറ്റക്സിനെതിരെ ആഞ്ഞടിച്ച് മുഖ്യമന്ത്രി | cm pinarayi vijayan against kitex md sabu m jacob\n'നിയമവും ചട്ടവും പാലിക്കേണ്ടത് വേട്ടയാടൽ അല്ല, കേരളത്തെ അപമാനിക്കാൻ നീക്കം', കിറ്റക്സിനെതിരെ മുഖ്യമന്ത്രി\n''വിജ്ഞാന സമ്പദ് ഘടനയിലേക്കുള്ള മാറ്റമാണ് നാം സ്വീകരിച്ചുപോകുന്നത്. നീതി ആയോഗ് ഈ മാസം പ്രസിദ്ധീകരിച്ച സുസ്ഥിര വികസന സൂചികയിൽ കേരളം ഒന്നാമതാണ്. 75 എന്ന മികച്ച സ്കോറാണ്''\nThiruvananthapuram, First Published Jul 10, 2021, 7:07 PM IST\nതിരുവനന്തപുരം: കേരളം നിക്ഷേപസൌഹൃദമല്ല എന്ന പ്രസ്താവന സംസ്ഥാനത്തെ അപമാനിക്കാനുള്ള ആസൂത്രിത നീക്കമെന്ന് മുഖ്യമന്ത്രി പിണറായി വിജയൻ. കിറ്റക്സ് സംഘത്തെ സ്വീകരിക്കാൻ വിമാനമയച്ചതും കൊണ്ടുപോയതും തെലങ്കാന സംസ്ഥാനത്തിന്റെ താത്പര്യം കൊണ്ടായിരിക്കും. എന്നാൽ ഇതുയർത്തുന്ന ഗൗരവമായ പ്രശ്നങ്ങളുണ്ട്. സംസ്ഥാനത്ത് ഒരുപാട് വസ്തുതകൾക്ക് നിരക്കാത്ത വാദങ്ങൾ ഉയർന്നിട്ടുണ്ട്. കേരളം നിക്ഷേപത്തിന് അനുകൂലമല്ലെന്നത് പല കാലങ്ങളായി പറഞ്ഞു പരത്തിയ കാര്യമാണെന്നും, ഇത്, പൂർണമായും നമ്മുടെ നാട് നിരാകരിച്ചതാണെന്നും മുഖ്യമന്ത്രി പറഞ്ഞു.\n''കിറ്റക്സിനെ വിമാനമയച്ചതും കൊണ്ടുപോയതും തെലങ്കാന സംസ്ഥാനത്തിന്റെ താത്പര്യം കൊണ്ടായിരിക്കും. അവിടൊരു വ്യവസായം വരുന്നത് നല്ല കാര്യമായി അവർ കാണുന്നുണ്ടാകും. എന്നാൽ ഇതുയർത്തുന്ന ഗൗരവമായ പ്രശ്നങ്ങളുണ്ട്. സംസ്ഥാനത്ത് ഒരുപാട് വസ്തുതകൾക്ക് നിരക്കാത്ത വാദങ്ങൾ ഉയർന്നിട്ടുണ്ട്. കേരളം നിക്ഷേപത്തിന് അനുകൂലമല്ലെന്നതാണ് അതിലൊന്ന്.\nഇത് പണ്ട് നമ്മുടെ സംസ്ഥാനത്ത് പറഞ്ഞുപരത്തിയ ഒന്നാണ്. ഇത് പൂർണമായും നാട് നിരാകരിച്ചു. ഇപ്പോൾ ഇവിടെ വ്യവസായം നടത്തുന്നവർ കേരളം ഏറ്റവും വലിയ നിക്ഷേപ സൗഹൃദ സംസ്ഥാനമാണെന്ന അഭിപ്രായക്കാരാണ്. കേരളം നിക്ഷേപ സൗഹൃദമല്ല എന്ന പ്രസ്താവന സംസ്ഥാനത്തെ അപമാനിക്കാനുള്ള ആസൂത്രിത നീക്കമായേ കാണാനാവൂ.\nവിജ്ഞാന സമ്പദ് ഘടനയിലേക്കുള്ള മാറ്റമാണ് നാം സ്വീകരിച്ചുപോകുന്നത്. നീതി ആയോഗ് ഈ മാസം പ്രസിദ്ധീകരിച്ച സുസ്ഥിര വികസന സൂചികയിൽ കേരളം ഒന്നാമതാണ്. 75 സ്കോറാണ്. വ്യവസായ വികസനമാണ് കേരളത്തിന് ഈ നേട്ടം കൈവരിക്കാൻ സഹായിച്ചത്. നീതി ആയോഗിന്റെ ഇന്ത്യ ഇന്നവേഷൻ സൂചികയിൽ കേരളത്തിന് നേട്ടമുണ്ട്.\nഇതൊന്നും ആർക്കും മറച്ചുവെക്കാനാവില്ല. ഇതൊക്കെ വസ്തുതകളുടെ അടിസ്ഥാനത്തിൽ കണക്കാക്കുന്നതാണ്. 2018 ലെ നിക്ഷേപ സാധ്യതാ സൂചികയിൽ കേരളം നാലാമതായിരുന്നു. ഭൂമി, തൊഴിൽ രാഷ്ട്രീയ സ്ഥിരത എന്നിവ പരിഗണിച്ചായിരുന്നു ഇത്. ഈ സർക്കാർ അധികാരത്തിലെത്തിയ ശേഷം 2016 മുതൽ സുപ്രധാനമായ വ്യവസായ നിക്ഷേപ സൗഹൃദ നടപടികൾ സ്വീകരിച്ചു. തർക്കം പരിഹരിക്കാൻ ജില്ലാ തലത്തിൽ സമിതി രൂപീകരിക്കാൻ നടപടി സ്വീകരിച്ചു. വ്യവസായ സ്ഥാപനങ്ങൾക്കായി പരാതി രഹിത സംവിധാനമെന്ന നിലയ്ക്ക് സോഫ്റ്റുവെയർ അടിസ്ഥാനമായ സംവിധാനമൊരുക്കും. സംസ്ഥാനത്തെ വ്യവസായ പാർക്കുകളിൽ അതിവേഗ അനുമതിക്കായി ഏകജാലക ബോർഡ് രൂപീകരിക്കുന്നു.\nലൈസൻസ് പുതുക്കാൻ ഓട്ടോ റിന്യൂവൽ സൗകര്യം, അസന്റ് നിക്ഷേപ സംരംഭം തുടങ്ങിയവ സംസ്ഥാനത്ത് നിക്ഷേപം ആകർഷിക്കാൻ സ്വീകരിച്ച സംരംഭങ്ങളാണ്. ഈസ് ഓഫ് ഡൂയിങിൽ കേരളത്തെ പത്താം സ്ഥാനത്തേക്ക് കേരളത്തെ എത്തിക്കാനാണ് ശ്രമം. ഒറ്റപ്പെട്ട സംഭവങ്ങൾ ഉയർത്തിക്കാണിക്കുന്നത് നാടിന്റെ മുന്നോട്ട് പോക്കിനെ തടയാനുള്ള ശ്രമമാണ്. പരാതി വന്നാൽ സ്വാഭാവികമായ പരിശോധനയുണ്ടാകും. അത് വേട്ടയാടലല്ല. ഒരു കാര്യം വ്യക്തമാണ്. ആരെയും വേട്ടയാടാൻ ഈ സർക്കാർ തയ്യാറല്ല. പല വ്യവസായികളും അത് പരസ്യമായി സമ്മതിക്കുന്നതാണ്. കേരളത്തിന്റെ വ്യാവസായിക അന്തരീക്ഷം കൂടുതൽ സൗഹൃദമാക്കാനുള്ള സർക്കാർ നടപടികൾ നല്ല രീതിയിൽ മുന്നോട്ട് പോകും'' - മുഖ്യമന്ത്രി വാർത്താസമ്മേളനം അവസാനിപ്പിച്ചുകൊണ്ട് പറഞ്ഞു.\nLast Updated Jul 10, 2021, 7:14 PM IST\nkitex cm pinarayi vijayan\nകിറ്റക്സ് മുഖ്യമന്ത്രി പിണറായി വിജയൻ


മഴക്കെടുതി:മരണ സംഖ്യയില് വര്‍ധനവുണ്ടാകുമെന്ന് ആശങ്കയെന്ന് ഉമ്മന്‍ചാണ്ടി | Keralabhooshanam.com | Breaking News, Latest News, Kerala, India and World news\nമഴക്കെടുതി:മരണ സംഖ്യയില് വര്‍ധനവുണ്ടാകുമെന്ന് ആശങ്കയെന്ന് ഉമ്മന്‍ചാണ്ടി\nBy webmaster on 06/08/2013 Comments Off on മഴക്കെടുതി:മരണ സംഖ്യയില് വര്‍ധനവുണ്ടാകുമെന്ന് ആശങ്കയെന്ന് ഉമ്മന്‍ചാണ്ടി\nഇടുക്കി: മഴക്കെടുതിയില് മരണ സംഖ്യ കൂടുമെന്ന് ആശങ്കയുണ്ടെന്ന് മുഖ്യമന്ത്രി ഉമ്മന്‍ചാണ്ടി. സര്‍വ്വകകക്ഷി യോഗത്തിനുശേഷം മാധ്യമപ്രവര്‍ത്തരോട് സംസാരിക്കുകയായിരുന്നു മുഖ്യമന്ത്രി. സംസ്ഥാനത്തെ സ്ഥിതിഗതികള് വിലയിരുത്തുന്നതിന് അടിയന്തിര മന്ത്രിസഭാ യോഗവും വില്‍ച്ചിട്ടുണ്ട്.\nഇടുക്കിയിലും മറ്റ് ദുരന്തബാധിത പ്രദേശങ്ങളിലും. സൈനികരും ദേശീയ സുരക്ഷാ സേനയും നടത്തുന്ന തിരച്ചില് നടത്തുന്നുണ്ട്. ഇടുക്കിയില് മാത്രം 46 സ്ഥലങ്ങളിലാണ് ഉരുള്‍പൊട്ടിയത്. വ്യാപകമായ നാശനഷ്ടങ്ങളാണ് ഉണ്ടായത്. ജില്ലയില് പലയിടത്തും ഇപ്പോഴും റോഡ് ഗതാഗതം പൂര്‍ണ്ണമായും പുനഃസ്ഥാപിക്കാനായിട്ടില്ല.ഏഴാംതിയതി മുതല് ആരംഭിച്ച കനത്ത മഴയില് സംസ്ഥാനത്ത് 16 പേരാണ് മരിച്ചത്. ഇതില് 13 പേരും ഇടുക്കി ജില്ലക്കാരാണ്.\nകേന്ദ്രത്തെ സമീപിച്ച് അടിയന്തിര സഹായം അഭ്യര്‍ഥിച്ചതിന്റെ ഫലമായി ദേശീയ ദുരന്ത നിവാരണസേനയുടെ നാല് സംഘങ്ങള് കേരളത്തിലെത്തിയിട്ടുണ്ട്. മൂന്ന് സംഘം ഇടുക്കിയിലും ഒരു സംഘം മൂവാറ്റുപുഴയിലുമാണ് രക്ഷാപ്രവര്‍ത്തനം നടത്തുന്നത്. ഒരു സംഘത്തില് ശരാശരി 45 പേരാണുള്ളത്. കേന്ദ്രസേനയുടെ രണ്ട് സംഘം കൂടി കേരളത്തിലേക്ക് പുറപ്പെട്ടിട്ടുണ്ട്.\nകരസേനയുടെ മൂന്ന് യൂണിറ്റുകളാണ് കേരളത്തിലെത്തിയിട്ടുള്ളത്. ഇടുക്കി, തൃശൂര്, എറണാകുളം ജില്ലകളില് ഓരോ യൂണിറ്റുകള് വീതമാണ് ഉള്ളത്. 70 പേരടങ്ങുന്ന സംഘമാണിത്. നേവിയുടെ സഹായം ഇടുക്കിയിലും എറണാകുളത്തും ലഭിക്കുന്നുണ്ട്. ഇടുക്കി അടിമാലിയിലെ ഉരുള്‍പൊട്ടല് ദുരന്തത്തില് റോഡിലെ മണ്ണ് നീക്കിയെങ്കിലും റോഡിന് താഴെയുള്ള മണ്ണ് നീക്കിക്കൊണ്ടിരിക്കുകയാണ്. ഇങ്ങനെ മണ്ണ് നീക്കുന്നതിനിടെയാണ് ഒരു കാര് കൂടി കണ്ടെത്തിയത്. ഇതില് നിന്നും ഒരു മൃതദേഹം ലഭിച്ചിട്ടുണ്ടെന്നും. കൂടുതല് പേര് കുടുങ്ങിക്കിടക്കുന്നുണ്ടോ എന്ന് ആശങ്കയുണ്ടെന്നും മുഖ്യമന്ത്രി പറഞ്ഞു.\nമഴക്കെടുതി:മരണ സംഖ്യയില് വര്‍ധനവുണ്ടാകുമെന്ന് ആശങ്കയെന്ന് ഉമ്മന്‍ചാണ്ടി added by on 06/08/2013


കേരളത്തില് ഇന്ന് 8553 പേര്‍ക്ക് കോവിഡ്; 7527 സമ്പര്‍ക്കം; 27 മരണം കൂടി |kerala covid news update 04-10-20\nHome News Kerala കേരളത്തില് ഇന്ന് 8553 പേര്‍ക്ക് കോവിഡ്; 7527 സമ്പര്‍ക്കം; 27 മരണം കൂടി\nകേരളത്തില് ഇന്ന് 8553 പേര്‍ക്ക് കോവിഡ്; 7527 സമ്പര്‍ക്കം; 27 മരണം കൂടി\nതിരുവനന്തപുരം: കേരളത്തില് ഞായറാഴ്ച 8553 പേര്‍ക്ക് കോവിഡ് സ്ഥിരീകരിച്ചതായി ആരോഗ്യമന്ത്രി കെ കെ ശൈലജ. 23 മരണമാണ് കോവിഡ് മൂലമാണെന്ന് സ്ഥിരീകരിച്ചത്. 7527 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 716 പേരുടെ സമ്പര്‍ക്ക ഉറവിടം വ്യക്തമല്ല.\n99 ആരോഗ്യ പ്രവര്‍ത്തകര്‍ക്കാണ് സമ്പര്‍ക്കത്തിലൂടെ രോഗം ബാധിച്ചത്. കണ്ണൂര് 27, തിരുവനന്തപുരം 21, എറണാകുളം 14, കൊല്ലം 12, കോഴിക്കോട് 11, കോട്ടയം 4, മലപ്പുറം 3, പത്തനംതിട്ട 2, ആലപ്പുഴ, തൃശൂര്, പാലക്കാട്, വയനാട്, കാസര്‍കോട് 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 4851 പേരുടെ പരിശോധനാഫലം നെഗറ്റീവ് ആയി.\nകോഴിക്കോട് 1081, തിരുവനന്തപുരം 943, എറണാകുളം 819, കൊല്ലം 843, തൃശൂര് 791, മലപ്പുറം 721, ആലപ്പുഴ 520, കോട്ടയം 466, കണ്ണൂര് 359, പാലക്കാട് 328, കാസര്‍കോട് 270, പത്തനംതിട്ട 220, വയനാട് 102, ഇടുക്കി 64 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്. ഇതോടെ 84,497 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 1,44,471 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 2,57,707 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,26,536 പേര് വീട്/ഇന്‍സ്റ്റിറ്റിയൂഷനല് ക്വാറന്റീനിലും 31,171 പേര് ആശുപത്രികളിലും നിരീക്ഷണത്തിലാണ്. 3398 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nതിരുവനന്തപുരം പേരുകാവ് സ്വദേശി കൃഷ്ണന്‍നായര് (83), ആനയറ സ്വദേശി അശോകന് (75), വേളി സ്വദേശിനി ജോസഫൈന് ഫ്രാങ്ക്ലിന് (72), പാറശാല സ്വദേശി രാജയ്യന് (80), മഞ്ചവിളാകം സ്വദേശി റോബര്‍ട്ട് (53), പാലോട് സ്വദേശിനി ജയന്തി (50), നെടുമങ്ങാട് സ്വദേശി അണ്ണാച്ചി പെരുമാള് ആചാരി (90), മഞ്ചവിളാകം സ്വദേശി ദേവരാജ് (55), കൊല്ലം പത്തനാപുരം സ്വദേശി ദേവരാജന് (63), ആലപ്പുഴ ആറാട്ടുപുഴ സ്വദേശി അബ്ദുള്‍സമദ് (62), കരിയിലകുളങ്ങര സ്വദേശിനി സഫിയ ബീവി (67), കറ്റാനം സ്വദേശിനി മറിയകുട്ടി (68),പുളിങ്കുന്ന് സ്വദേശിനി റോസമ്മ (59), എറണാകുളം നായരമ്പലം സ്വദേശി നകുലന് (62), എടപ്പള്ളി സ്വദേശിനി റോസി ജോസഫ് (89), പാലക്കാട് കപ്പൂര് സ്വദേശിനി ചമ്മിണി (63), മലപ്പുറം തിരൂര് സ്വദേശി ഹസ്ബുള്ള (68), ക്ലാരി സ്വദേശി മുഹമ്മദ് (58), തച്ചിങ്ങനാടം സ്വദേശി കുഞ്ഞിമൊയ്ദീന് ഹാജി (87), വെണ്ണിയൂര് സ്വദേശിനി ബിരിയാകുട്ടി (77), ഇരിങ്ങാവൂര് സ്വദേശിനി ഫാത്തിമ (83), അറക്കുപറമ്പ് സ്വദേശി മുഹമ്മദ് അലി (50), കണ്ണൂര് കോയോട് സ്വദേശി മുഹമ്മദ് കുഞ്ഞി (68), എന്നിവരുടെ മരണമാണ് ഞായറാഴ്ച കോവിഡ് മൂലമെന്ന് സ്ഥിരീകരിച്ചത്. ഇതോടെ ആകെ മരണം 836 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nകഴിഞ്ഞ 24 മണിക്കൂറിനിടെ 58,727 സാംപിളുകളാണ് പരിശോധിച്ചത്. റുട്ടീന് സാംപിള്, എയര്‍പോര്‍ട്ട് സര്‍വൈലന്‍സ്, പൂള്‍ഡ് സെന്റിനല്, സിബി നാറ്റ്, ട്രൂനാറ്റ്, സിഎല്‍ഐഎ, ആന്റിജന് അസ്സെ എന്നിവ ഉള്‍പ്പെടെ ഇതുവരെ ആകെ 31,64,072 സാംപിളുകളാണ് പരിശോധനയ്ക്കായി അയച്ചത്. സെന്റിനല് സര്‍വൈലന്‍സിന്റെ ഭാഗമായി ആരോഗ്യ പ്രവര്‍ത്തകര്, അതിഥി തൊഴിലാളികള്, സാമൂഹിക സമ്പര്‍ക്കം കൂടുതലുള്ള വ്യക്തികള് മുതലായ മുന്‍ഗണനാ ഗ്രൂപ്പുകളില് നിന്ന് 2,08,027 സാംപിളുകളും പരിശോധനയ്ക്കയച്ചു.\nഞായറാഴ്ച7പുതിയ ഹോട്‌സ്പോട്ടുകളാണുള്ളത്. കോട്ടയം ജില്ലയിലെ ഏറ്റുമാനൂര് മുന്‍സിപ്പാലിറ്റി (7), ആതിരമ്പുഴ (15), അയ്മനം (11, 19), ചിറക്കടവ് (20), എറണാകുളം ജില്ലയിലെ ചോറ്റാനിക്കര (സബ് വാര്‍ഡ് 7, 12), പത്തനംതിട്ട ജില്ലയിലെ കലഞ്ഞൂര് (സബ് വാര്‍ഡ് 13), തൃശൂര് ജില്ലയിലെ ആളൂര് (9) എന്നിവയാണ് പുതിയ ഹോട്‌സ്പോട്ടുകള്.5പ്രദേശങ്ങളെ ഹോട്‌സ്പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 725 ഹോട്‌സ്പോട്ടുകളാണുള്ളത്.\nPrevious articleപഞ്ചാബിലെ ഗ്രാമങ്ങളിലൂടെ രാഹുലിന്റെ ട്രാക്ടര്; കോണ്‍ഗ്രസ് അദാനിക്കും അംബാനിക്കും വേണ്ടിയുള്ള നിയമങ്ങള് റദ്ദാക്കുമെന്ന് കര്‍ഷകര്‍ക്ക് ഉറപ്പ്\nNext articleഹത്രസിലെ പെണ്‍കുട്ടിയെ പോലിസ് കത്തിച്ചത് പെട്രൊളൊഴിച്ച്; ചിതയില് നിന്ന് അസ്തി പെറുക്കിയെടുത്ത് സഹോദരന്


आवाज़ ധ്വനി The Voice: 2017\nമനസ്സിലെ മര്‍മ്മരങ്ങള്; ഒരു ദര്‍പ്പണത്തിലേക്കെന്നപോലെ കുറിച്ചിടുവാന്; ജീവിതചക്രത്തിലെ വിരസമായ ചില നിമിഷങ്ങള് തള്ളിനീക്കാന്; ലക്ഷ്യബോധമില്ലാത്ത അഭിലാഷങ്ങള്‍ക്കപ്പുറം നിസഫലതയുടെ വേനല്‍ചൂടു പരക്കുമ്പോള് മനസിന്‍റെ ഇരുണ്ട കോണുകളിലിട്ടു താലോലിക്കുവാന് ഒരു കുറിപ്പായ് മാത്രം.\nനമുക്ക് ഓടിട്ട വീടുകള് ഉണ്ടായിരുന്നു.\nഉയരത്തില് മരങ്ങള് ഉണ്ടായിരുന്നു.\nഅന്നും ചൂട് ഉണ്ടായിരുന്നു;\nഓട് വേഗത്തില് ചൂടാകും;\nവേഗത്തില് തണുക്കും !\nരാത്രികള് സുഖമുള്ളതായിരുന്നു !\nനമ്മള് ഓടുകള് മാറ്റി-\nകോണ്‍ക്രീറ്റ് മേല്‍ക്കൂരകള് പണിയാനുള്ള-\n'സ്റ്റാറ്റസ്സുകള്' ‘ലോ’-യില് നിന്നും\n‘ഹൈ’ -ലേക്കു മാറി.\nഒറ്റനിലകള് ബഹു നിലകള് ആയി.\nമരങ്ങള് വെട്ടി –\nവീടിനു മോടി കൂട്ടി.\nപുത്തന് മന്ദിരങ്ങള് പൊങ്ങി.\nമണ്ണിനു മേലെ പരവതാനി വിരിച്ച്-\nസിമന്‍റ് ഫലകങ്ങള് നിരന്നു.\nചൂട് വീണ്ടും വന്നു.\nഅടുത്ത കുംഭത്തില് കുറയുമെന്ന്\nസമാധാനിച്ചു- ഒരു ഫാനു വാങ്ങി !!\nരാത്രികള് അത്ര സുഖമുള്ളതായിരുന്നില്ല !!\nനമ്മള് ഓടുകള് തിരഞ്ഞുള്ള ഓട്ടത്തിലാണ്.\nകോണ്‍ക്രീറ്റ് മേല്‍ക്കൂരകള്‍ക്ക് മേലെ-\nചൂട് കുറയുമെന്ന് ആരോ പറഞ്ഞത് പോലെ !!\nസ്റ്റാറ്റസ്സ് കൂടിയപ്പോള് -\nഓടുകള് എങ്ങും കിട്ടാനില്ല !!\nതല്‍കാലം എ.സി. വാങ്ങാം\nവീട് തണുക്കട്ടെ !!\nഇനി കുംഭവും മീനവും\nവരാതിരിക്കാനുള്ള വഴികള് തിരയാം.\nPosted by Mukesh M at 12:02 PM3comments:\nഒരു വീട് വേണമെനിക്ക്.\nചായം മുക്കിയ എന്‍റെ സ്വപ്‌നങ്ങളെ\nതാഴിട്ടു പൂട്ടിയോതുക്കി വെക്കുവാന്\nഒരു വീട് വേണമെനിക്ക്;\nമൌനമായ് ഇരുന്നു എന്‍റെ\nകരിനിഴല് വീണ സന്ധ്യകളെ\nഉമ്മറത്തൊരു ദീപം തെളിയിച്ച്-\nനാമം ചൊല്ലി വരവേല്‍ക്കുവാന് !\nപിന്നിട്ട വഴികളില് എവിടെയോ കണ്ടുമുട്ടിയ\nഏകനായ് കാത്തിരിക്കുവാന് !\nആരും വിരുന്നു വരാനില്ലാത്ത\nഒന്നു നെടുവീര്‍പ്പിടുവാന് !\nഅസ്തമന സൂര്യന് അണയും മുന്നേ\nവടക്കിനി തിണ്ണയില് ഇരുന്നു\nപഴമയുടെ ചുണ്ണാമ്പ് മണമുള്ള\nഒരു മുത്തശ്ശി കഥ കൂടി കേള്‍ക്കുവാന് !\nതിമിര്‍ത്തു പെയ്യുന്ന തുലാവര്‍ഷ മഴയില്\nനടുമുറ്റത്തിറങ്ങി നനഞ്ഞു കുതിരുവാന്\nഒരു പനിചൂടില് ചുരുണ്ടു കൂടി\nനെറ്റിയിലെ അമ്മതുണിയുടെ തണുപ്പറിയുവാന് !\nകാലം കാത്തുവെച്ച കല്പനകളെ കതോര്‍ത്ത്\nവീണ്ടുമൊരായിരം സ്വപ്‌നങ്ങള് നെയ്യുവാന്\nഓര്‍മ്മകളുടെ താരാട്ടു പാട്ട് കേട്ടുറങ്ങുവാന്.\nPosted by Mukesh M at 9:38 AM 14 comments:\nനിന്നിലലിയാന് കൊതിച്ച രാവുകള്;\nനീ പകര്‍ന്ന മാധുര്യം;\nഞാന് നല്കിയതെന്‍റെ പുഞ്ചിരിയായിരുന്നു !!\nPosted by Mukesh M at 12:30 PM 13 comments:\nUp Coming Stories @ Yard\n4) മാനവികതയുടെ ധര്‍മ്മച്യുതികള്\n3) ജ്ഞാനം; അറിവ്; ‘ജ്ഞാനപ്രകാശിനി’\n2) ലൂട്ടീസിലെ മഹാരാജാവ്\n1) എന്‍റെ പ്രസ്ഥാനവും അവരുടെ കമ്പ്യൂട്ടറും\nഅക്ഷരങ്ങളേയും സംഗീതത്തേയും പ്രണയിച്ചു നടന്ന ഒരുകാലം; ഇരുളുവീണ വഴികളില് പലപ്പോഴും തേടിനടന്നത് അജ്ഞാതമായിതന്നെ കിടന്നു. മൌനം ഘനീഭവിച്ച സ്വരതന്ത്രികളില് അക്ഷരങ്ങളെ കൂട്ടിനിരുത്തി പാട്ടുപാടി. പിന്നെയും കുറേ നാളുകള്!!! ഇന്നലകളിലെ മൌനത്തില് നിന്നും ഇന്നിലെ മോഹങ്ങളിലേക്ക് എത്തിനോക്കുമ്പോള് മുന്‍പെങ്ങോ ഞാനറിയാത്ത കളഞ്ഞുപോയ കുറേ മുത്തുകള്; അവ പെറുക്കികൂട്ടി ഒരു മണിമുത്തുമാല കോര്‍ത്തെടുത്തു; ആ മുത്തുകള് അക്ഷരങ്ങളും വാക്കുകളുമായി ഇവിടെ; നിങ്ങളുടെ മുന്നിലേക്ക്....!!\nഇതുവരെ വന്നു പോയവര്\nചൊവ്വയിലേക്ക് (Fly To 'Mars')\nകണ്ണൂര് ജില്ലയിലെ ഒരുള്‍നാടന് ഗ്രാമത്തില് ജനനം. സംഭവബഹുലമല്ലാത്ത സ്കൂള്, കോളേജ് വിദ്യാഭ്യാസം ഇടയ്ക്ക് എപ്പോഴോ സംഗീതത്തിന്‍റെ ഇടനാഴികളിലൂടെ സഞ്ചരിച്ചു. അപൂര്‍ണ്ണമായിരുന്നു അതും. അദ്ധ്യാപനമെന്ന സ്വപ്നത്തെ തലോലിച്ചുകൊണ്ടു നടന്ന കുറെ നാളുകള്; അവസാനം എത്തിപ്പെട്ടത് യന്ത്രങ്ങളുടെ നടുവില്!! തെര്‍മോ ഡയാനമിക്സും ഹൈഡ്രോലിക്സും മെക്കാനിക്കല് സിദ്ധാന്തങ്ങളും ഒരുപാടു തവണ തലച്ചോറിലെ മൃദുലനാഡികളെ ചതച്ചരച്ച് കടന്നുപോയി. മെക്കാനിക്കല് എഞ്ചിനീയറിംഗ് എന്ന വലിയ ലോകം ജീവിതത്തോടു ചേര്‍ത്തുവച്ചു; ജിവിതമാര്‍ഗമാക്കി. ഇപ്പോള് സൗദി അറേബ്യയിലെ റിയാദില് ജോലി ചെയ്യുന്നു. കുറെ കാലത്തിനുശേഷം ജനിച്ച മണ്ണിനോടു വിടപറയേണ്ടി വന്നു. കൂടു വിട്ടു കൂടുമാറി. ഇപ്പോള് ഇത്രയുമാണ് ഞാന്. ഇനിയും ഒരുപാടു പറയാനുണ്ട്. അത് വഴിയേ.....\nജനപ്രിയ രചനകള് (Popular Posts)\n(മിനികഥ) ഇന്ന് പതിവില്ലാതെ ചാറ്റ് ബോക്സില് അവള് ഒരു കാര്യം ചോദിച്ചു. “എനിക്ക് ഒരു ബയോഡാറ്റ ഉണ്ടാക്കി തരാമോ” “ബയോഡാറ...\nഞാന് നടന്ന വഴിയോളം നീ നടന്നിട്ടുണ്ടോ; ഞാന് കടന്ന കടലോളം നീ കടന്നിട്ടുണ്ടോ; ഞാന് കണ്ട കിനാവോളം നീ കണ്ടിട്ടുണ്ടോ ; ...\nകൈതക്കൊല്ലിയില് ആരും കൊല്ലപ്പെട്ടിട്ടില്ല !\nവര്‍ഷങ്ങള് വളരെയധികം പുറകിലോട്ടു പോകേണ്ടതുണ്ട്; അത്ര സുഖകരമല്ലാത്ത ഒരു ബാല്യകാലത്തിലേക്കുള്ള മടക്കയാത്ര. തിരിച്ചുവരാന് ചിലപ്പോള് വൈക...\n(മിനികഥ) ദൈവം അഗാധമായ ചിന്തയിലായിരുന്നു. മനുഷ്യരുടെ അടുത്ത തലമുറയെ എങ്ങനെ സൃഷ്ടിക്കാം എന്ന ചിന്ത തലച്ചോറിനെ കീറി...\nസോണി.എം.ഭട്ടതിരിപ്പാട്: ഒരു തിരോധാനത്തിന്‍റെ കഥ\nഇത് ഒരു പഴയ കഥയാണ്. എങ്കിലും മലയാളി ഒരിക്കലും മറന്നു കാണില്ല ; അങ്ങനെ പെട്ടന്നു മറക്കാന് കഴിയുന്നതല്ലല്ലോ സംഭവിച്ചതോന്നും. പറഞ്ഞു വരുന്...\nകറുത്തുപോകുമായിരുന്ന ഒരോണം !!\nഅങ്ങനെ ഈ വര്‍ഷത്തെ ഓണവും, ഓണക്കാലവും കഴിഞ്ഞു. നാട്ടില് പതിവിനു വിപരീതമായി ഇത്തവണ ഓണപരിപാടികള് സംഘടിപ്പിക്കപ്പെട്ടു. കുറെ വര്‍ഷങ്ങളായി മു...\nബാല്യകാല സ്മൃതികള് !!\nഭാഗം-1 : രാജീവ് ഗാന്ധിയും ഞാനും-നാട്ടിലെ ആദ്യ ടെലിവിഷനും (തമ്മിലുള്ള ബന്ധം) ഭാഗം-2 : ബാല്യകാല സൌഹൃദ ത്തിലെ അറിയപ്പെടാതെ പോയ ഒ...\n' യുഗപുരുഷന് '\nഇ രുപത്തിയൊന്നാം നൂറ്റാണ്ടിന്‍റെ ആദ്യപാദം; ക്രിസ്തു വര്‍ഷം AD-2002-ലെ ഒരു ഡിസംബര് മാസം പതിനെട്ടാം തീയ്യതി. ഈ ദിവസത്തിന് ഒരു പ്രത്യേകത...\nഅ ന്നത്തെ അവന്‍റെ ചിന്തകള്, ബ്ലോഗ്ഗര്‍മാരുടെ, സ്വപ്‌നങ്ങള് പൂവണിയുന്ന, ഒരു കാലത്തെ കുറിച്ചായിരുന്നു. എന്നും അവജ്ഞയും അവഗണയും ...\nഅസ്തമയത്തിനു മുന്നേ ...!!\nഎന്‍റെ, പ്രണയത്തിന് , വേഗത കൂടുതലാണെന്നു പറഞ്ഞ്, ഒരു ‘വേഗപ്പൂട്ട്’ ഘടിപ്പിക്കാന് നിര്‍ദേശിച്ചത് അവളായിരുന്നു. മറ്റൊരിക്കല്...


റോയല് എന്‍ഫീല്‍ഡ് ക്ലാസിക്കിനോടു മത്സരിക്കാന് പുതിയ ജാവ 350 എത്തുന്നു | DoolNews\nറോയല് എന്‍ഫീല്‍ഡ് ക്ലാസിക്കിനോടു മത്സരിക്കാന് പുതിയ ജാവ 350 എത്തുന്നു\nWednesday, 7th November 2018, 11:31 pm\nറോയല് എന്‍ഫീല്‍ഡ് ക്ലാസിക്കിനോടു മത്സരിക്കാന് പുതിയ ജാവ 350 എത്തുന്നു. ആദ്യഘട്ടത്തില് നാലു ബൈക്കുകളെയാണ് ഇന്ത്യയില് ജാവ അവതരിപ്പിക്കുക. നിലവില് ചെക്ക് വിപണിയില് വില്‍പനയിലുള്ള മോഡലാണിത്.\nഇരട്ട പോഡുള്ള ഇന്‍സ്ട്രമെന്റ് ക്ലസ്റ്ററാണ് ബൈക്കില് ഉപയോഗിച്ചിരിക്കുന്നത്. ഡിസ്‌ക്കുകള് സ്പോക്ക് വീലുകള്‍ക്ക് ഇടതുവശം ചേര്‍ന്നൊരുങ്ങുന്നു. ചെക്ക് വിപണിയിലുള്ള ജാവ 350തില് ടെലിസ്‌കോപിക്ക് ഫോര്‍ക്കുകളാണുള്ളത്.\nഎന്നാല് ബൈക്കിന്റെ ഇന്ത്യന് പതിപ്പിന് അപ്സൈഡ് ഡൗണ് ഫോര്‍ക്കുകള് ലഭിക്കും. പരന്ന സീറ്റും ക്ലാസിക് തനിമ ചോരാത്ത ടെയില് ലാമ്പും ജാവ 350തിന്റെ പ്രത്യേകതയാണ്. 350 സി.സി ഒറ്റ സിലിണ്ടര് എഞ്ചിന് കരുത്തിലാണ് ജാവ 350 രാജ്യാന്തര വിപണിയില് അണിനിരക്കുന്നത്.\nalso read: ഷാരൂഖ് ധരിച്ചത് കൃപാണമല്ല, കഠാരയാണ്; വിശദീകരണവുമായി സീറോ സിനിമയുടെ നിര്‍മ്മാതാക്കള്\nഎയര് കൂളിംഗ് സംവിധാനവും സിംഗിള് ഓവര് ഹെഡ് ക്യാംഷാഫ്റ്റും എഞ്ചിനുണ്ട്. 26 bhp കരുത്തും 32 Nm torqueഉം എഞ്ചിന് പരമാവധി സൃഷ്ടിക്കാനാവും. അഞ്ചു സ്പീഡാണ് ഗിയര്‍ബോക്സ്. ഇന്ത്യയില് വില്‍പനയ്ക്കു വരുമ്പോള് ഇതേ എഞ്ചിനായിരിക്കുമോ ഇടംപിടിക്കുകയെന്ന കാര്യത്തില് സ്ഥിരീകരണമില്ല.\nനേരത്തെ ഫ്യൂവല് ഇഞ്ചക്ഷന് സംവിധാനമുള്ള 293 സി.സി ഒറ്റ സിലിണ്ടര് എഞ്ചിനെ ആരാധകര്‍ക്കായി കമ്പനി വെളിപ്പെടുത്തിയിരുന്നു. മോജോയില് നിന്നുള്ള ബോറും സ്‌ട്രോക്കും പുതിയ 293 സി.സി ജാവ എഞ്ചിന് പങ്കിടും. 27 bhp കരുത്തും 28 Nm torqueഉം സൃഷ്ടിക്കാന് എഞ്ചിന് കഴിയും. ഭാരത് സ്റ്റേജ് VI നിര്‍ദ്ദേശങ്ങള് പാലിച്ചുള്ള എഞ്ചിനാണിത്. ഒന്നര മുതല് രണ്ടുലക്ഷം രൂപ വരെ പുതിയ ജാവ ബൈക്കുകള്‍ക്ക് വില പ്രതീക്ഷിക്കാം.


Philippines, First Published 15, Oct 2019, 5:28 PM IST\nഇക്കഴിഞ്ഞ ബുധനാഴ്ചയാണ് ഇരുവരും താമസത്തിനായി പുക്ക ബീച്ചിനടുത്തുള്ള ഒരു ഹോട്ടലില് മുറിയെടുത്തത്. അന്ന് ഉച്ചതിരിഞ്ഞ് ഇവര് ബീച്ചിലേക്ക് നടക്കാനിറങ്ങി. സായാഹ്നസഞ്ചാരത്തിന് പുറത്തിറങ്ങിയ യുവതിയുടെ വസ്ത്രം കണ്ട് ആദ്യം ഹോട്ടല് ജീവനക്കാര് ഞെട്ടി\nഓരോ രാജ്യങ്ങളിലും അവിടത്തേതായ സംസ്‌കാരമുണ്ട്. ഭക്ഷണമോ വസ്ത്രമോ സംസാരരീതികളോ പെരുമാറ്റമോ എന്തുമാകട്ടെ, അവയെല്ലാം തന്നെ ആ സംസ്‌കാരവുമായി ഒത്തുപോകുന്നതായിരിക്കണം. അല്ലെങ്കില് എന്ത് സംഭവിക്കുമെന്ന ചോദ്യം മനസിലുയര്‍ന്നോ?\nഅല്ലെങ്കില് ദാ അവസ്ഥ ഇങ്ങനെയാകുമെന്നാണ് ഫിലിപ്പീന്‍സില് കഴിഞ്ഞയാഴ്ച നടന്നൊരു സംഭവം വ്യക്തമാക്കുന്നത്. തായ്വാനില് നിന്ന് തന്റെ കാമുകനോടൊപ്പം അവധിയാഘോഷിക്കാന് ഫിലിപ്പീന്‍സിലെത്തിയതാണ് ഇരുപത്തിയാറുകാരിയായ ലിന്‍ട്‌സു ടിംഗ്.\nഇക്കഴിഞ്ഞ ബുധനാഴ്ചയാണ് ഇരുവരും താമസത്തിനായി പുക്ക ബീച്ചിനടുത്തുള്ള ഒരു ഹോട്ടലില് മുറിയെടുത്തത്. അന്ന് ഉച്ചതിരിഞ്ഞ് ഇവര് ബീച്ചിലേക്ക് നടക്കാനിറങ്ങി. സായാഹ്നസഞ്ചാരത്തിന് പുറത്തിറങ്ങിയ യുവതിയുടെ വസ്ത്രം കണ്ട് ആദ്യം ഹോട്ടല് ജീവനക്കാര് ഞെട്ടി.\nപേരിനൊരു ബിക്കിനി എന്ന് മാത്രമേ അതിനെ വിശേഷിപ്പിക്കാനാവൂ എന്നാണ് ഹോട്ടല് ജീവനക്കാര് പറയുന്നത്. അത്രയും കനം കുറഞ്ഞ വസ്ത്രമായിരുന്നുവത്രേ അത്. തുടര്‍ന്ന് ഇക്കാര്യം തങ്ങള് യുവതിയുടെ ശ്രദ്ധയില് പെടുത്തിയെന്നും ഹോട്ടല് ജീവനക്കാര് പറയുന്നു. ഇത്തരം വസ്ത്രങ്ങള് ഇവിടെ പരസ്യമായി ആരും ധരിക്കാറില്ലെന്നും അത് മാറ്റിവരണമെന്നും നിര്‍ദേശിച്ചു. എന്നാല് അതനുസരിക്കാന് യുവതി തയ്യാറായില്ല.\nഅന്ന് നടക്കാനിറങ്ങിയ യുവതിയുടെ ബിക്കിനി ചിത്രങ്ങള് മണിക്കൂറുകള്‍ക്കകം തന്നെ ഫിലിപ്പീന്‍സില് സോഷ്യല് മീഡിയകളില് വൈറലായി. പിറ്റേന്ന് ഫോട്ടോ ശ്രദ്ധയില്‍പ്പെട്ട പൊലീസ് ഹോട്ടലില് യുവതിയെ അന്വേഷിച്ചെത്തി. അങ്ങനെ വ്യാഴാഴ്ച അതേ ബീച്ചില് വച്ചുതന്നെ കാമുകനൊപ്പം നില്‍ക്കുകയായിരുന്ന യുവതിയെ അവര് അറസ്റ്റ് ചെയ്തു. കൂടാതെ 3,500 രൂപയുടെ പിഴയും ഇവര്‍ക്കെതിരെ ചുമത്തി.\nതങ്ങളുടെ രാജ്യത്തിന് മാതൃകാപരമായ സംസ്‌കാരമുണ്ട്, അതിനെ മാനിക്കുന്ന തരത്തില് ജീവിക്കേണ്ടത് എല്ലാവരുടേയും ബാധ്യതയാണെന്നും അത് വിനോദസഞ്ചാരികള്‍ക്കും ബാധകമാണെന്നും പൊലീസ് ചീഫ് മേജര് ജെസ് ബെയ്‌ലണ് വ്യക്തമാക്കി. എന്തായാലും ബിക്കിനി ഫോട്ടോ വൈറലായതിന് പിന്നാലെ യുവതിയുടെ അറസ്റ്റും സോഷ്യല് മീഡിയയില് വലിയ ചര്‍ച്ചയായിട്ടുണ്ട്.\nവസ്ത്രധാരണം വ്യക്തികളുടെ സ്വാതന്ത്ര്യമാണെന്നും, അതില് അധികാരികള് കൈ കടത്തുന്നത് സംസ്‌കാരമല്ല, മറിച്ച് സാംസ്‌കാരിക ദാരിദ്ര്യമാണെന്നും വാദിച്ച് ഇതിനിടെ ഒരു ചെറിയ വിഭാഗം രംഗത്തെത്തി. അതേസമയം ഭൂരിഭാഗം പേരും യുവതിക്കെതിരെ നടപടിയെടുത്തതിനെ അംഗീകരിച്ചാണ് രംഗത്തെത്തിയിരിക്കുന്നത്.\nLast Updated 5:28 PM IST\nയാത്ര കഴിഞ്ഞ് എത്തുമ്പോള് മുഖത്തിന്‍റെ തിളക്കം പോകുന്നുണ്ടോ?\n'തലയോട് പിളര്‍ക്കും' ചലഞ്ചുമായി കുട്ടികള്; നെഞ്ചുപിളരും ഭീതിയില് രക്ഷിതാക്കള്!\nഭാര്യയ്ക്ക് പരപുരുഷ ബന്ധം, സെക്‌സില് ഏര്‍പ്പെടാതിരിക്കാൻ ഭര്‍ത്താവ് ഭാര്യയോട് ചെയ്തത്...


ഇന്ന് ശ്രീനാരായണഗുരു സമാധി ദിനം - Sarkardaily : Breaking News | Latest Malayalam News | Latest English News\nEditor's pick Kerala Trending\nകേരളത്തിൽ ജീവിച്ചിരുന്ന സാമൂഹിക പരിഷ്കർത്താവും, നവോത്ഥാനനായകനും ആയിരുന്നു ശ്രീനാരായണഗുരു(1856-1928). കേരളത്തിൽ നിലനിന്നിരുന്ന സവർണ മേൽക്കോയ്മ, തൊട്ടുകൂടായ്മ, തീണ്ടിക്കൂടായ്മ തുടങ്ങിയ സമൂഹ്യതിന്മകൾക്കെതിരെ പോരാടിയ അദ്ദേഹം കേരളീയ സമൂഹത്തെയാകെ നവോത്ഥാനത്തിലേയ്ക്ക് നയിച്ചു.\nജാതി വ്യവസ്ഥയെ ചോദ്യം ചെയ്യ്ത ഏറ്റവും പ്രധാനപ്പെട്ട സാമൂഹിക പരിഷ്കർത്താവാണ് ശ്രീനാരായണ ഗുരു. ബ്രാഹ്മണരേയും മറ്റു സവർണജാതികളെയും കുറ്റപ്പെടുത്തുന്നതിനു പകരം ഗുരു വിദ്യാലയങ്ങളും ക്ഷേത്രങ്ങളും സ്ഥാപിച്ച് അവർണ്ണരുടെ ഉന്നമനത്തിനു വേണ്ടി പ്രവർത്തിച്ചു. മറ്റുള്ളവരോടുള്ള തുറന്ന സമീപനവും അഹിംസാപരമായ തത്ത്വചിന്തയും അദ്ദേഹത്തിന്റെ മുഖമുദ്രകളായിരുന്നു. സാമൂഹ്യതിന്മകൾക്കെതിരെയുള്ള പോരാട്ടമായിരുന്നു അദ്ദേഹത്തിന്റെ ജീവിതം.\nഒരു ജാതി ഒരു മതം ഒരു ദൈവം മനുഷ്യന് ഇതായിരുന്നു അദ്ദേഹത്തിന്റെ ആദർശവും ജീവിതലക്ഷ്യവും. തന്റെ സാമൂഹിക പരിഷ്കാരങ്ങൾ പ്രചരിപ്പിക്കുന്നതിനായ് ഡോ. പൽപുവിന്റെ പ്രേരണയാൽ അദ്ദേഹം 1903-ൽ ശ്രീ നാരായണ ധർമ്മ പരിപാലന യോഗം സ്ഥാപിച്ചു. മതമേതായാലും മനുഷ്യൻ നന്നായാൽ മതി എന്നാണ് അദ്ദേഹത്തിന്റെ ആപ്തവാക്യം.\nമനുഷ്യരെ എല്ലാവരേയും ഒരേ പോലെ അംഗീകരിക്കാത്ത ഒരു വ്യവസ്ഥിതിയായിരുന്നു അക്കാലത്ത്. ഇതിനു പ്രധാനകാരണം ജാതീയമായ ഉച്ചനീചത്വങ്ങളും അതിനോടുബന്ധപ്പെട്ട തീണ്ടൽ, തൊടീൽ മുതലായ അനാചാരങ്ങളും ആയിരുന്നു.\nജാതിയുടെ അടിസ്ഥാനത്തിൽ ബ്രാഹ്മണർ ക്ഷത്രിയരടക്കമുള്ള നായർ, അമ്പലവാസി, ശൂദ്രനായർ, വെള്ളാളർ തുടങ്ങിയവർ സവർണ്ണർ എന്നും കമ്മാളർ ,ഗണകർ തുടങ്ങി ചിലവർ രണ്ടിലും ചേരാത്തതായും ഈഴവർ അതിനു താഴെ നായാടി വരെയുള്ളവർ അവർണ്ണരെന്നും തരം തിരിച്ചിരുന്നു. ക്ഷേത്രാരാധന, വിദ്യാഭ്യാസം, ഉദ്യോഗം എന്നിങ്ങനെയുള്ള കാര്യങ്ങൾ ഇവർക്ക് നിഷിദ്ധമായിരുന്നു.\nഅഞ്ചുരൂപ മാസശമ്പളം വാങ്ങുന്ന ഒരൊറ്റ ഈഴവനും അക്കാലത്ത് സർക്കാർ ജോലിയിൽ ഉണ്ടായിരുന്നില്ല. ഉന്നത വിദ്യാഭ്യാസം സിദ്ധിച്ച അവർണ്ണ ജാതിക്കാർ (ഡോ പല്പുവും മറ്റും) ഈ ശാഠ്യത്തിന്റെ ഇരകളായിത്തീർ‌ന്നു. (ഡോ. പൽപ്പു ഈഴവനായ്ത് കൊണ്ട് മാത്രം അദ്ദേഹത്തിന് ട്രാവൻകൂർ മെഡിക്കൽ കോളേജിൽ അഡ്മിഷൻ നിഷേധിച്ചു.\nഅദ്ദേഹം മദ്രാസിൽ മെഡിസിന് പഠിക്കുകയും ശേഷം ക്യാംബ്രിഡ്‌ജ് യൂണിവേഴ്സിറ്റി ലണ്ടനിൽ ഉപരിപഠനം നടത്തുകയും ചെയ്തു. നാട്ടിൽ തിരിച്ചെത്തിയ ഡോക്ടർക്ക് പക്ഷെ തിരുവിതാംകൂർ മഹാരാജ്യത്ത് പ്രാക്ടീസ് ചെയ്യാൻ ജാതീയത അനുവദിച്ചില്ല.\nഅദ്ദേഹം ബ്രിട്ടീഷ് മൈസൂരിലാണ് പ്രാക്ടീസ് ചെയ്തത്) ബ്രാഹ്മണർ ജന്മികളായിത്തീരുകയും കർഷകരായ അവർണ്ണ ജാതിക്കാർക്ക് ഭൂമി പാട്ടത്തിനു നൽകി വിളവ് കൊള്ളയടിക്കുകയും അടിമ വേല ചെയ്യിപ്പിക്കുകയും ചെയ്തിരുന്നു. അവർണ്ണരെ അടിമകളാക്കി വക്കുന്ന തരം ജന്മി-കുടിയാൻ വ്യവസ്ഥകൾ അക്കാലത്ത് ക്രമീകരിക്കപ്പെട്ടിരുന്നു. ഇതൊന്നും പോരാതെ സാമൂഹ്യമായ മർദ്ദനങ്ങളെ അതിക്രമിക്കും വിധമായിരുന്നു അവർണ്ണ ജാതിക്കാരുടെ മേൽ നടത്തിയിരുന്ന സാമ്പത്തിക ചൂഷണങ്ങൾ.\nഅടിക്കടിയുള്ള യുദ്ധങ്ങൾ കൊണ്ട് ഖജനാവ് ശോഷിച്ചപ്പോൾ പതിനാറിനും നാല്പതിനും ഇടക്കു പ്രായമുള്ള അവർണ്ണരിൽ നിന്നും തലയെണ്ണി നികുതി ചുമത്തി. ഇതിനു തലവരി എന്നാണ് പറഞ്ഞിരുന്നത്. കൂടാതെ വീടുമേയുക, മീൻപിടിക്കുക, എണ്ണയാട്ടുക, കള്ളുചെത്തുക തുടങ്ങിയ എല്ലാ തൊഴിലുകൾക്കും നികുതി ഏർപ്പെടുത്തിയിരുന്നു.\nപതിനാറിനും മുപ്പത്തിഅഞ്ചിനും ഇടയിലുള്ള അവർണ്ണയുവതികളിൽ നിന്നും മുലക്കരം പിരിച്ചിരുന്നു. ഇതിൽ പ്രതിഷേധിച്ച് ചേർത്തലയിലെ കണ്ടപ്പന്റെ ഭാര്യ നങ്ങേലി എന്ന സ്ത്രീ തന്റെ മുല അരിഞ്ഞ് കരം പിരിവുകാരുടെ മുന്നിലേക്ക് എറിഞ്ഞുകൊടുത്തു. വൈകുന്നേരത്തോടെ നങ്ങേലി രക്തം വാർന്ന് മരിച്ചു.\nനങ്ങേലിയുടെ ശവദാഹം നടന്നുകൊണ്ടിരിക്കേ കത്തിയമർന്ന ചിതയിലേക്ക് എടുത്തുചാടി ഭർത്താവായ കണ്ടപ്പനും ആത്മാഹുതി ചെയ്തു. ജാതിയുടെ ഏറ്റക്കുറച്ചിൽ നോക്കിയാണ് കുറ്റങ്ങൾക്ക് ശിക്ഷ വിധിച്ചിരുന്നത്. അവർണ്ണർക്ക് ഏർപ്പെടുത്തിയിരുന്ന ശിക്ഷകൾ അതിക്രൂരമായിരുന്നു.\nചെറിയ കുറ്റങ്ങൾക്കുപോലും അവയവങ്ങൾ മുറിച്ചു കളഞ്ഞിരുന്നു. ചിത്രവധം അക്കാലത്ത് നടപ്പിലിരുന്ന ഏറ്റവും ക്രൂരമായ ശിക്ഷാവിധിയായിരുന്നു. പൃഷ്ഠത്തിൽ നിന്നും കമ്പിയടിച്ചുകയറ്റി നാട്ടിനിറുത്തി കൊലചെയ്യുന്നതിനാണ് ചിത്രവധം എന്നു പറഞ്ഞിരുന്നത്. രണ്ടും മൂന്നും ദിവസം അവർ അങ്ങനെ കിടന്നു അന്ത്യശ്വാസം വലിക്കും.\nTags: sree narayana guru samadhi day, ശ്രീനാരായണഗുരു- സമാധി ദിനം


17 Hours 45 Minutes 35 Seconds Ago\nകോടികളുടെ ബാധ്യതയാണ് ഉണ്ടായതെന്നും കുറിപ്പില് പറയുന്നു.\nവര്‍ക്കല വെട്ടൂരില് അച്ഛനും അമ്മയും മകളും വീടിനുള്ളില് മരിച്ച നിലയില് കണ്ടെത്തിയ സംഭവത്തില് ആത്മഹത്യാ കുറിപ്പ് കണ്ടെത്തി. വെട്ടൂര് സ്വദേശി ശ്രീകുമാര്(60) , ഭാര്യ മിനി (55) , മകള് അനന്തലക്ഷ്മി (26) എന്നിവരെയാണ് കത്തിക്കരിഞ്ഞ നിലയില് കണ്ടെത്തിയത്. ചിലര് ചതിച്ചതോടെ വലിയ കടബാധ്യതയുണ്ടായി എന്ന് കുറിപ്പില് ശ്രീകുമാര് പറയുന്നു. വ്യക്തികളുടെ പേരും കുറിപ്പില് പരാമര്‍ശിച്ചിട്ടുണ്ട്. കരാര് ജോലികള് ചെയ്തിരുന്ന തന്നെ തിരുമല സ്വദേശിയായ ഉപകരാറുകാരന് ചതിച്ചെന്നും ഉപകരാറുകാരന് ജോലികള് കൃത്യമായി ചെയ്തു തീര്‍ക്കാതെ വന്നതോടെ വലിയ തുക വായ്പയെടുത്തു പണികള് തീര്‍ത്തു കൊടുക്കേണ്ടിവന്നു. ഇതോടെ കോടികളുടെ ബാധ്യതയാണ് ഉണ്ടായതെന്നും കുറിപ്പില് പറയുന്നു.\nഎംഇഎസ് കരാറുകാരനായിരുന്നു ശ്രീകുമാര്. ഉപകരാറുകാരന്റെ ചതിയില്‍പ്പെട്ട ശ്രീകുമാര് വീടും പുരയിടങ്ങളും ബാങ്കില് പണയപ്പെടുത്തി ലോണ് എടുത്താണ് കോണ്‍ട്രാക്ട് പണികള് തീര്‍ത്തത്. ബില്ലുകള് മാറിവരുന്ന തുകയെല്ലാം ബാങ്കിലടച്ചു വരികയായിരുന്നത്രെ. എന്നാല്, നാളുകളായി അടച്ച തുകയെല്ലാം ബാങ്ക് പലിശയിനത്തില് വരവുവെക്കുകയും ലോണ് തുക അതേപോലെ നിലനില്‍ക്കുകയുമായിരുന്നു. അടച്ചാലും അടച്ചാലും തീരാത്ത ലോണില്‍നിന്ന് കരകയറാനായി ഭൂമി വില്‍ക്കാന് ശ്രമിച്ചിരുന്നു. എന്നാല്, ഭൂമി കച്ചവടമൊന്നും ശരിയാകാതെ പോകുകയായിരുന്നുവെന്ന് അയല്‍വാസികള് പറയുന്നു.\nപഠിക്കാന് മിടുക്കിയായിരുന്ന അനന്തലക്ഷ്മി എം.ടെകിനുശേഷം ഹൈദരാബാദില് ഗവേഷക വിദ്യാര്‍ഥിയുമായിരുന്നു. നല്ല സാമ്പത്തിക ശേഷിയുള്ള കുടുംബമായിരുന്നു ശ്രീകുമാറിന്റേത്. എന്നാല് ഇടക്കാലത്ത് സാമ്പത്തിക പ്രയാസങ്ങള് നേരിട്ടിരുന്നുവെന്ന് അയല്‍വാസികള് പറയുന്നു. ചൊവ്വാഴ്ച പുലര്‍ച്ചെ 3.30 ന് വീട്ടില് നിന്ന് നിലവിളി കേട്ടതായി നാട്ടുകാര് പറയുന്നു. വീട്ടില് നിന്ന് പുകയുയരുന്നതും ശ്രദ്ധയില്‍പെട്ടു. തുടര്‍ന്ന് വിവരം പൊലീസിലും ഫയര്‍ഫോഴ്‌സിലും അറിയിച്ചു. പൊലീസും ഫയര്‍ഫോഴ്‌സുമെത്തി തീയണച്ചപ്പോഴേക്കും മൂന്നുപേരുടെയും മരണം സംഭവിച്ചു. ഉറക്കത്തില് ഭാര്യയെയും മകളെയും തീവച്ച ശേഷം ശ്രീകുമാര് ആത്മഹത്യ ചെയ്‌തെന്നാണ് പ്രാഥമിക നിഗമനം. ശ്രീകുമാറിന്റെ മൃതദേഹം വീടിന്റെ ശുചിമുറിയിലും ഭാര്യയുടെയും മകളുടെയും മൃതദേഹം കിടപ്പു മുറിയിലും ആണ് കിടന്നിരുന്നത്.


'ഗ്രൗണ്ട് സീറോ'യില് നിന്ന് ഉയരങ്ങളിലേക്ക് ഇന്‍ഫ്ര എലിവേറ്റേഴ്സ് | Success story of Kerala-based Elevator manufacturer, Infra Elevators\n'ഗ്രൗണ്ട് സീറോ'യില് നിന്ന് ഉയരങ്ങളിലേക്ക് ഇന്‍ഫ്ര എലിവേറ്റേഴ്സ്\nലിഫ്റ്റ് നിര്‍മാണത്തിന് മാത്രമായുള്ള കേരളത്തിലെ ഏക കമ്പനിയായ ഇന്‍ഫ്ര എലിവേറ്റേഴ്സിന്റെ കഥ\n|17 March 2022 5:07 AM GMT\nഇന്‍ഫ്ര എലിവേറ്റേഴ്സിന്റെ കഥ ഒറ്റവാക്കില് ഇതുപോലെ പറഞ്ഞാല്, 'ഗ്രൗണ്ട് സീറോ'യില് നിന്ന് ഉയരങ്ങളിലേക്കെത്തിയ കമ്പനി. 2005ല് ക്ലയന്റ്സില് നിന്ന് മുന്‍കൂര് സമാഹരിച്ച തുക പ്രാരംഭ മൂലധനമാക്കി പ്രവര്‍ത്തനം തുടങ്ങിയ ഇന്‍ഫ്ര ഇന്ന് ദിവസത്തില് ഒരു ലിഫ്റ്റ് നിര്‍മിക്കാന് പ്രാപ്തിയുള്ള കമ്പനിയായിരിക്കുന്നു.\nവ്യവസായങ്ങള് പച്ചപിടിക്കുമോയെന്ന് സംശയിക്കുന്ന ആലപ്പുഴ ജില്ലയില് തന്നെയാണ് ഇന്‍ഫ്രയും വേരാഴ്ത്തിയിരിക്കുന്നത്. കേരളത്തിലും മറ്റ് സംസ്ഥാനങ്ങളിലും മാത്രമല്ല ഇന്‍ഫ്രയുടെ ലിഫ്റ്റുകളും എലിവേറ്ററുകളും ഉയരങ്ങളിലേക്ക് പോകുന്നത്. നേപ്പാളിലും ഒമാനിലും ഇതര ജിസിസി രാജ്യങ്ങളിലും ശ്രീലങ്കയിലും മാലിയിലുമെല്ലാമുണ്ട്.\nഒരു വര്‍ഷം 365 ലിഫ്റ്റ് നിര്‍മിക്കാന് ശേഷിയുള്ള, ബഹുരാഷ്ട്ര കമ്പനികളോട് മത്സരിച്ച് വിപണിയില് ഉയരങ്ങളിലേക്ക് സഞ്ചരിക്കുന്ന ഇന്‍ഫ്ര എലിവേറ്റേഴ്സ് താണ്ടിയിട്ടുണ്ട് കഠിനപാതകള്.\nനാല് ടെക്നോക്രാറ്റുകളുടെ സൗഹൃദത്തില് നിന്നാണ് ഇന്‍ഫ്ര എലിവേറ്റേഴ്സ് എന്ന കമ്പനി പിറക്കുന്നത്. ''യാതൊരു ബിസിനസ് പശ്ചാത്തലവുമില്ലാത്ത കുടുംബമാണ് എന്റേത്. 1995 മുതല് ദേശീയ, രാജ്യാന്തരതലത്തിലെ കമ്പനികളില് പ്രവര്‍ത്തിച്ചുള്ള അനുഭവസമ്പത്തും ഞങ്ങള് നാലുപേര്‍ക്കും വ്യത്യസ്ത മേഖലകളിലുള്ള പരിചയവും കൈമുതലാക്കിയാണ് കേരളത്തില് ഒരു ലിഫ്റ്റ് നിര്‍മാണ കമ്പനിക്ക് തുടക്കമിട്ടത്,'' മാനേജിംഗ് ഡയറക്റ്റര് മനോജ് കുമാര് വി എ പറയുന്നു.\nകമ്പനിയുടെ ഫിനാന്‍സ് ഡയറക്റ്ററായ രജീഷ് രാജ് ആര്, മനോജ് കുമാറിന്റെ സഹപാഠിയായിരുന്നു. ബഹുരാഷ്ട്ര കമ്പനിയായ ടിസണ്‍ക്രുപ്പില് മനോജിന്റെ സഹപ്രവര്‍ത്തകനായിരുന്ന ഗോവിന്ദന് എ എസ് ആണ് ഇന്‍ഫ്രയുടെ സെയ്ല്‍സ് ഡയറക്റ്റര്. മനോജിനൊപ്പം മറ്റൊരു കമ്പനിയില് ഒരുമിച്ച് പ്രവര്‍ത്തിച്ചിരുന്ന ബിജുകുമാര് പി കെയാണ് കമ്പനിയുടെ ഡയറക്റ്റര് മാനുഫാക്ചറിംഗ്. ''എല്ലാ രംഗത്തും എന്നേക്കാള് മിടുക്കരെ കണ്ടെത്തി ചുമതലപ്പെടുത്തുക എന്നതാണ് എന്റെ രീതി,'' ടീമിനെ കെട്ടിപ്പടുത്തതിനെ കുറിച്ച് മനോജ് പറയുന്നു.\nപ്രാരംഭ മൂലധനം കസ്റ്റമേഴ്സില് നിന്ന്!\n2005ല് നാലുപേരും ചേര്‍ന്ന് കമ്പനി തുടങ്ങുമ്പോള് പ്രാരംഭ മൂലധനം സമാഹരിച്ചത് ക്ലയ്ന്റ്സില് നിന്ന് തന്നെയാണ്. ''ഗോവിന്ദന് വിപണിയിലുള്ള സ്വാധീനമാണ് ഇക്കാര്യത്തില് ഞങ്ങള്‍ക്ക് സഹായകരമായത്,'' മനോജ് കുമാര് പറയുന്നു. ആദ്യകാലത്ത് കമ്പനിയുടെ എല്ലാ ജോലികളും നിര്‍വഹിച്ചിരുന്നത് ഈ നാല്‍വര് സംഘമായിരുന്നു. തുടക്കത്തില് ഏതാണ്ട് ആറുമാസത്തോളം തൊഴിലാളി പ്രശ്നങ്ങളും അഭിമുഖീകരിക്കേണ്ടി വന്നു. പക്ഷേ പിന്നീട് അതിനെയെല്ലാം മറികടന്ന് പടിപടിയായി വളരുകയായിരുന്നു.\nരാജ്യാന്തര കമ്പനികളില് നിന്ന് കടുത്ത മത്സരം നേരിടേണ്ടി വരുന്ന രംഗമാണിത്. എന്നിട്ടും ഇന്‍ഫ്ര പിടിച്ചുനിന്ന് വളര്‍ന്നത് അവരുടേതായ രീതികള് കൊണ്ടാണ്. ''ഉല്‍പ്പന്നത്തിന്റെ ഗുണമേന്മയിലോ നല്‍കുന്ന സേവനങ്ങളിലോ ഞങ്ങള് ഒരുവിട്ടുവീഴ്ചയും ചെയ്യില്ല. മാത്രമല്ല, ഞങ്ങളുടെ ഡിസൈന് വിഭാഗം കരുത്തുറ്റതാണ്. ഏത് കെട്ടിടത്തിലും ലഭ്യമായ സ്പേസില് ലിഫ്റ്റും എസ്‌കലേറ്ററുമെല്ലാം ഞങ്ങള്‍ക്ക് രൂപകല്‍പ്പന ചെയ്ത് സ്ഥാപിക്കാനാവും,'' മനോജ് കുമാര് ചൂണ്ടിക്കാട്ടുന്നു.\n2009 ല് ബാംഗ്ലൂരിലേക്കും 2013 ല് ഹൈദരാബാദിലേക്കും പ്രവര്‍ത്തനം വ്യാപിപ്പിച്ച കമ്പനി 2015ല് എറണാകുളത്ത് കോര്‍പ്പറേറ്റ് ഓഫീസ് തുറന്നു. ''ഒരുകാലത്ത് ബാഗും കൈയില് പിടിച്ച് അലയുമ്പോഴുള്ള സ്വപ്നമായിരുന്നു നഗരത്തില് ഒരു കോര്‍പ്പറേറ്റ് ഓഫീസ് എന്നത്. മറ്റൊരു സ്വപ്നമായ അത്യാധുനിക ഫാക്ടറി 2019ല് ചേര്‍ത്തല പള്ളിപ്പുറത്തും പ്രവര്‍ത്തനം ആരംഭിച്ചു. ഇവിടെ നൂതന ലേസര് കട്ടിംഗ് മെഷീന് സ്ഥാപിച്ചതോടെ ഉല്‍പ്പാദന ശേഷി മാസത്തില് 30 ലിഫ്റ്റ് എന്നതായി,'' മനോജ് കുമാര് പറയുന്നു.\nഓരോ ഉപഭോക്താവിന്റെയും ആവശ്യമനുസരിച്ചുള്ള ലിഫ്റ്റ് നിര്‍മിച്ചു നല്‍കുന്നതിനൊപ്പം ആഴ്ചയില് ഏഴ് ദിവസവും 24 മണിക്കൂറും സേവനം നല്‍കാനുള്ള സംവിധാനങ്ങളും സജ്ജമാക്കിയിട്ടുണ്ട്. തിരുവനന്തപുരം, കൊല്ലം, കോട്ടയം, കൊച്ചി, തൃശൂര്, പാലക്കാട്, കോഴിക്കോട്, കണ്ണൂര്, പെരിന്തല്‍മണ്ണ എന്നിവിടങ്ങളില് കമ്പനിക്ക് സര്‍വീസ് പോയ്ന്റുകളുണ്ട്.\n245 ഓളം സ്ഥിരം ജീവനക്കാരും ഇന്‍ഫ്രയ്ക്കൊപ്പമുണ്ട്. '' ഉപഭോക്താവിന് തികച്ചും കസ്റ്റമൈസ്ഡ് ആയ ഉല്‍പ്പന്നം നല്‍കുന്നതിനൊപ്പം ഏത് സമയത്തും സേവനവും ലഭ്യമാണ്. വിപണിയില് ഞങ്ങള്‍ക്ക് സ്ഥാനമുറപ്പിക്കാന് സഹായിച്ച ഘടകങ്ങളും ഇതാണ്. അതുപോലെ തന്നെ ഞങ്ങളുടെ ഉപഭോക്താവിന് ഫാക്ടറിയില് വന്ന് അവര്‍ക്കായി നിര്‍മിക്കുന്ന ഉല്‍പ്പന്നം നേരില് കാണാനാവുമാകും,'' മനോജ് കുമാര് ചൂണ്ടിക്കാട്ടുന്നു.\nസ്റ്റീല് ഉള്‍പ്പടെ അസംസ്‌കൃത വസ്തുക്കളുടെ വില കുത്തനെ ഉയരുമ്പോഴും വില താഴ്ത്തി വിപണി പിടിച്ചാന് ബഹുരാഷ്ട്ര കമ്പനികള് മത്സരിക്കുമ്പോഴും ഇന്‍ഫ്ര ഉരുക്കിന്റെ കരുത്തോടെ നില്‍ക്കുന്നത് ഇതെല്ലാം കൊണ്ടുകൂടിയാണെന്ന് വ്യക്തമാക്കുന്നു കമ്പനി സാരഥികള്.\nനാല് വര്‍ഷത്തിലേറെയായി നേപ്പാളിലേക്ക് ഇന്‍ഫ്ര ഉല്‍പ്പന്നങ്ങള് നല്‍കുന്നുണ്ട്. ഇതോടൊപ്പം മറ്റ് ലിഫ്റ്റ് മാനുഫാക്ചറേഴ്സിനായി ഒഇഎം (ഒറിജിനല് എക്വിപ്മെന്റ് മാനുഫാക്ചറര്) ആയി പ്രവര്‍ത്തിക്കുന്നുണ്ട്. ഒമാനില് ഇന്‍ഫ്രയുടെ 40 ഓളം ലിഫ്റ്റുകളുണ്ട്. മറ്റ് പ്രമുഖ ലിഫ്റ്റ് നിര്‍മാണകമ്പനികള്‍ക്ക് പാര്‍ട്സുകളും വിപണനം ചെയ്യാറുണ്ട്.\nപാസഞ്ചര് ലിഫ്റ്റുകള്, ക്യാപ്സൂള് ലിഫ്റ്റുകള്, ഹോം ലിഫ്റ്റുകള്, ഹോസ്പിറ്റല് ലിഫ്റ്റുകള്, കാര് ലിഫ്റ്റുകള്, കണ്‍വെയറുകള്, മള്‍ട്ടി ലെവല് കാര് പാര്‍ക്കിംഗ് സിസ്റ്റം, എസ്‌കലേറ്ററുകള് തുടങ്ങിയവയെല്ലാം കമ്പനിയുടെ ഉല്‍പ്പന്ന നിരയിലുണ്ട്. ''ഇവയ്ക്കെല്ലാം മാത്രമായുള്ള എക്സ്‌ക്ലൂസീവ് ഫാക്ടറി കേരളത്തില് ഞങ്ങളുടേത് മാത്രമാണ്,'' ഇന്‍ഫ്ര ടീം പറയുന്നു.\nInfra Elevators entrepreneurship home lifts hospital lifts car lifts


വണ്ടര് വൂമണ് ഗര്‍ഭിണിയാവുമോ? എന്നാല് സംഭവം സത്യമാണ് വണ്ടര് വൂമണ് വീണ്ടും ഗര്‍ഭിണിയായി!!! | Gal Gadot Shot For Wonder Woman While Pregnant - Malayalam Filmibeat\n» വണ്ടര് വൂമണ് ഗര്‍ഭിണിയാവുമോ? എന്നാല് സംഭവം സത്യമാണ് വണ്ടര് വൂമണ് വീണ്ടും ഗര്‍ഭിണിയായി!!!\nPublished: Saturday, April 29, 2017, 16:16 [IST]\nവണ്ടര് വൂമണ് ഗര്‍ഭിണിയായിരിക്കുകയാണ്. എല്ലാവരും ആദ്യം ചിന്തിക്കുക ആരാണ് ഈ വണ്ടര് വൂമണ് എന്നായിരിക്കും. ഇസ്രയേലി ആക്ടറസും മോഡലുമെക്കെയാണ് ഗാല് ഗദോട്ട്.\nനടി ഫാസ്റ്റ് ആന്‍ഡ് ഫൂരിയസ് സീരിയസിലെ വണ്ടര് വുമണായിട്ടായിരുന്നു അഭിനയിച്ചിരുന്നത്. തുടര്‍ന്ന് ബാറ്റ്മാന് വി സൂപ്പര്‍മാന്, ഡോന് ഓഫ് ജസ്റ്റീസ് എന്നിങ്ങനെയുള്ള സിനിമകളിലെല്ലാം വണ്ടര് വുമന്റെ വേഷത്തില് അഭിനയിക്കുകയായിരുന്നു.\nഹോളിവുഡിനെ സന്തോഷത്തിലാക്കിയ വാര്‍ത്ത\nഗാല് ഗാദോട്ട് ഗര്‍ഭിണിയായിരിക്കുകയാണ്. ഇതാണ് നടിയുടെ പുതിയ വാര്‍ത്ത. നടിയുടെ രണ്ടാമത്തെ കുട്ടിയാണ് ഇനി വരാനിരിക്കുന്നത്.\nസിനിമക്ക് വേണ്ടി ത്യാഗം സഹിച്ച നടി\nനടി ഗര്‍ഭിണിയായിരിക്കുമ്പോഴും തന്റെ സിനിമക്ക് വേണ്ടി പ്രവര്‍ത്തിക്കുകയായിരുന്നു. സിനിമക്ക് വേണ്ടി അത്രയധികം സമര്‍പ്പണമായിരുന്നു നടി നല്‍കിയിരുന്നത്.\nആരും ചെയ്യാന് മടിക്കുന്ന കാര്യങ്ങളും ചെയ്യും\nഇപ്പോഴും നടി സിനിമയുടെ ഭാഗമാണ്. എന്നാല് അതൊന്നും ഒരിക്കലും സിനിമയെ ബാധിക്കില്ലെന്നാണ് സംവിധായകന് പാറ്റി ജെന്‍കിന്‍സ് പറയുന്നത്. തണുപ്പ് നിറഞ്ഞിടത്ത് മറ്റുളവരെല്ലാം തണുത്ത് വിറച്ചു നില്‍ക്കുന്ന സമയത്തും നടി കുറഞ്ഞ വസ്ത്രത്തില് അഭിനയിക്കുമായിരുന്നു.\nഗാല് ഗോദാട്ട് സിനിമയിലെ എല്ലാ വിട്ടു വീഴ്ചകള്‍ക്കും തയ്യാറുള്ളയാളാണ്. എല്ലാവരും അവരോട് കുറെ കാര്യങ്ങള് ചെയ്യാന് പറയും. അവയെല്ലാം അനുസരിക്കാന് ഗാല് ഒരിക്കലും വിയോജിപ്പ് കാണിക്കാറില്ലെന്നും സംവിധായകന് പറയുന്നു. അതിനാല് തന്നെ അവരുടെ അടുത്ത് എന്തും പറയാന് പറ്റുമെന്നും താരം പറയുന്നു.\nRead more about: hollywood cinema gal gadot ഹോളിവുഡ് സിനിമ\nStory first published: Saturday, April 29, 2017, 16:16 [IST]


ടാങ്കര് ദുരന്തം: ഇന്ത്യന് ഓയില് കോര്‍പറേഷനെതിരെ കൊലക്കുറ്റത്തിന് കേസെടുക്കണമെന്ന് വി.എസ്\neditor Saturday, September 1st, 2012 2:38 pm 1 September, 2012\nകണ്ണൂര്: ചാല ടാങ്കര് ദുരന്തത്തില് ഉത്തരവാദികളായ ഇന്ത്യന് ഓയില് കോര്‍പറേഷനെതിരെ കൊലക്കുറ്റത്തിന് കേസെടുക്കണമെന്ന് പ്രതിപക്ഷ നേതാവ് വി.എസ് അച്യുതാനന്ദന്. സംഭവത്തില് കേന്ദ്ര, സംസ്ഥാന സര്‍ക്കാരുകള് അടിയന്തരമായി ഇടപെടണമെന്നും വി.എസ് പറഞ്ഞു.\nദുരന്തസ്ഥലവും മരിച്ചവരുടെ വീടുകളും ആശുപത്രിയില് ചികിത്സയില് കഴിയുന്നവരെയും സന്ദര്‍ശിച്ച ശേഷം ഇടത് നേതാക്കള്‍ക്കൊപ്പം വാര്‍ത്താസമ്മേളനത്തില് സംസാരിക്കുകയായിരുന്നു അദ്ദേഹം.\nമരിച്ചവരുടെ കുടുംബത്തിന് സര്‍ക്കാര് പ്രഖ്യാപിച്ച 10 ലക്ഷം രൂപയുടെ അടിയന്തര സഹായത്തിന് പുറമേ ഐ.ഒ.സിയില് നിന്ന് കുറഞ്ഞത് 10 ലക്ഷം രൂപ കൂടി നല്‍കണം. വീടുകളും കടകളും നഷ്ടപ്പെട്ടവര്‍ക്ക് അവ പുനര്‍നിര്‍മിച്ച് നല്‍കുകയും അതുവരെ താത്ക്കാലിക സംവിധാനമുണ്ടാക്കുകയും വേണം.\nകോടിക്കണക്കിന് രൂപയുടെ ലാഭമുണ്ടാക്കുന്ന കമ്പനിയാണ് ഐ.ഒ.സി. എന്നാല് മനുഷ്യജീവനോടുള്ള ചുമതലാബോധം സ്ഥാപനത്തിന് ഉണ്ടാകാതെ പോയതിന്റെ തെളിവാണ് ദുരന്തമെന്നും വി.എസ് പറഞ്ഞു.\nദയനീയവും ദുഃഖകരവുമായ അവസ്ഥയാണ് ദുരന്ത ഭൂമിയില് കണ്ടത്. പതിനഞ്ച് പേര് ഇതിനകം മരിച്ചുകഴിഞ്ഞു. മൂന്ന് പേര് കൂടി അതീവ ദയനീയ അവസ്ഥയിലാണ്. കരുനാഗപ്പള്ളിയില് രണ്ട് വര്‍ഷങ്ങള്‍ക്ക് മുന്‍പുണ്ടായ സമാനമായ ദുരന്തത്തില് 12 പേരാണ് മരിച്ചത്. അവരുടെ ആശ്രിതര്‍ക്ക് അന്നത്തെ ഇടത് സര്‍ക്കാര് മികച്ച നഷ്ടപരിഹാര പാക്കേജ് നടപ്പാക്കിയിരുന്നു.\nമനുഷ്യജീവനോട് കേന്ദ്രസര്‍ക്കാരും ഐ.ഒ.സിയും കാണിക്കുന്ന അനാസ്ഥയാണ് ഇത്തരം അപകടങ്ങള് ആവര്‍ത്തിക്കാന് കാരണം. വാഹനത്തിന്റെ വേഗത, ഡ്രൈവര്‍മാരുടെ യോഗ്യത, ഡ്രൈവര്‍മാരുടെ എണ്ണം എന്നിവ സംബന്ധിച്ച് മാര്‍ഗനിര്‍ദേശങ്ങള് ഉണ്ടാക്കി അവ പാലിക്കപ്പെടുന്നുണ്ടെന്ന് സര്‍ക്കാര് ഉറപ്പുവരുത്തണം.\nഇത്തരം സാഹചര്യങ്ങളില് അടിയന്തര രക്ഷാപ്രവര്‍ത്തനത്തിനായി എല്ലാ ജില്ലാ ആസ്ഥാനത്തും രക്ഷാവാഹനങ്ങള് സജ്ജമാക്കണമെന്നും വി.എസ് ആവശ്യപ്പെട്ടു.


ചാന്ദ്രയാൻ2- കുതിപ്പും കിതപ്പും | Special | Deshabhimani | Saturday Dec 28, 2019\nചാന്ദ്രയാൻ2- കുതിപ്പും കിതപ്പും\nഇന്ത്യയുടെ രണ്ടാം ചാന്ദ്ര ദൗത്യത്തിന്റെ കുതിപ്പും കിതപ്പും 2019 കണ്ടു. ചാന്ദ്രയാൻ–-2 വിക്ഷേപണം വിജയകരമായിരുന്നെങ്കിലും ചന്ദ്രപ്രതലത്തിൽ സോഫ്‌റ്റ് ലാന്റ് ചെയ്യാനുള്ള ദൗത്യം അവസാന നിമിഷം അപ്രതീക്ഷിതമായി പരാജയപ്പെടുകയായിരുന്നു. ജൂലൈ 15 നാണ് വിക്ഷേപണം ആദ്യം നിശ്‌ചയിച്ചിരുന്നത്. ജിഎസ്‌എൽവി മാർക്ക്3റോക്കറ്റിലെ ഇന്ധനടാങ്കിൽ ചോർച്ച കണ്ടതിനെത്തുടർന്ന് വിക്ഷേപണം അവസാനം മാറ്റി. തകരാർ പരിഹരിച്ച് ഒരാഴ്‌ചക്കുള്ളിൽ വിക്ഷേപണം നടത്താൻ കഴിഞ്ഞത് ഐഎസ്‌ആർഒക്ക് നേട്ടമായി. 22 ന് ശ്രീഹരിക്കോട്ടയിൽ നിന്ന് ചാന്ദ്രയാൻ–-2 പേടകം യാത്ര തുടങ്ങി. പടിപടിയായി ഭൂമിയുടെ ഭ്രമണപഥത്തിൽ നിന്ന് പേടകത്തെ ഉയർത്തി. ആഗസ്‌റ്റ് 14 ന് ചാന്ദ്രയാൻ–-2 ചന്ദ്രന്റെ ആകർഷണ വലയത്തിലായി. അഞ്ചു തവണയായി ഭ്രമണപഥം താഴ്‌ത്തി.\nസെപ്‌തംബർ2ന് വിക്രം ലാന്റർ പേടകത്തിൽ നിന്ന് വേർപെട്ടു. ലാൻഡറും ഓർബിറ്ററും രണ്ടു പഥങ്ങളിൽ ചന്ദ്രനെ ചുറ്റിത്തുടങ്ങി. തുടർന്നുള്ള ദിവസങ്ങളിൽ ലാന്ററിന്റെ പഥം താഴ്‌ത്തലും വിജയകരമായി പൂർത്തിയാക്കി. തുടർന്ന് സെപ്‌തംബർ7ന് പുലർച്ചെ ചന്ദ്രന്റെ ദക്ഷിണ ധ്രുവത്തിൽ സോഫ്‌റ്റ് ലാന്റ് ചെയ്യാനുളള ശ്രമത്തിനിടെ വിക്രം ലാൻഡർ നിയന്ത്രണം വിട്ട് ഇടിച്ചിറങ്ങി തകർന്നു. വേഗത നിയന്ത്രണ സംവിധാനത്തിനും സോഫ്‌റ്റ്‌വെയറിനും അപ്രതീക്ഷിതമായുണ്ടായ തകരാറാണ് സ്വപ്‌നദൗത്യം പരാജയപ്പെടാൻ കാരണമായത്. ഓർബിറ്റർ ഇപ്പോഴും ചന്ദ്രനെ വലംവച്ച് വിവര ശേഖരണം നടത്തിക്കൊണ്ടിരിക്കുകയാണ്.\nലക്ഷ്യത്തിലേക്ക് തൊടുത്ത പേടകങ്ങൾ\n2019 ൽ വിദേശ രാജ്യങ്ങളുടേതടക്കം നിരവധി ഉപഗ്രഹങ്ങളെ വിജയകരമായി ഐഎസ്‌ആർഒ വിക്ഷേപിച്ചു. ജനുവരി 24 ന് മൈക്രോസാറ്റ്–-ആർ, കലാംസാറ്റ് വി2 എന്നിവ വിക്ഷേപിച്ചായിരുന്നു തുടക്കം. വിക്ഷേപണ വാഹനമായ പിഎസ്‌എൽവി സി 44 ന്റെ നാലാംഘട്ടം ഉപയോഗപ്പെടുത്തിയുള്ള ഓർബിറ്റൽ പ്ലാറ്റ്‌ഫോം പരീക്ഷണവും വിജയകരമായി.\n● ഏപ്രിൽ 1 :\nപിഎസ്‌എൽവി സി 45 വിക്ഷേപണം : എമിസാറ്റ് ഉപഗ്രഹമടക്കം 28 ഉപഗ്രഹങ്ങളെ ഒന്നിച്ചു ലക്ഷ്യത്തിലെത്തിച്ചു. ഇവയിൽ 24 എണ്ണം അമേരിക്കയുടേതായിരുന്നു\n● മെയ് 22\nപിഎസ്‌എൽവി 46 വിക്ഷേപണം: ഇന്ത്യയുടെ വിവിധോദ്ദേശ ഉപഗ്രഹമായ റിസാറ്റ്2ബി ലക്ഷ്യത്തിലെത്തി.\n● നവംബർ 27\nപിഎസ്‌എൽവി സി 47 വിക്ഷേപണം: ഇന്ത്യയുടെ കാർട്ടോസാറ്റ് –-3 അടക്കം 14 ഉപഗ്രഹങ്ങൾ ലക്ഷ്യ കണ്ടു. യുഎസ്‌എ യുടെ 13 നാനോ ഉപഗ്രഹങ്ങളാണ് ഇക്കൂട്ടത്തിലുണ്ടായിരുന്നത്.\n● ഡിസംബർ 11\nപിഎസ്‌എൽവി 48 വിക്ഷേപണം ഐഎസ്‌ആർഒയുടെ വിശ്വസ്‌ത വിക്ഷേപണ വാഹനമായ പിഎസ്‌എൽവിയുടെ അമ്പതാമത് ദൗത്യം. ഇന്ത്യയുടെ റിസാറ്റ് 2ബിആർ1നൊപ്പം വിദേശ രാജ്യങ്ങളുടെ ഒമ്പത് ഉപഗ്രഹങ്ങളും ഒന്നിച്ച് ലക്ഷ്യത്തിലെത്തി.\nനെറ്റില് കറങ്ങി ചാന്ദ്രയാന്\nVIDEO ‐ ചാന്ദ്രയാൻ 2; കർട്ടൺ റൈസർ വീഡിയോ\nസൗമ്യൻ, ഗ്രൂപ്പിന് അതീതൻ


22 December, 2017 11:40:09 AM\nകൊച്ചി: മാധ്യമപ്രവര്‍ത്തകന് വീണ്ടും പൊലീസ് മര്‍ദനം. സദാചാര പൊലീസിങ് ആരോപിച്ചാണ് നാരദ ന്യൂസ് പോര്‍ട്ടല് റിപ്പോര്‍ട്ടറായ പ്രതീഷിനെ വീട്ടില് നിന്ന് പിടിച്ചിറക്കിക്കൊണ്ടു പോയി മര്‍ദിച്ചത്. നേരത്തെ പ്രതീഷിനെയും സാമൂഹ്യപ്രവർത്തകയായ അമൃത ഉമേഷിനെയും പൊലീസുകാര് സദാചാരപൊലീസിങ് ആരോപിച്ച് അറസ്റ്റ് ചെയ്യുകയും മര്‍ദിക്കുകയും ചെയ്തിരുന്നു.\nകഴിഞ്ഞദിവസം അർധ രാത്രിയിലാണ് എറണാകുളം നോര്‍ത്ത് സ്റ്റേഷനിലെ പൊലീസുകാര് വീട്ടില് കയറി പ്രതീഷിനെ മര്‍ദിക്കുകയും പിടിച്ചിറക്കികൊണ്ട് പോവുകയു ചെയ്തത്. സദാചാരലംഘനം നടക്കുന്നതായി ആരോപിച്ച് നാട്ടുകാര് നല്‍കിയ പരാതിയിലാണ് അറസ്സെന്നാണ് പൊലീസ് വിശദീകരണം. നേരത്തെ അന്യായമായി അറസ്റ്റ് ചെയ്യുകയും മര്‍ദിക്കുകയും ചെയ്ത പൊലീസുകാര്‍ക്കെതിരെ പ്രതീഷ് മുഖ്യമന്ത്രിക്ക് പരാതി നല്‍കിയിരുന്നു. പൊലീസ് പ്രതികാരം തീര്‍ക്കുകയാണെന്ന് പ്രതീഷ് ആരോപിച്ചു. വിപിൻദാസ് എന്ന പോലീസ് ഉദ്യോഗസ്ഥനാണ് മര്‍ദിച്ചതെന്ന് പ്രതീഷ് പറഞ്ഞു.


വിമാനത്താവളങ്ങളുടെ എണ്ണം ഇരട്ടിയാക്കും: ജയന്ത് സിന്‍ഹ – Future Kerala :\nവിമാനത്താവളങ്ങളുടെ എണ്ണം ഇരട്ടിയാക്കും: ജയന്ത് സിന്‍ഹ\nചെന്നൈ: അടുത്ത രണ്ടു മൂന്നു വര്‍ഷത്തിനുള്ളില് രാജ്യത്തെ വിമാനത്താവളങ്ങളുടെ എണ്ണം ഇരട്ടിയാക്കാന് പദ്ധതിയുണ്ടെന്ന് വ്യോമയാന സഹമന്ത്രി ജയന്ത് സിന്‍ഹ. ഉദാന് (ഉദയ് ദേശ് കാ ആം നാഗ്രിക്) പദ്ധതിക്കു കീഴില് വിമാനത്താവളങ്ങളുടെ എണ്ണം ഉയര്‍ത്തും. നിലവില് ഇന്ത്യയില് 75 വിമാനത്താവളങ്ങളില് സര്‍വീസ് നടക്കുന്നുണ്ടെന്നും സതേണ് ഇന്ത്യ ചേംബര് ഓഫ് കൊമേഴ്‌സ് ആന്‍ഡ് ഇന്‍ഡസ്ട്രി (എസ്‌ഐസിസിഐ) സംഘടിപ്പിച്ച പരിപാടിയില് പങ്കെടുത്തു സംസാരിക്കവെ അദ്ദേഹം വ്യക്തമാക്കി.\nചെലവ് കുറഞ്ഞ വിമാനയാത്രയ്ക്ക് അവസരം നല്‍കുന്ന ഉദാന് പദ്ധതിയ്ക്ക് ഈ വര്‍ഷമാദ്യം സര്‍ക്കാര് തുടക്കമിട്ടിരുന്നു. ഇതനുസരിച്ച് 2,500 രൂപയ്ക്ക് ഒരു മണിക്കൂര് വിമാന യാത്ര നടത്താം. അവികസിത പ്രാദേശിക റൂട്ടുകള് വികസിപ്പിക്കുകയാണ് പദ്ധതിയുടെ ലക്ഷ്യം- സിന്‍ഹ പറഞ്ഞു.\nഉദാന് പദ്ധതിയുടെ നടത്തിപ്പിനായി 400 കോടി രൂപയോളം സര്‍ക്കാര് സമാഹരിക്കും. മറ്റ് പ്രധാന വിമാനത്താവളങ്ങളെ പരസ്പരം ബന്ധിപ്പിക്കുന്ന റൂട്ടുകള് ലേലം കൊള്ളാന് വിമാന കമ്പനികളോട് ആവശ്യപ്പെടും. കഴിഞ്ഞ പത്തുവര്‍ഷമായി രാജ്യത്തെ വിമാനയാത്രക്കാരുടെ വളര്‍ച്ച ശരാശരി 10-11 ശതമാനമാണ്.\nവിമാനത്താവളം നിര്‍മിക്കുകയെന്നത് ദീര്‍ഘകാല പ്രക്രിയയാണ്. എയര്‍പോര്‍ട്ടുകളുടെ ശേഷി ഉയര്‍ത്തേണ്ടത് അനിവാര്യം. ഒരു ദശകത്തിനുള്ളില് രാജ്യത്ത് നാല് വിമാനത്താവള ഹബ്ബുകള് സ്ഥാപിക്കും. ഡെല്‍ഹി വിമാനത്താവളം ഏറ്റവും വലിയ അടിസ്ഥാന സൗകര്യ പദ്ധതിയാണ്.\nചെന്നൈയെ ആഗോള വിമാനത്താവളമായി നവീകരിക്കുന്നതിനുള്ള പ്രക്രിയയും തുടരുന്നു. അതിനൊപ്പം ബെംഗളൂരുവിനെയും ആഗോള നിലവാരത്തിലേക്ക് ഉയര്‍ത്താന് ശ്രമിക്കും. ചെന്നൈ വിമാനത്താവളത്തിലൂടെ ഇതിനകം ഏകദേശം 100 വിമാനങ്ങള് സഞ്ചരിക്കുന്നു. പ്രാദേശിക വിമാനത്താവള ഹബ്ബുകള് വികസിപ്പിക്കാന് സര്‍ക്കാര് നീക്കമിടുന്നുണ്ടെന്നും സിന്‍ഹ കൂട്ടിച്ചേര്‍ത്തു.\nTags:\tin 2-3 years, Jayant Sinha, Plan to double airports\n230 കോടി രൂപയുടെ മയക്ക്മരുന്ന് പിടികൂടി: അറസ്റ്റില് എയര്‍ഫോഴ്‌സ് ഓഫീസര്, ഗവേഷണ ശാസ്ത്രജ്ഞന്


സംസ്ഥാനത്ത് ഇന്ന് 4612 പേർക്ക് കൊവിഡ് സ്ഥിരീകരിച്ചു | Azchavattom Online USA\nസംസ്ഥാനത്ത് ഇന്ന് 4612 പേർക്ക് കൊവിഡ് സ്ഥിരീകരിച്ചു\nസംസ്ഥാനത്ത് ഇന്ന് 4612 പേർക്ക് കൊവിഡ് സ്ഥിരീകരിച്ചു. മലപ്പുറം 630, കോട്ടയം 532, കോഴിക്കോട് 476, പത്തനംതിട്ട 465, എറണാകുളം 439, തൃശൂർ 377, ആലപ്പുഴ 349, കൊല്ലം 347, തിരുവനന്തപുരം 305, പാലക്കാട് 169, കണ്ണൂർ 164, വയനാട് 145, ഇടുക്കി 142, കാസർഗോഡ് 72 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nയു.കെ.യിൽ നിന്നും വന്ന ആർക്കും തന്നെ കഴിഞ്ഞ 24 മണിക്കൂറിനകം കൊവിഡ് സ്ഥിരീകരിച്ചിട്ടില്ല. അടുത്തിടെ യുകെയിൽ നിന്നും വന്ന 82 പേർക്കാണ് ഇതുവരെ കൊവിഡ് സ്ഥിരീകരിച്ചത്. ഇവരിൽ 70 പേരുടെ പരിശോധനാഫലം നെഗറ്റീവായി. ആകെ 10 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ ദിവസങ്ങളിലുണ്ടായ 15 മരണങ്ങളാണ് കോവിഡ്19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3985 ആയി. ഇത് കൂടാതെ ഉണ്ടായ മരണങ്ങൾ എൻഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nPreviousനന്മ ചെയ്യണമെന്ന് ആഗ്രഹിക്കുന്നവര്‍ക്ക് ഒടുവില് കുറ്റപ്പെടുത്തലും വിമര്‍ശനവുമാണ് തിരിച്ചുകിട്ടുക ; ഫിറോസ് കുന്നുംപറമ്പില്\nNextസംസ്ഥാനത്തെ മൂന്ന് ജില്ലകൾ പ്രശ്‌നബാധിത സാധ്യത പട്ടികയിൽ; പോളിംഗ് ബൂത്തുകളിൽ കർശന കൊവിഡ് പ്രൊട്ടോക്കോൾ : സുനിൽ അറോറ


കേരളത്തില് വൈറസിന് വ്യാപനശേഷി കുറഞ്ഞു ; റീപ്രൊഡക്ടീവ്’ നിരക്ക് ഒന്നിൽ താഴെ എത്തിയതായി വിദഗ്‌ധർ | Kerala | Deshabhimani | Tuesday Sep 21, 2021\nകേരളത്തില് വൈറസിന് വ്യാപനശേഷി കുറഞ്ഞു ; റീപ്രൊഡക്ടീവ്’ നിരക്ക് ഒന്നിൽ താഴെ എത്തിയതായി വിദഗ്‌ധർ\nവെബ് ഡെസ്‌ക്Updated: Tuesday Sep 21, 2021\nകേരളത്തിലും മഹാരാഷ്ട്രയിലും കോവിഡ് വൈറസിന്റെ വ്യാപനശേഷി നിർണയിക്കുന്ന ‘റീപ്രൊഡക്ടീവ്’ (ആർ) നിരക്ക് ഒന്നിൽ താഴെ എത്തിയതായി വിദഗ്‌ധർ. ഒരു രോഗിയിൽനിന്ന് വൈറസ് എത്ര പേരിലേക്ക് പടരുമെന്ന് നിർണയിക്കുന്നതാണ് ആർ നിരക്ക്. ആഗസ്‌തിൽ രാജ്യത്ത് ആർ നിരക്ക് ഒന്നിൽ കൂടുതലായിരുന്നു. എന്നാൽ, സെപ്‌തംബറിൽ ഒന്നിൽ താഴെയെത്തി. ചെന്നൈയിലെ ഇൻസ്റ്റിറ്റ്യൂട്ട് ഓഫ് മാത്തമാറ്റിക്കൽ സയൻസിന്റേതാണ് കണ്ടെത്തൽ.\nമുംബൈ, ചെന്നൈ, കൊൽക്കത്ത, ബംഗളൂരു എന്നിവിടങ്ങളിൽ ആർ നിരക്ക് ഇപ്പോഴും ഒന്നിനു മുകളിലാണ്. ഡൽഹി, പുണെ എന്നിവിടങ്ങളിൽ ഒന്നിൽ താഴെ. ആഗസ്‌ത് അവസാനം രാജ്യത്ത് ആർ നിരക്ക് 1.17 ആയി. സെപ്‌തംബർ ആദ്യവാരം ഇത് 1.1 ആയി. സെപ്‌തംബർ 14–-19 കാലയളവിൽ 0.92ൽ എത്തി.\nകോവാക്‌സിൻ കുട്ടികളിലെ പരീക്ഷണം വിജയം\nകുട്ടികളിൽ കോവാക്‌സിന്റെ രണ്ടും മൂന്നും ഘട്ടം പരീക്ഷണം വിജയമാണെന്ന് ഭാരത് ബയോടെക് എംഡി കൃഷ്‌ണ എല്ല അറിയിച്ചു. 2–18 പ്രായക്കാരിലാണ് പരീക്ഷിച്ചത്. 525 കുട്ടികൾക്ക് 28 ദിവസത്തെ ഇടവേളയിൽ രണ്ട് ഡോസ് നൽകി. ഡ്രഗ്‌സ് കൺട്രോളർ ജനറൽ ഓഫ് ഇന്ത്യക്ക് രേഖകൾ ഉടൻ സമർപ്പിക്കും. ഒക്‌ടോബറോടെ കുട്ടികൾക്ക് വാക്‌സിൻ നൽകാനാകും. കോവാക്‌സിൻ ഉൽപ്പാദനം അടുത്ത മാസത്തേടെ മൂന്നരക്കോടിയിൽനിന്ന് അഞ്ചരക്കോടിയായി ഉയർത്തും.\nഅതേസമയം, യുഎസിൽനിന്നുള്ള ഫൈസർ, മൊഡെർണ വാക്‌സിനുകൾ ഇന്ത്യ വാങ്ങിയേക്കില്ലെന്ന് സർക്കാർ വൃത്തങ്ങളെ ഉദ്ധരിച്ച് വാര്‍ത്താ ഏജന്‍സി റിപ്പോർട്ടു ചെയ്‌തു.


മെഹബൂബയുടെ ആവശ്യം അംഗീകരിച്ചു: റമസാനിൽ കശ്മീരിൽ വെടിനിർത്തൽ\nSamayam Malayalam| May 17, 2018, 08.51 AM IST\nന്യൂഡൽഹി: റമസാൻ പ്രമാണിച്ചു ജമ്മു കശ്മീരിൽ വെടിനിർത്തൽ കൊണ്ടുവരാൻ കേന്ദ്ര സർക്കാർ തീരുമാനം. പ്രാർഥന കാലത്ത് കശ്മീരിൽ വെടിനിർത്തൽ വേണമെന്നു മുഖ്യമന്ത്രി മെഹബൂബ മുഫ്തിയുടെ ആവശ്യപ്പെട്ടതു പരിഗണിച്ചാണ് ആഭ്യന്തര മന്ത്രാലയത്തിന്റെ നടപടി. വിശ്വാസികൾക്കു സമാധാനപരമായി റമസാൻ ആചരിക്കുന്നതിനു വേണ്ടിയാണ് ഭീകരർക്കെതിരെയുള്ള സൈനിക നീക്കമുൾപ്പെടെയുള്ളവ നിർത്തിവച്ചതെന്നു കേന്ദ്രമന്ത്രി രാജ്നാഥ് സിങ് വ്യക്തമാക്കി.\nപ്രശ്നങ്ങളൊന്നുമില്ലാതെ റമസാൻ കടന്നുപോകുന്നതിന് എല്ലാവരും സഹകരിക്കുമെന്നാണു പ്രതീക്ഷ. അക്രമത്തിലൂടെ മതത്തെ മോശപ്പെടുത്താൻ ശ്രമിക്കുന്നവരെ ഒറ്റപ്പെടുത്തണമെന്നു കേന്ദ്ര ആഭ്യന്തര മന്ത്രാലയം അറിയിച്ചു. അതേസമയം സാധാരണക്കാരുടെ ജീവൻ സംരക്ഷിക്കുന്നതിനുള്ള നീക്കങ്ങളിൽ നിന്നു സുരക്ഷാ സേന പിന്നോട്ടു പോകില്ലെന്നും അറിയിപ്പുണ്ട്.\nഇതു ഭീകരവാദികൾക്കുള്ള ആനുകൂല്യമല്ല. ശരിയായി ചിന്തിക്കുന്ന യുവാക്കൾ വിദ്യാഭ്യാസവും നല്ല ജീവിതവും സമാധാനവുമാണ് ആഗ്രഹിക്കുന്നത്– ആഭ്യന്തര മന്ത്രാലയം വ്യക്തമാക്കി. പ്രധാനമന്ത്രിക്കും ആഭ്യന്തര മന്ത്രിക്കും കശ്മീർ മുഖ്യമന്ത്രി നന്ദി അറിയിച്ചു.